text:
পুলিসনা মথৌ নিংথিনা তৌরক্তবদগী মীতোপশিংনা লেপ্তনা চঙশিল্লকপা
24th May 2018
ত্রিপুরাগী লৈহাওদা চাওজরকপা বাংলাদেশকা য়ুমথংনরিবা লমদম অদুবু কন্ননবা হোৎনবদা অৱাবা কোঙ্গায় কয়া অমা মায়োক্নরক্লবা ত্রিপুরিশিংনা তপ্না তপ্না মুৎশিল্লকপগুম ঐখোয়গী ইরৈপাক ইরমদম মণিপুরদসু মীতোপশিংনা তপ্না তপ্না চঙশিল্লকপদগী মখোয়গী খুবামনুংদা য়েলহৌমীশিং তাখিগদৌরে হায়বগী মীপাইবনা ৱাজরবা লমদম অসিগী মীয়াম্না মীতোপ চঙশিল্লকপা লেপহনগদবনি হায়না লাওরক্লিবসি ফনা য়াম্না কুইরক্লে৷ ১৯৭৯-১৯৮০ দা ওল মণিপুর ষ্টুদেন্টস য়ুনিয়ন (এমসু)না চঙশিনখিবা মীতোপ তানবগী ঈহৌ চহী ৪০ রোম ফাজিল্লক্কদৌরে৷ অদুগুম্বা ঈহৌ অদুদা মমল য়াম্লবা মহৈরোইশিং ফাওবা থৱায় থাখিবনি৷ নোংমা কাংদনা লমদমসিদা চঙশিল্লক্লিবা ইল্লিগেল মাইগ্রেন্টশিংনা নোংমা নোংমগী মশিং হেঞ্জিল্লক্তুনা খুন্দা লৈতাশিল্লকখিবদগী সিটিজেন্সিপ রাইট ফাওবা লৌখিবগা লোয়ননা ভোট্টর লি...
মরমদম মজাতি কনবদগী শক্তি পায়বনা হেন্না মরু ওইরকপা
23rd May 2018
মণিপুরদা নত্তনা ইন্দিয়া লৈবাক অসিগী ওইনা ফোরেইন ইম্মিগ্রেন্টশিং মরু ওইনা ম্যান্মারগী রাখিন ষ্টেটতগী চেন্থোরকপা রোহিংয়া মুস্লিমশিং লৈবাক অসিগী মফম কয়াদা লোৎনা থুপ্না চঙশিল্লক্লগা খুন্দা লৈতাশিল্লকপগী অচৌবা প্রোব্লেম অমা মায়োক্নরিবনি৷ মরু ওইনা ম্যান্মার অমসুং বাংলাদেশকা থংনরিবা নোর্থ ইষ্টকী ষ্টেটশিংদনা হেন্না রোহিংয়া মুস্লিমশিং চেনশিল্লকপগী ৱাথোক অসি তোয়না থোক্লিবনি৷ কোলকাতা অমসুং জম্মু এন্দ কাশ্মিরদা ফাওবা রোহিংয়া মুস্লিমশিংগী ইশু অসি লৈরিবনি৷ মসিগী মথক্তা ষ্টেট অসিগী ওইনা জেসিঅাইএলপিএসনা লমদম অসিগী য়েলহৌমী কনবগী অকনবা ঈহৌ কয়া চঙশিন্দুনা লাক্কদৌরিবা এসেমব্লিগী নোংজু মীফমদা য়েলহৌমী কনবগা মরী লৈননা বিল অমা পাস তৌগদবনি হায়না সরকার অসিনা অকনবা দিমান্দ তৌরদুনা তোঙান তোঙানবা য়েলহৌ ফুরুপ কয়াগা লাল্ল...
য়েলহৌমী কনবগী বিলগা লোয়ননা ইল্লিগেল মাইগ্রেন্টগী মতাংদসু খন্নফম থোকই
23rd May 2018
লমদমসিগী য়েলহৌমীশিং কাঙ্খুল মুৎশিল্লক্লিবা অসিদগী কন্ননবা হায়দুনা জেসিঅাইএলপিএস অমসুং মীয়ামগা লোয়ননা চঙশিনখিবা ঈহৌ খোঙজংগী ফলনা হৌজিক লৈরিবা বিজেপিনা লুচিংবা কোলিসন গভর্নমেন্ট অসিনা এসেমব্লিগী নোংজু মীফমদা য়েলহৌমী কন্ননবগী বিল অমা পুথোক্কনি হায়রিবসি য়াম্না পুক্নিং থৌগৎনিংঙাইনি৷ অদুবু লুরিবদি য়েলহৌমী কনবগী বিল অসিনা লমদম অসিগী কাঙ্খুল মুৎশিল্লক্লবা য়েলহৌমীশিং কনবা ঙমগদ্রা হায়বসি অচৌবা ৱাহং অমনি৷
ইল্লিগেল মাইগ্রেন্ট পুশিল্লকপা গাড়িশিংগী ত্রান্সপোর্ট লাইসেন্স ককথৎকদবনি
15th May 2018
ম্যান্মার অমসুং বাংলাদেশ লোমদগী লোন্না থুপ্না ইল্লিগেল মাইগ্রেন্টশিং চঙশিল্লকপা থিংনবা সরকারনা ফনা কন্না হোৎনরবসু শেল খক্কী খল্লগা মীওই কয়া অমনা ইল্লিগেল মাইগ্রেন্টশিং লোৎনা থুপ্না পুশিল্লকপগী থৌওংশিং লেপ্তনা চত্থরকপা অসিনা মপুং ফানা মায় পাকপা হায়বদু ঙমদ্রি৷ লোৎনা থুপ্না চঙলক্লিবা ইল্লিগ্রেন্ট মাইগ্রেন্টশিং অদু মখোয়গা লোল, জাতি অমসুং লাইনিং মান্নবা ওইবনা ইরাই লাইনা খঙদোক্নবা হোৎনবা হায়বসি অরাইবা অমদি নত্তে৷
লমগী চয়েৎনবা ভিজিলেন্সনা থিগৎপগী থবক য়াংশিন্নবা হোৎনসি
13th May 2018
ইম্ফাল ইষ্টকী শগোলমাঙদা দিষ্ট্রিক্ট হোস্পিটাল শানবা মমাঙগী কংগ্রেস সরকারগী মতম ২০১১দা যাত্রা হুল্লম্লগা লমগী চয়েৎনবা লৈ হায়দুনা কিয়ামগৈদা শানবা যাত্রা হুনখিবগী ৱাথোক অসি হান্নদি শগোলমাঙ খক্তগী ওইরম্বদু হৌজিক্তি খুন্দ্রাকপম অমসুং মসিগী অকোয়বদা লৈরিবা কেন্দ্র অয়াম্বগী মীওই কয়াসু শরুক য়াশিল্লক্তুনা অচৌবা ইশু অমা ওইরক্লে৷ লৈরিবা ৱাথোক অসিদা সরকারনা ঙম্মী হায়দুনা হেক্তমক কিয়ামগৈদা নম্ফুদা শানবা হোৎনবা নত্রগা ৱাথোক অসিনা মরম ওইরগা কেন্দ্র অনীমক্তদা হোস্পিটাল অসি শুকশা শাবা তৌদনা নমশিল্লগা থম্নবা হোৎনবসু অচুম্বা খোঙথাংদি নত্তে৷ মায়কৈ খুদিংমক্কী ৱা তারগা অচুম্বা মায়কৈ অমদা লেপ্লগা থবক তৌফম থোকই৷
দিষ্ট্রিক্ট হোস্পিটাল হোংবগী ৱাথোক অথুবদা লোইশিন্নবা হোৎনবা চুমগনি
10th May 2018
ইম্ফাল ইষ্ট দিষ্ট্রিক্টকী মনুং চন্না লৈবা শগোলমাঙদা দিষ্ট্রিক্ট হোস্পিটাল শাননবা যাত্রা হুল্লম্লবা মতুং হোস্পিটাল অসিগী বাউন্দরি ফাওবা ফেন্সিং তৌরুরগা হৌজিক্না লমগী চয়েৎনবা লৈরি হায়দুনা মফম অদুদা শাগদবা দিষ্ট্রিক্ট হোস্পিটাল কিয়ামগৈদা শারগনি হায়না যাত্রা হুনখিবদগী অচৌবা ৱাথোক অমা ওইরক্লিবসি মণিপুর সরকারনা অথুবা মতমদা লোইশিন্নবা হোৎনফম থোকই৷ মসিদা রাজনিতিগী অমদি দোলা-দোলিগী ওইবা ৱাফম পুম্নমক থাদোক্লগা কমদৌনা লমগী চয়েৎনবা লৈরিবনো অমসুং করিগীদমক্তা মফমসিদগী দিষ্ট্রিক্ট হোস্পিটাল শাননবা ৱারেপ লৌরম্বদগী হন্দোকখ্রিবনো হায়বদু মমুৎ তানা থিজিনবা চুম্মী৷ মণিপুরসি মরম অমদগী মরম অমদা পুথোক্লগা ৱাথোক ওইহন্নবা হোৎনবা মীগী মশিংসি অদুক্কী মতিক য়াম্মী৷ পোলিটিক্স তৌরিবনি হায়দুনসু পোলিটিক্সকী চপ চাবা ৱাহন্থোক্...
য়ানিংদে হায়দুনা হেক্তমক খুদক্তা পেসেঞ্জর গাড়ি লেপ্পগী খোঙজং তৌফম থোক্তে
9th May 2018
লৈবাক অসিগী ওইনা চাওখৎলবা সিতিশিংদা নোইজ পোলুসন অমসুং এয়র পোলুসন থিংনবা হায়দুনা সিতিগী এরিয়াশিংদা সিতি বসশিং নত্তনা দিজলগী পেসেঞ্জর গাড়িশিং চেনবা অথিংবা থম্নরিবনি৷ ষ্টেট অসিদসু লৈবাক অসিগী চাওখৎলবা মেত্রো পোলিটান সিতিশিং অদুমক য়ৌদ্রবসু নোংমা নোংমগী লেপ্তনা হেঙ্গৎলক্লিবা দিজলগী পেসেঞ্জর গাড়িশিংদগী থোরকপা মৈখুনা এয়র পোলুসন, অমসুং গাড়িশিং অদুগী মখোলনা নোইজ পোলুসনগী চাং অসি খরা মখৈদি ৱাংলবনি৷ মসিগী মথক্তা ত্রাফিক সিষ্টেম নিংথিনা লৈতবনা অমদি দিজলগী গাড়িশিংগী মরক্তা পেসেঞ্জরশিং ফংনবা হায়দুনা বগল লৌনবদা অমসুং হান্না চৎনবা হায়দুনা লেফ্ট টর্নদা ফাওবা মথোং মরম খঙদনা খামজিনবা য়াওবনা লেফ্ট টর্নদা চৎখিগদবা গাড়ি কয়া অমা ব্লোক তৌশিন্দুনা খুৎশেমগী ওইবা ত্রাফিক জাম থোকহনবা কয়া অমসু য়াওরি৷
প্রাইভেট স্কুলশিং অচৌবা শেন্দালফম ওইরক্লিবসি সরকারনা মীৎয়েং চঙফম থোকই
7th May 2018
সরকারগী স্কুলগী ওঝাশিংগী ত্রান্সফার পোষ্টিংদা রাজনিতিগী খুৎ চঙনরকপা অমদি স্কুলশিং অসিবু য়েংশিন্নবা লৈরিবা সরকারগী ওফিসিয়েলশিংনা মথৌ তৌরক্তবা, অদুগা অমরোমদনা প্রাইভেট স্কুলশিং লিংখৎপা য়াবগী অয়াবা পংপীদা পীথোকপনা ঙসিদি সরকারগী স্কুলশিং নোংমা নোংমগী শিথরক্লি৷ মসিগী খুদোংচাবা অসি লৌদুনা প্রাইভেট স্কুল কয়া অমা ষ্টেটসিদা চেঙ্গুম শৌবগুম শৌগৎনরকপা, অদুগা অমরোমদনা প্রাইভেট স্কুলশিং অদুনা অহেনবা মহৈরোই ফংনবা হোৎনবদা বোর্দ ওফ সেকেন্দরি এদুকেসন মণিপুর না লৌবা ঐচএসএলসি একজামিনেসনগী ফল হেক লাওথোকখিবগা প্রাইভেট স্কুল চল্লাইরিবশিংনা তোপ রেঙ্কিংদা লাকখিবা মহৈরোই কয়া অমা ব্রাইভ তৌদুনা অমসুং মখল মখা কয়াগী ওফর কয়া পীশিন্দুনা মখোয় মখোয়গী স্কুলশিংদা তমহন্দুনা টুয়েল্ব পরিক্ষাদা মীংচৎ লৌনবা হোৎ...
বজার মনুংগী ন্বাথোকশিংগী হৌরকফমদি অাইএমসিনা পুকচেল শেংদবদগীনি
4th May 2018
ষ্টেট অসিগী খ্বাইদগী চাওবা, অদুগা সহর ময়োলদা লৈবা কৈথেল অমা হায়রগদি খ্বাইরম্বন্দ ইমা কৈথেল অসি নত্তনা অমত্তা লৈতে৷ মালেমগী ওইনসু নুপীশিংতনা ফম্বা কৈথেল অমসু ওইবনা ফোরেন টুরিষ্ট কয়া অমসু মফম অসিদা য়েংবা লাক্নরিবনি৷ লমদম অসিগী নাৎ কলচরগী ওইবা ফিরোলশিং য়োন্দুনা ইরমদমগী নাৎকা মরী লৈনবা পোত্থোকশিং য়োকখৎপদা অচৌবা মফম অমসু ওইরি৷ লাইবক থীবদি খ্বাইরম্বন্দ কৈথেল অসিবু লু-নান্না অমসুং মসিগী শক্তম কায়হন্দনা থম্নবা হোৎনবদা ইম্ফাল ম্যুনিসিপাল কোর্পোরেসন্না লৌফম থোকপা দায়ত্ব অদু লৌদবদগী ইতিহাসিক ওইবা কৈথেল অসি ঙসিদি মীতোপ মীয়ানচা কয়া অমা য়ানশিন্দুনা পোৎফম ফমজিনবা, নুপী পোৎফম মরক্তা নন-লোকেল নুপা কয়া অমা ফম্বা য়াহনবা, অহাংবা মচেৎ খরা লৈবদা য়ান-য়ানবা ওফিসিয়েল অমসুং নন-ওফিসিয়েল ওইব...
‘গো টু ভিল্লেজ’ মিসননা পীরিবা খুদোংচাবশিং অরেম্বদা মাঙহনগুমসি
4th May 2018
03-04-2018 - Editorial মণিপুরনা ভারত্তা তিনখ্রবা মতুং মতম মতমগী ওইনা লাকখিবা সরকারশিংনা ষ্টেট অসিগী ওইনা চাওখৎ থৌরাংগী থবক কয়া অমা পায়খৎতুনা লাক্লি৷ অদুম ওইনমক মদু কয়া য়াম্না থম্মোয় শেংনা পায়খৎলিবনো হায়বদুদি কনাসু খঙনদে৷ মীয়াম্না করি করম্বা থৌরাংশিং পায়খৎহন্নিংলিবগে হায়বদুসু সরকারশিং অদুনা পিপলস টু পিপলস কন্টেক্ট লৈনা তৌদবা, টেবল ন্বার্ক খক্তমক ওইনা তৌবা, অদুগা নোংমতসু ফিল্ডদা চৎতুনা চাওখৎ- থৌরাংগীদমক থাদখিবা শেলফম অদু নিংথিনা ইমপ্লিমেন্ট তৌরিব্রা হায়বদু চেক তৌদবনা অঙম অথৌশিংগী ফুরিৎখাওদা লোইনমক চঙদুনা শায়েন-ঙায়েন্নরগা লোইখিবনা লমদম অসিগী চীং অমসুং তমগী খুঙ্গং অয়াম্বা অঙকপা ফংনা শোত্থরি৷ থাদখিবা শেলফমশিং অদুগা য়েংলুরবদি চীং অমসুং তম্পাক্কী খুঙ্গংশিং পুম্লং-লংবা য়ারবনি৷ অদ...
Todays Headlines
Read More Headlines...


c: text/html

text:
12th May 2018
ঙসি মালেম শিন থুংনা শাফু কন্না নমখায়রক্লিবা গ্লোবেলাইজেসনগী নান্থোকপা য়াররোইদবা অকনবা ঈচেলসিবু মায়োক্ননবগীদমক শেম শাহৌদবা অপীকপা খুন্নাই অমসুং ফুরুপশিংবু য়োৎশিনখিদুনা মশাগী তোপ তোপ্পা শক্তম পুমমাং মাংহনখিগদবা খুদোংথিবা অহুম মায়োক্নহনবা হৌরে হায়বসি খঙমিন্নবগী মতম ওইরে৷
মণিপুরসু ভারত লৈঙাক্কী‘এক্ট-ইষ্ট পোলিসি’গী খুত্থাংদা গ্লোবেলাইজেসনগী অকনবা ঈচেলগী শাফু অদু মপুং ফানা খঙবা হৌরক্লে৷ অসিগুম্লবা তানফম অসিদা মণিপুরগী তোপ তোপ্পা শক্তম ঙাক্তুনা থম্নবগীদমক গ্লোবেলাইজেসনগী চৈথেং মায়োক্ননবা শেম শাবদা মণিপুরী ফিল্মনা অচৌবা থৌদাং লৌদবা য়ারক্লোই৷ লৌফমসু থোকই৷ মরম অসিনা মণিপুরী ফিল্মনা ঐখোয়গী খুন্নাই অসিগী ফুরুপশিংগী তোপ তোপ্পা শক্তম ঙাক্নবসু হোৎনগদবনি৷
মণিপুরগী নেসনেল অাইদেন্টিটি হায়বসি মণিপুরীগী তোঙান তোঙানবা ফুরুপ পুম্নমক্না মশাগী তোপ তোপ্পা শক-চু, মশাগী নুংপানগী ওইবা লিচৎ-শাজৎ, ৱাখল মীৎয়েং অমসুং অার্ট এন্দ এস্থেটিক হায়বদি ঐখোয়গী পুন্সিরোলদা, ঐখোয়গী ইশাগী শক্তম নিংতমহনবা অদুনি৷ অদুনা ঐখোয়গী নেসনেল অাইদেন্টিটি ঙাকপা হায়বসিনা মালেমগী ওইবা সাইন্স অমসুং মোর্দনাইজেসনগী ঈচেল মশক খঙনা, মদুনা ঐখোয়গী লৈবাক খুন্নাই অসিগী অফবা শক্লোন, শক্তমশিংগী লিক্লমদি কায়হন্দনা মণিপুরগী ইতিহাস, কলচর অমসুং মীতৌ তমদ্রিবা খুন্নাই অমগী লিচৎ-শাজৎতা য়ুম্ফম ওইবা অনৌবা মতমগী পুন্সিরোল অমা শেমগৎপা অদুনি৷
অসিগুম্বা অনৌবা পুন্সিরোল অসিগী মীৎয়েং পীবা ফোঙদোক্লোন অমসুং চাউখৎ লম্বী থিবদা প্রোগেসিভ দিমোক্রেটিক এক্সপরিয়েন্সতগী অৱাৎপা লৈতনা শেমগৎনবা মণিপুরী ফিল্মদা য়াম্না কম্মিটমেন্ট লৈবা মেকর তঙায়ফদ্রে৷ মতাং অসিদা ফিল্ম অমসুং ফিল্ম পুথোক্লিবশিংনা মমাংদা লৈখিবা অশোয়বশিং, অরানবা ৱাখল মীৎয়েংশিং অদু হোংদোকক্তুনা পার্টিসিপেটরি দিভেলপমেন্টকী লম্বীদা মীয়াম্বু ইন্সপায়র তৌবা হায়বসি ফিল্ম পুথোক্লিবা অমসুং শেম্লিবশিংগী মখুত্তা লৈ৷ সাউথ এসিয়া অমসুং অতৈ মালেমগী লৈবাকশিংদা তৌবগুম্না ডিজিটেল নত্রগা ভিদিও ফোর্মেটতা নম্বা ফিল্মশিংবু হান্নগী সেল্যুলোইদ ফিল্মগা চপ মান্ননা লৌদুনা ডিজিটেল ফিল্ম ইন্দষ্ট্রিবু য়োকখৎপা অমসুং নৌনা মপাঙ্গল লৈহনফম থোকই৷
মালেমগী ফিল্ম লমজেলদা মাংজিন থানা লৈরিবা হোল্লিৱুদ তগী থাদোরকপা স্পিসিয়েল ইফেক্টশিংতনা য়োম্লবা দ্রিম, ফেন্টাসি অমসুং এক্সন থ্রিল্লরনা মপুং ওইরবা ফিল্ম কয়া মালেমগী ভাবকশিংনা য়েংনিংবা পোত্ক্রবনি৷ অদুনা মালেমগী অচৌ অচৌবা ফিল্ম ফেষ্টিভেলশিংদা হোল্লিৱুদপু মায়থিবা পীদুনা ইরায় লাইনা চাইনা, জপান, কোরিয়ানচিংবা পীক্লবা লৈবাকশিং অসিনা খুদুম চনবা ঙমখ্রবনি৷ অসিগুম্বা চৈরক অসিদা মণিপুরী ফিচর ফিল্মনা ফিজেৎ চাকশেৎ অমসুং লৈতেংদা মপান লমগী মতৌ লৌবা অমদি লৈতেংগী পোৎলমশিং শিজিন্নদুনা ফিল্মগী ৱারী পরিংগা মরী লৈনহনবা, ভাবনা শাগৎপা মরিং-মরাংবা ঈশৈ, ৱাকোই শুবা দাইলগ পরেং, মতাং মতম য়েংদনা জগোই হেক্তা হাপচিনবা কয়া অসি ফনা য়াম্নদি থাদোক্নরে হায়ববু অদুমক ইহোং হোংদোকপদি ঙমদ্রি৷ মরু ওইনা ফিল্মগী টাইটল পীবা অমসুং ক্রাইম, ভাইওলেন্স, কা হেঞ্জিনবা মানবা রোমান্সকি সিনশিং অসিনি৷
অকায়বা পীরকপা য়াবা মচাকশিং অসি মণিপুর ফিল্মদা মমি তাদনগীদমক ফিল্ম ফোরম মণিপুরনা মতম মতমগী ওইবা খোংথাং কয়া লৌখৎলবসু কল্লেক্টিভ সপ্পোর্ট অমা মপুং ফানা পিদ্রিবমখৈদি ঐখোয়গী অাইদেন্টিটি অমসুং কলচরেল ইফেক্টশিংদা য়ুম্ফম ওইদুনা অফবা ফিল্ম পুথোক্নবগী লম্বী শেম্নবসু খুরৌ থাংবদি অদুম্মক ওইরি৷ মণিপুরী সিনেমাদা মরু ওইনা প্রদক্সনগী মীৎয়েংদা চাওনা অৱাৎপা অমা ওইরিবসি স্কৃপ্টিং ৱার্ক অসিনি৷ সবজেক্ট ফজবা খনবা, থিমেটিক কন্টেন্ট ফজনা য়াওবা ষ্টোরি লাইন লৌখৎপা ৱাৎপনা মণিপুর ফিল্মগী মগুন অসি হন্থহল্লকপনি৷ তশেংনা ঙসি ঙসিমক চংশিল্লক্লিবা ডিজিটেল অমদি ডিজিটেল সিনেমাগী পেরিওদ অসিদা ডিজিটেল ফিল্মগী মেকিং অসিনা ঐখোয়গী ফিল্ম তৌজরিবশিংগীদি অচৌবা স্কুল্লিং অমনি হায়বা তারবসু অফবা প্রদক্ট পুথোকপগী চাংদি য়াম্না নেম্না লৈরি৷ মসিদা ফিল্ম টেক্নোলোজিগী ওইবা ইক্বিপমেন্টস অমদি টেক্নিকেল এস্পেক্টশিংদি তোখায়না থমখ্রগা সবজেক্ট খনবা, থিবা হৈতবা অসিনা মণিপুরী ফিল্ম মেকরশিংগী থোইদোক্না অশোনবা অমনি হায়না লৌবা য়াই৷ রোমান্স অমদি ভাইওলেন্সনা মপুং ওইবা ফিল্ম টেক্স থাদোক্লগা লমদম অসিগী অমদি খুন্নাইগী কান্নগদবা সবজেক্ট কয়া থিদুনা ফিল্ম পুথোকপা অমদি লমদমসিগী মীওয় পুম্নমক্নসু পুন্না কল্লেক্টিভ ৱজদম অমা পীদুনা মণিপুরী ফিল্ম হেন্না চাউখৎপা অমদি অনৌনা লম্বী অমদা চংখিনবগী তাঞ্জা অদু নৌহৌননা পীমিন্নরসি৷

robotstxt: allowed

filter: keep


text:
13th May 2018
থৌদাং পাউমীদগী
ইম্ফাল মে ১৩ : হৌজিক বর্নিং ইসু অমা ওইনা মণিপুর মীয়ামগী পুক্নিংদা লাংতক্নরিবা ভারত সরকার অমসুং এন:এস:সি:এন (অা:এম:) অনিগী মরক্তা চত্থরিবা নাগা পিছ টোল্ককী ৱারোইশিন অমা পুরক্নবা চংশিল্লক্লিবা খোংথাংসিদা মণিপুরদা খুন্দামিন্নরিবা তোঙান তোঙানবা কাংলুপ ৩৮ গী ইন্টিগ্রিটি শোক্লোইদবা ৱারোইশিন অমা পুরক্নবা সিভ সেনা মণিপুর ষ্টেট য়ুনিটকী প্রসিদেন্ট মোইরাংথেম তোম্বীনা লুচিংবা মীওই ৫ না শাবা পার্টি অসিগী খুৎপু অমা মুম্বাই অমসুং দিল্লিগীদমক ইম্ফাল থাদোকখ্রে৷
সিভ সেনাগী নেসনেলগী লুচিংবশিং অমসুং এম পিশিং য়াওনা তোঙান তোঙানবা পার্টিশিংগী এম:পি: শিংদা তকশিল্লুনবা মুম্বাই অমসুং দিল্লিগীদমক ইম্ফাল থাদোকখ্রবা সিভ সেনা মণিপুর ষ্টেট য়ুনিটকী প্রসিদেন্ট তোম্বীনা ফোঙদোকখিবদা, পার্টিগী খোঙচৎ অসি য়াম্না মরু ওইবা খোঙচৎ অমনি, মরমদি খোঙচৎ অসিনা মতম কয়াগী মমাংদগী মণিপুরগী বর্নিং ইসু অমা ওইনা মণিপুর মীয়ামগী পুক্নিংদা লাংতক্ননা চরক-চহিং নাইনা লৈরিবা নাগা ইসুগী মতাংদা মণিপুরদা খুন্দামিন্নরিবশিংগী ইন্টিগ্রিটি শোক্লোইদবা ৱারোইশিন পুরক্নবা তকশিল্লুগদৌরিবনি৷
শান্তিগী ৱারী অসিদা নাগাশিংগী ৱারোইশিন অমা পুরকপা হায়বসি সিভ সেনা মণিপুর ষ্টেট য়ুনিট খক নত্তনা মণিপুর মীয়াম্না পাম্নরিবা অমসুং তরাম্না ওক্লিবা ৱাফমশিংনি৷ মরম অদুনা নাগাগী ৱারোইশিন অমা পুরক্নবা চংশিল্লিবা ফ্রেম ৱার্ক এগ্রিমেন্ট অসি লাক্লিবা নোংজু মীফম অমসুং পার্লিয়ামেন্ট মীফম মমাংদা সরকারনা চংশিল্লক্লিবা খোংথাং অসিদা সিভ সিনা মণিপুর ষ্টেট য়ুনিটনা তরাম্না ওকই অমসুং শৌগৎলি৷ তৌবতবু ৱারোইশিন অসিদা মণিপুরদা খুন্দামিন্নরিবা তোঙান তোঙানবা কাংলুপ ৩৮ গী ইন্টিগ্রিটি কাইগদবা মওংদা নাগা খক্তগী চাওখৎ থৌরাং লৌখৎলক্নবা চংশিল্লকপা খোংথাংশিংদি পার্টি অসিনা য়াবা ঙম্লোই৷ খোংথাং অসিগী মায়োক্তা পার্টি অসিনা মণিপুর মীয়ামগা লোয়ননা লেপমিন্নগনি৷
প্রসিদেন্টনা লুচিংদুনা চৎকদৌরিবা মীওই ৫ শাবা খুৎপু অসিনা মুম্বাইদা চত্তুনা পটর্িগী লুচিংবশিং অমসুং দিল্লিদা চত্তুনা তোঙান তোঙানবা এম:পি: শিং উন্নদুনা নাগা পিছ টোল্ককী ৱারোইশিন পুরক্নবা হোৎনরিবা অসিদা কাংলুপ অমত্তগী পুক্নিং নাগদবা থবক পায়খত্তনবা তকশিল্লুগদৌরিবনি৷ মখা তানা খোঙচৎ অসিনা নেসনেল হায় ৱ অনিদা লৈরিবা লম্বী থোংগী ওইরিবা ফিভমশিং অসিদা তোঙান তোঙানবা পোলিটিকেল পার্টিশিংনা রাজনিটিগী খুদোংচাবা লৌননবা হোৎনরিবা অমদি লম্বী অসি মখোয়-মখোয়গী মতমদা শেম্লম্বনি অমদি শেম্লমদে হায়না চার্জ তৌনরিবা কয়া অসি য়ুনিয়ন মিনিষ্টর ওফ রোদ ত্রান্সপোর্ট এন্দ হায় ৱজ নিতিন ঘতকারিগা উন্নদুনা পাউদমগনি৷ লোয়ননা লম্বী অসি মণিপুরগী হিংনবগী মরু ওইবা লম্বী অমা ওইরিবনিনা হায় ৱ অসিদা পোৎচৈ পুশিল্লক্লিবা দ্রাইভরশিং য়াওনা পেসেঞ্জরশিংনা অশোই অঙাম থোক্তনবা লম্বী শেম্বীনবা অমসুং হায় ৱ প্রোটেক্সন ফোর্সনাচিংবা থম্ননবা তকশিল্লুগদবা খোঙচৎনি হায়না তোম্বীনা মখা তানা পাউদম্লক্লি৷


text:
আধারগী মতাংদা তোইনা হংবা ৱাহংশীং
তোপিক অসিনা আধারগী মরমদা তোইনা হংবা ৱাহংশীং (FAQs) পীরি।
বেঙ্ক একাউন্টগা আধারগা লিঙ্ক তৌনবা মথৌ তাব্রা?
জুনগী তাং 1, 2017দা থোকখিবা, মিনিষ্ট্রি ওফ ফাইনান্সকী গেজেট নোটিফিকেসন মতুংইন্না, মীপুম খুদিংনা মখোয়গী আধার নম্বর অদু বেঙ্ক একাউন্ট পুম্নমক্তা লিঙ্ক তৌনবগীদমক দিসেম্বরগী তাং 31, 2017গী মমাংদা পীশিনবা মথৌ তাই।
আধার লৈতবা মীওইশীংগী ওইনদি আধার অমা লৌনবগীদমক মখোয়বু এনরোল তৌনবা খংহল্লি।
করিগুম্বা মীওই অদু NRI/OCI কার্দ হোল্ডর অমা অমসুং ভারত্তা বেঙ্ক একাউন্ট লৈবা ওইরবা অদুবু আধার লৈতবা মীওই ওইরবদি নুপা/ নুপী অদুগী বেঙ্ক একাউন্ট অদুদা করি তৌগদগে?
NRI শীংগীদমক্তদি, মখোয়গী বেঙ্ককী প্রুফকা লোয়ননা মখোয়গী নন-রেসিদেন্ট ষ্টেটস অদু তাক্নবা খংহল্লি।
একাউন্ট অদু ইন-ওপরেসনেল ওইরকপগী ষ্টেটসকীদমক্তদি, মরি লৈনবা বেঙ্ক অদুখক্তনা পাউখুম পীবা ঙমগনি।
করিগুম্বা ত্রাঞ্জেক্সন তৌরিবা এমাউন্ট অদু লুপা 50,000 নত্ত্রগা মসিগী মথক ওইরবদি বেঙ্কতা আধার সবমিট তৌবা মথৌ তাব্রা?
জুনগী তাং 1, 2017দা থোকখিবা মিনিষ্ট্রি ওফ ফাইনান্সগী গেজেট নোটিফিকেন মতুংইন্না লুপা 50,000 নত্ত্রগা মসিদগী হেনবা এমাউন্টকী ত্রাঞ্জেক্সন পুম্নমক্তা আধার মথৌ তাগনি।
সরকারনা ইসু তৌবা অতৈ আইদেন্টিটি অমহেক্তদগী আধারনা কমদৌনা খেৎনবগে?
আধার অসি রেসিদেন্ট অমদা নুপী/নুপা অদুগী মপুন্সি চুপ্পা কোভর তৌনবা এসাইন তৌবা পেপরলেস ওনলাইন এনিতাইম-এনিয়েৱর আইদেন্টিটি অমনি। মহাক্কী আইদেন্টিটিগী ভেরিফিকেসন অদু UIDAIগী সেন্ত্রেল আইদেন্টিটি রিপোসিটরিদা কনেক্ট তৌবা ওথেন্টিকেসন দিভাইসশীংগী মতেংগা লোয়ননা ওনলাইন ওইনা পাংথোকই অমসুং – “নুপা/ নুপী অসিনা ক্লেম তৌরিবা মীওই অদু ওইব্রা?” হায়রিবা বেসিক ওইবা ৱাহং অসিগী পাউখুম অসি, UIDAIদা ফংলিবা দেটা অদুদা য়ুম্ফম ওইদুনা ‘য়েস’ অমসুং ‘নো’ হায়খুম অসিখক্তদা পীরকই।
আধার ওথেন্টিকেসন সর্ভিস অসি মপুংফানা ফঙ্কসনেল ওইরে অমসুং লৈবাক শিনবা থুংনা পায়খৎলিবা সর্ভিস দেলিভরি স্কিম কয়াদা শিজিন্নরে। আধার কার্দ নত্ত্রগা ই-আধার (আধারগী ইলেক্ত্রোনিক কোপি) অসি মরুওইনা রেসিদেন্টশীংবু মখোয় মশাগী আধার খংজনবগীদমক পীবনি, অদুবু মমাংগী পেরা অদুদা তাকখিবগুম্না, ওনলাইন আইদি তশেংনা শিজিন্ননবগী অহানবা খোংথাংখক্তনি।
ভারত্তা টেক্স রিটর্নশীং ফাইল তৌবা নত্ত্রগা PAN গী এপ্লাই তৌবদা আধারগীদমক এনরোল তৌবা হায়বসি তঙাইফদব্রা? করি তঙাইফদবা ওইরবদি, NRI শীংগী ওইনদি করম্বা প্রোসেস লৈবগে?
ফাইনান্স এক্ট, 2017না খংহল্লিবা, ইনকম টেক্স এক্ট, 1961গী সেক্সন 139AAনা ইনকমগী রিটর্ন ফাইল তৌবা অমসুং পর্মেনেন্ট একাউন্ট নম্বর লৌনবগী এপ্লিকেসন অমা পীবদা জুলাইগী তাং 1, 2017দগী হৌদুনা আধার/ আধারগী এনরোলমেন্ত ID হাপ্পা তঙাইফদবা ওইহল্লে।
মসিনা মখা তানা শেংদোক্লি মদুদি অসিগুম্বা আধার নত্ত্রগা এনরোলমেন্ট ID তঙাইফদনা হাপ্পসি আধার নম্বর লৌনবগী ইলিজিবল ওইরবা মীওই অমখক্তদা এপ্লাই তৌগনি।
আধার (টার্গেটেদ দেলিভরি ওফ ফাইনান্সিএল এন্দ অদর সবসিদিজ, বেনিফিটস এন্ড সর্ভিসেস) এক্ট, 2016গী মতুংইন্না, রেসিদেন্ট ইন্দিভিজুএল অমখক্তনা আধার লৌবা য়াবগী খুদোংচাবা লৈগনি। হায়রিবা এক্ট অসিগী মতুংইন্না রেসিদেন্ট হায়বসিনা খংহল্লিবসি এনরোলমেন্টগীদমক এপ্লিকেসন পীশিনবা তাং অদুগী হেক মমাংগী থা তরানিথোই অদুগী মনুংদা নুমিৎ চামগা মরিফুনিথোইনিগী ওইবা মতম নত্ত্রগা মতম পরিংশীং অমা ভারত্তা লৈরক্লবা মীওই অমবুনি। মরম অদুনা, ইনকম টেক্স এক্টকী সেক্সন 139AAগী মতুংইন্না আধার হাপ্পগী মথৌ তাবসি আধার এক্ট, 2016গী মতুংইন্না রেসিদেন্ট ওইদবা মীওই অমদদি এপ্লাই তৌরোই (চৎনরোই)।
মোবাইল নম্বর অসি ঐখোয়না ওনলাইন্দা রেজিষ্টর তৌবা/ হোংদোকপা য়াব্রা?
মোবাইল নম্বর অপদেট তৌবা য়াউনা, ওনলাইন অপদেট রিক্বেষ্ট অমহেক্তগী ওইনা, রেসিদেন্ট অদুনা, মশামকপু ওথেন্টিকেট তৌবা য়াগদবা OTP SMS ফংবা য়াগদবা UIDAIদা রেজিষ্টর তৌরবা এক্টিভ নম্বর অমা হান্ননা লৈবা ওইগদবনি। মসি লৈত্রগদি, নহাক্না খ্বাইদগী নকপা UIDAI পর্মেনেন্ট এনরোলমেন্ট সেন্টর অমদা চৎপা মথৌ তাগনি।
সর্ভিস প্রোভাইদরনা ই-আধার কোপি লৌশিল্লু য়াদ্রে। করি তৌবা তাবগে?
দাউনলোদ তৌরবা আধার নত্ত্রগা ই-আধারদা মীং, লৈফম, নুপা-নুপী খংনবা, ফোটো অমসুং আধার হোল্ডর অদুগী পোকপা তাংগী অকুপ্পা মরোলশীং প্রিন্ট তৌরবা আধার লেটরদা য়াউরিবা মওং অদুগা মান্নবা মওংদা য়াউই। ই-আধার অদুদা আধার জেনেরেসনগী তাং অমসুং ই-আধার দাউনলোদ তৌবগী তাংসু য়াউই। দাউনলোদ তৌরবা আধার নত্ত্রগা ই-আধার অসি, দিজিটেল সিগ্নেচরশীংগা লোয়নবা ইলেক্ট্রোনিক রেকোর্দশীংগী লিগেল রিকগনিসন পীরিবা, UIDAIনা IT এক্ট, 2000গী মতুংইন্না দিজিটেল ওইনা সহি তৌরবা দোক্যুমেন্ট অমনি।
মরম অদুনা দাউনলোদ তৌরবা আধার/ ই-আধার অসি প্রিন্ট তৌরবা আধার লেটরগা লেংমান্ননা লৌগদবা চৎনবা য়াবা অমসুং সেক্যুওর ওইবা ইলেক্ট্রোনিক দোক্যুমেন্ট অমনি।
ঐগী আধার অসি ঐনা থাদোকপা পাম্লে। মসি করম্না পাংথোক্কনি অমসুং মসিগীদমক্তা করি তৌবা তাবগে?
হৌজিক্কী ওইনদি আধার থাদোক্নবগী (give up) পোলিসি অমত্তা লৈতে। অদুম ওইনমক, আধার হোল্ডরশীংনা মখোয়গী মথৌ তাবগী মতুংইন্না, UIDAI ওফিসিএল ৱেবসাইট "resident.uidai.gov.in"দা চংদুনা “লোক/ অনলোক বাইওমেত্রিক্স” ফঙ্কসনেলিটি শিজিন্নদুনা বাইওমেত্রিকশীং অদু লোক নত্ত্রগা অনলোক তৌদুনা মখোয়গী বাইওমেত্রিক ওথেন্টিকেসন অদু সেক্যুওর ওইহনবা য়াই।
NRI শীংনসু আধার লৌবা য়াব্রা?
আধার (টার্গেটেদ দেলিভরি ওফ ফাইনান্সিএল এন্দ অদর সবসিদিজ, বেনিফিটস এন্দ সর্ভিসেস) এক্ট, 2016গী মতুংইন্না, এনরোলমেন্টগী এপ্লিকেসন পীশিনবা তাং অদুগী হেক মমাংগী থা 12 অদুগী মনুংদা নুমিৎ 182 নত্ত্রগা মসিদগী হেনবা মতম নত্ত্রগা মতম পরিং অমদা ভারত্তা লৈখিবা রেসিদেন্ট অমখক্তনা লৌবা য়াগনি।
করিগুম্বা NRI / OCI হোল্ডরনা আধার এপ্লাই তৌবা পাম্লবদি মদুগী প্রোসেস অদু করিনো? অমসুং করিগুম্বা মখোয়গী এদ্রেস অদু হৌজিক ভারত্তা লৈতবা ওইরবদি করি তৌবা তাবগে?
আধার (টার্গেটেদ দেলিভরি ওফ ফাইনান্সিএল এন্দ অদর সবসিদিজ, বেনিফিটস এন্দ সর্ভিসেস) এক্ট, 2016গী মতুংইন্না, এনরোলমেন্টগী এপ্লিকেসন পীশিনবা তাং অদুগী হেক মমাংগী থা 12 অদুগী মনুংদা নুমিৎ 182 নত্ত্রগা মসিদগী হেনবা মতম নত্ত্রগা মতম পরিং অমদা ভারত্তা লৈখিবা রেসিদেন্ট অমখক্তনা লৌবা য়াগনি।
ঐগী মীং অসি PAN অমসুং আধারদা তোঙান-তোঙাল্লি। মসিনা অনিসি লিঙ্ক তৌবা য়াহন্দ্রে। মসিদা করি তৌবা তাবগে?
PANদা আধার লিঙ্ক তৌনবগীদমক, নহাক্কী লৈফম-চাফমগী (দেমোগ্রাফিক) অকুপ্পা মরোলশীং (হায়বদি, মীং, নুপা-নুপা খংনবা মরোল অমসুং পোকপগী তাং) অদুগা দোক্যুমেন্ট অনিমক্তুগা চান্নগদবনি।
টেক্সপেয়র অদুনা পীরিবা আধার মমীং অদুগা, আধারগী তশেংবা দেটা অদুগা চাংদম্নদুনা য়েংবা মতমদা চান্নদবা খজিক্তং য়াউবা তারবদি, আধার অদুদা রেজিষ্টর তৌরিবা মোবাইল অদুদা ৱান টাইম পাসৱার্দ (আধার OTP) থাগনি। টেক্সপেয়রশীংনা PAN অমসুং আধারদা য়াউরিবা পোকপগী তাং অমসুং জেন্দর অদু শোয়দনা চপ মান্নহনগদবনি।
তোইনা থোক্কন্দবা থৌদোক অমা ওইনা, আধারগী মমীং অদু PAN দা য়াউরিবা মমীং অদুগা মপুংফানা খেৎনরবদি, লিঙ্ক তৌনবদু য়াররোই অমসুং টেক্সপেয়র অদুদা আধার নত্ত্রগা PAN দেটাবেজদা য়াউরিবা মমীং অদু, অনিদুগী মনুংদগী অমদা হোংদোক্নবা খংহল্লক্কনি।
খংজিনগদবা:
PAN দেটা অপদেটকা মরি লৈনবা ৱাহংশীংগীদমক্তা, নহাক্না https://www.utiitsl.com দা চংদুনা য়েংবা য়াগনি।
আধার অপদেটকা মরি লৈনবা ইনফোর্মেসনগীদমক্তা নহাক্না UIDAI ওফিসিএল ৱেবসাইট www.uidai.gov.in দা চংদুনা য়েংবা য়াগনি।
লিঙ্ক তৌবদু মখা তানা প্রোব্লেম ওইরবদি, নহাকপু ইনকম টেক্সকী ওফিসিএল ৱেবসাইটতা চংনবা নত্ত্রগা IT দিপার্টমেন্টকী হেল্পলাইন্দা কোল তৌবীনবা খংহল্লি।
PAN অমসুং আধারদা য়াউরিবা ঐগী পোকপগী তাং অসি চান্নদে। মখোয় অসি লিঙ্ক তৌবা য়াদ্রে। চানবীদুনা মতেং পাংবীয়ু।
PANদা আধার লিঙ্ক তৌনবগীদমক, নহাক্কী লৈফম-চাফমগী (দেমোগ্রাফিক) অকুপ্পা মরোলশীং (হায়বদি, মীং, নুপা-নুপা খংনবা মরোল অমসুং পোকপগী তাং) অদু চান্নগদবনি। চানবীদুনা নহাক্কী মীংগী বনান অদু চানবা দোক্যুমেন্ট, হায়বদি PAN নত্ত্রগা আধারদা চুমথোকপীয়ু অমসুং অমুক হন্না লিঙ্ক তৌনবা হোৎনবীয়ু।
লিঙ্ক তৌবদু মখা তানা প্রোব্লেম লৈরবদি, চানবীদুনা ইনকম টেক্স দিপার্টমেন্ট incometaxindia.gov.inগা পাউ ফাউনবীয়ু নত্ত্রগা https://www.utiitsl.comদা চংদুনা য়েংবীয়ু।
করিগুম্বা ঐগী PAN অসি আধারগা লিঙ্ক তৌদ্রবদি মসি নন-ফঙ্কসনেল ওইরক্কদ্রা?
UIDAIনা আধার ইসু তৌবা অমসুং মদুবু ওথেন্টিকেট তৌনবগী পাম্বৈ পীবগী থবকখক তৌই। প্রদক্ট নত্ত্রগা স্কিম অমহেক্তগা মরি লৈনবা ৱাহংশীংগী ওইনদি, মরি লৈনবা প্রদক্ট/ স্কিম ওনর অদুগা পাউ ফাউনবীনবা ঐখোয়না নঙোন্দা খংহঞ্জরি।
PANগা মরি লৈনবা ৱাহংশীংগী ওইনদি, চানবীদুনা ইনকম টেক্স দিপার্টমেন্ট incometaxindia.gov.inগা কন্টেক্ট তৌবীনবা নত্ত্রগা https://www.utiitsl.comদা চংবীনবা নঙোন্দা খংহঞ্জরি।
রেসিদেন্ট অমনা ইনকম টেক্স রিটর্নগীদমক এপ্লাই তৌবা পাম্লে অদুবু আধার দেটানা চান্নদ্রে হায়না উৎলক্লে। করি তৌবা তাবগে?
PANদা আধার লিঙ্ক তৌনবগীদমক, নহাক্কী লৈফম-চাফমগী (দেমোগ্রাফিক) অকুপ্পা মরোলশীং (হায়বদি, মীং, নুপা-নুপা খংনবা মরোল অমসুং পোকপগী তাং) অদু চান্নগদবনি। চানবীদুনা নহাক্কী মীংগী বনান অদু চানবা দোক্যুমেন্ট, হায়বদি PAN নত্ত্রগা আধারদা চুমথোকপীয়ু অমসুং অমুক হন্না লিঙ্ক তৌনবা হোৎনবীয়ু।
লিঙ্ক তৌবদু মখা তানা প্রোব্লেম লৈরবদি, চানবীদুনা ইনকম টেক্স দিপার্টমেন্ট incometaxindia.gov.inগা পাউ ফাউনবীয়ু নত্ত্রগা https://www.utiitsl.comদা চংদুনা য়েংবীয়ু।
রেসিদেন্ট অমনা ইনকম টেক্স রিটর্ন ওনলাইন ওইনা ফাইল তৌবা মতমদা, আধার নম্বর ওথেন্টিকেট তৌরিঙৈদা অশোয়বা (error) অমা থেংনরে। করি তৌবা তাবগে?
PANদা আধার লিঙ্ক তৌনবগীদমক, নহাক্কী লৈফম-চাফমগী (দেমোগ্রাফিক) অকুপ্পা মরোলশীং (হায়বদি, মীং, নুপা-নুপা খংনবা মরোল অমসুং পোকপগী তাং) অদু চান্নগদবনি। চানবীদুনা নহাক্কী মীংগী বনান অদু চানবা দোক্যুমেন্ট, হায়বদি PAN নত্ত্রগা আধারদা চুমথোকপীয়ু অমসুং অমুক হন্না লিঙ্ক তৌনবা হোৎনবীয়ু।
লিঙ্ক তৌবদু মখা তানা প্রোব্লেম লৈরবদি, চানবীদুনা ইনকম টেক্স দিপার্টমেন্ট incometaxindia.gov.inগা পাউ ফাউনবীয়ু নত্ত্রগা https://www.utiitsl.comদা চংদুনা য়েংবীয়ু।
ঐনা ভারতকী মপাল্লমদগী আধার ওনলাইন সর্ভিসেস/ ৱেবসাইট শিজিন্নবা (এক্সেস তৌবা) য়াদ্রে। চানবীদুনা করি তৌগদগে তাকপীয়ু।
UIDAIগী ওফিসিএল ৱেবসাইট হায়বদি, www.uidai.gov.in দা অসিগুম্বা অথীংবা (restriction) অমত্তা লৈতে অমসুং মফম অমহেক্তদগী শিজিন্নবা য়াগদবনি। অদুম ওইনমক, রেসিদেন্ট পোর্টেল, ই-আধার, সেলফ সর্ভিস অপদেট পোর্টেল (SSUP), আধার লিঙ্কিং ষ্টেটস অসিনচিংবা ৱেবতা য়ুম্ফম ওইবা UIDAIগী ফিচর খরদি জিও-বেজ পোলিসি এনেবল ওই অমসুং মসিনা মরম ওইদুনা ভারতকী মপান্দগী শীজিন্নবা (এক্সেস তৌবা) য়ারোই।
মতৌ করম্না ঐগী আধার অসি রেসন কার্দতা অপদেট তৌগদগে?
রেসন কার্দকী কোপি অমগা লোয়ননা নহাক্কী আধারগী ফোটোকোপি অমা নহাক্কী PDS শোপ অদুদা সবমিট তৌনবা ঐখোয়না রিকমেন্দ তৌরি। মখোয়না নহাক্কী খুৎশা অদু সেন্সর অমদা নমহন্দুনা নহাক অমসুং নহাক্কী আধার নম্বর অদু চান্নরব্রা য়েংলকপা য়াই।
আধার অমসুং সর্ভিস দেলিভরি দেটাবেজদা য়াউরিবা মমীং মান্নদ্রে। মসিদা করি তৌবা তাবগে?
করম্বা দোক্যুমেন্টতা মমীং অদু চুমথোকপা তাবগে হায়বগী মখা পোন্দুনা, মথৌ তারিবা দোক্যুমেন্ট অদু চুমথোক্কদবনি। করিগুম্বা মমীং চুমথোকপদু আধারদা পাংথোক্কদবা ওইরবদি, নহাক্না খ্বাইদগী নকপা পর্মেনেন্ট এনরোলমেন্ট সেন্টর অমদা চত্তুনা নহাক্কী মীং, চহি, লৈফম, মোবাইল নম্বর অমসুং অতৈ লৈফম লমগী অকুপ্পা মরোলশীং অদু অপদেট তৌবা য়াই (www.uidai.gov.inদা লিষ্ট অদু ফংগনি) নত্ত্রগা অকুপ্পা মরোলশীং অদু নহাক্না ওনলাইন্দা SSUP পোর্টেল (https://ssup.uidai.gov.in/web/guest/update) শিজিন্নদুনা অপদেট তৌবসু য়াগনি নত্ত্রগা ৱেবসাইত্তা ফংলিবা এদ্রেস অদুদা অপদেসন/ করেক্সন ফোর্ম অদু সপোর্টিং দোক্যুমেন্টশীংগা লোয়ননা পোষ্টকী খুত্থাংদা থাদুনা অপদেট তৌবসু য়াগনি। অপদেটকী মখল অদুদা য়ুম্ফম ওইদুনা মরি লৈনবা দোক্যুমেন্টরি প্রুফ পীশিনবা মথৌ তাগনি।
ঐগী খুৎশাশীং অসি প্রিন্ট দিভাইসতা থম্নবা হায়রকপা মতমদা মখোয়সি থবক পাংথোকপা য়াদ্রে। করি তৌবা তাবগে?
নহাক্কী বাইওমেত্রিক্স অপদেট তৌনবগীদমক নহাক্না খ্বাইদগী নকপা পর্মেনেন্ট এনরোলমেন্ট সেন্টরদা (লিষ্ট অসি www.uidai.gov.inদা ফংগনি) চৎপা য়াই। নহাক্কী আইদেন্টিটি অমসুং করেস্পোন্দেন্স এদ্রেসকী প্রুফশীং পুদুনা চৎপনা হেন্না খুদোংচাগনি। মসিগী মথক্তা, নহাক্না মোবাইল নম্বর অদু পীনবা কন্না রেকমেন্দ তৌরি, মরমদি মসিনা নহাক্কী রেকোর্দশীং অদু অপদেট তৌরকপা মতমদা নহাক্না কনফার্মেসন মেসেজ ফংবদা মতেং ওইগনি।
একাউন্ট মশীং য়াম্না লৈরে, অদু ওইরবদি বেনিফিট ত্রান্সফরগী শেল অদু ঐনা কদাইদা ফংগদগে?
চানবীদুনা নহাক্কী আধার লেটরগী কোপি অদুদা নহাক্কী বেঙ্ক একাউন্টগী নম্বর ইশীন্দুনা নত্ত্রগা নহাক্কী বেঙ্ক পাসবুককী কোপি অদু হাপচিন্দুনা পীশিনবীয়ু। বেঙ্কনা নহাকপু ফোর্ম অমসু মেন্সিনহনবা মথৌ তারকপসু য়াই। বেঙ্কতা পীশিল্লিবা নহাক্কী মোবাইল নম্বর অদু অপদেট তৌবনা খ্বাইদগী ফৈ। মসিনা নহাক্কী একাউন্টতা DBT ফংবা মতমদা নত্ত্রগা নহাক্কী একাউন্টতা নহাক্না ত্রাঞ্জেক্ট তৌবা মতমদা SMS এলর্টশীং ফংবা ঙমগনি। চানবীদুনা খংজিনবীগদবদি নহাক্না ইকোন কোন্না আধার নম্বরগা সিদ তৌখিবা বেঙ্ক একাউন্ট অদু DBTগী খুত্থাংদা শেল ফংগদবা একাউন্ট ওইগনি।
ঐগী DBT ফংনবগীদমক ঐনা আধার মথৌ তাগদ্রা?
অয়াম্বা স্কিমশীংনা মখোয়গী দেটাবেজদগী শাশিন্নবা অমসুং দুপ্লিকেট ওইবা বেনিফিসরিশীং মশক খংদোক্নবা আধার নম্বর পীশিন্নবা খংহল্লি। মখোয়বু মতেং পাংনবা নহাক্কী আধার অদু শোয়দনা পীশিন্নবা রেকমেন্দ তৌরি। মসিনা নহাকপু তোঙান-তোঙানবা গবর্নমেন্টকী স্কিমশীংনা পীরিবা কান্নবসিং নঙোন্দা ফংহনবদা মতেং পাংগনি। করিগুম্বা নহাক্কী আধার লৈত্রবদি, নহাক্না নহাক্কী এনরোলমেন্ট ID নম্বর (EID) পীবা য়াই নত্ত্রগা ID দোক্যুমেন্টশীং পীশিন্দুনা আধারগীদমক্তা এনরোল তৌবীনবা সর্ভিস দেলিভরি দেটাবেজ ওনর অদুদা রিক্বেষ্ট তৌবা য়াই। মসিনা নহাকপু বেনিফিটশীং, সবসিদি নত্ত্রগা সর্ভিসশীং অপন-অরাক লৈহন্দনা ফংবা য়াহনগনি।
DBT ফন্দশীং ফংহনগদবা একাউন্টশীং ঐনা করম তৌনা হোংদোক-হোংজিন তৌগদগে?
চানবীদুনা নহাক্কী আধার লেটরগী কোপি অদুদা নহাক্কী বেঙ্ক একাউন্ট নম্বর ইশীন্দুনা নত্ত্রগা নহাক্কী বেঙ্ক পাসবুক্কী কোপি অমা হাপচিন্দুনা নহাক্না ফন্দ ফংবা পাম্লিবা বেঙ্ক অদুদা পীশিনবীয়ু। বেঙ্ক অদুনা নঙোন্দা ফোর্ম অমা মেনশিনহনবা মথৌ তাবসু য়াই। বেঙ্কতা পীশিল্লিবা নহাক্কী মোবাইল নম্বর অদু অপদেট তৌবনা খ্বাইদগী ফৈ। মসিনা নহাক্কী একাউন্টতা DBT ফংবা মতমদা নত্ত্রগা নহাক্কী একাউন্টতা নহাক্না ত্রাঞ্জেক্ট তৌবা মতমদা SMS এলর্টশীং ফংবা ঙমগনি। চানবীদুনা খংজিনবীগদবদি নহাক্না ইকোন কোন্না আধার নম্বরগা সিদ তৌখিবা বেঙ্ক একাউন্ট অদু DBTগী খুত্থাংদা শেল ফংগদবা একাউন্ট ওইগনি।
মতৌ করম্না ঐগী একাউন্টতা DBT ফন্দশীং লাক্লে হায়বা ঐনা খংগদগে?
বেঙ্কতা লৈবা নহাক্কী মোবাইল নম্বর অদু নহাক্না অপদেট তৌনবা ঐখোয়না রেকমেন্দ তৌরি। নহাক্কী একাউন্টতা DBT ফংবা মতমদা নত্ত্রগা নহাক্না নহাক্কী একাউন্টতা ত্রাঞ্জেক্ট তৌবা মতমদা বেঙ্কনা SMS এলর্টশীং থারক্কনি। মসিগী মহুত্তা, নহাক্না নহাক্কী একাউন্ট বেলেন্স অদু ATM, মাইক্রোATM/ বেঙ্ক মিত্র, ইন্টরনেট বেঙ্কিং শীজিন্নদুনা নত্ত্রগা নহাক্কী ত্রাঞ্জেক্সনশীং অকুপ্পা মরোল খংদোক্নবা বেঙ্কতা ফোন তৌদুনা খংবসু য়াগনি।
ঐগী খুঙ্গংদা লাক্লিবা বেঙ্ক মিত্র অমা শিজিন্নদুনা ঐনা করি করি তৌবা য়াবগে?
বেঙ্ক মিত্রনা খুৎনা পায়বা দিভাইস অমা (handheld device) পুদুনা চৎলি, অমদি মসিনা নহাক্কী আধার লিঙ্ক তৌরবা বেঙ্ক একাউন্ট অদুদা মখল কয়াগী বেঙ্কিং ত্রাঞ্জেক্সনশীং পাংথোকপা য়াহল্লি। মসিদা পাংথোকপা য়াবা ত্রাঞ্জেক্সনশীংদি বেলেন্স য়েংবা, এনক্বারি, কেস দিপোজিট, কেস ৱিদ্রোৱেল, বিল পীবা, অতৈ আধার কার্দ হোল্ডরদা ফন্দ রেমিট তৌবা অসিনি। বেঙ্ক মিত্রনা আধারগা লিঙ্ক তৌরবা বেঙ্ক একাউন্ট হাংদোকপদসু মতেং পাংই।
মতৌ করম্না আধারদা য়ুম্ফম ওইবা DBT না ঐবু বেনিফিসরি অমগুম্না মতেং পাংবগে?
নহাক্কী স্কিম দেটাবেজদা আধার লিঙ্ক তৌবনা নহাক্কী মহুৎ শিন্দুনা অতোপ্পা মীওই কনামত্তনা নহাক্কী বেনিফিটকী শেয়র অদু লৌবা য়াহল্লোই। মসিদা নত্তনা, কেস ত্রান্সফরগী মতাংদসু, শেল অদু নহাক্কী আধার লিঙ্ক তৌরবা বেঙ্ক একাউন্ট অদু চুমদ্রিংনা য়ৌগনি, অমসুং নহাক্না অতৈ তোঙান-তোঙানবা মীওই কয়াদা ফন্দ ফংনবা তান্নবগী মথৌ তাহল্লরোই। মসিগীসু মথক্তা, নহাক্না অপাম্বা বেঙ্ক একাউন্ট অমা লেপচদুনা নহাক্কী বেনিফিটশীং/ শেল অদু ত্রান্সফর তৌহল্লকপা য়াই। অদুবু, বেনিফিট পুম্নমক নহাক্কী খ্বাইদগী নৌনা লিঙ্ক তৌখিবা বেঙ্ক একাউন্ট অদুদা লাক্কনি, মরম অদুনা সবসিদি পুম্নমক সিঙ্গল বেঙ্ক একাউন্ট অমদা ত্রান্সফর তৌরক্কনি।
করিগীদমক্তা গবর্ণমেন্টকী স্কিমশীংনা আধার হংলিবনো?
মসিনা স্কিমশীংবু দুপ্লিকেট অমসুং শাশিন্নবশীং (fakes) লৌথোকখিবদা মতেং পাংই, অমসুং মসিনা চপ চাবা অচুম্বা দেটা অদু পীবা ঙমহল্লি অমদি দাইরেক্ট বেনিফিট প্রোগ্রামশীং ইমপ্লিমেন্ট তৌবা ঙমহল্লি। আধার শিজিন্নবনা মীওইশীং মশক খংদোকপদা চংবা শেল হন্থহল্লি অমসুং গবর্ণমেন্টতা মসিগী স্কিমশীং ইমপ্লিমেন্ট তৌহনবদা অহেনবা ত্রান্সপরেন্সি পীহল্লি।
ঐনা ঐগী অঙাংগীদমক হিগোক মচুগী আধার কার্দ ফংলে। মসি চৎনবা য়াব্রা?
হোয়, মদু চৎনবা য়াই। হিগোক মচুগী আধার অসি অতৈ আধার লেটরশীংগুম্না চৎনবা য়াই। অনৌবা পোলিসিগী মতুংইন্না, UIDAIনা চহি 0 দগী 5 ফাউবগী মনুংদা লৈবা অঙাংশীংগীদমক ব্লু কলর আধার (মমীংনা বাল আধার কৌবা) অসি ইসু তৌরি। অঙাং অদুনা চহি 5 শুরবা মতুংদা, আধার অসি চৎনবা য়াররোই অমসুং অঙাং অদুনা মহাক্কী দেমোগ্রাফিক অমসুং বাইওমেত্রিককী অকুপ্পা মরোলশীং অদু চপ মান্নবা আধার নম্বর অদুদা, খ্বাইদগী নকপা এনরোলমেন্ট সেন্টরদা চত্তুনা অপদেট তৌগদবনি। মসি নত্ত্রবদি আধার অদু চৎনবা য়াররোই।
সোর্স : www.uidai.gov.in


text:
13th May 2018
ইম্ফাল ইষ্টকী শগোলমাঙদা দিষ্ট্রিক্ট হোস্পিটাল শানবা মমাঙগী কংগ্রেস সরকারগী মতম ২০১১দা যাত্রা হুল্লম্লগা লমগী চয়েৎনবা লৈ হায়দুনা কিয়ামগৈদা শানবা যাত্রা হুনখিবগী ৱাথোক অসি হান্নদি শগোলমাঙ খক্তগী ওইরম্বদু হৌজিক্তি খুন্দ্রাকপম অমসুং মসিগী অকোয়বদা লৈরিবা কেন্দ্র অয়াম্বগী মীওই কয়াসু শরুক য়াশিল্লক্তুনা অচৌবা ইশু অমা ওইরক্লে৷ লৈরিবা ৱাথোক অসিদা সরকারনা ঙম্মী হায়দুনা হেক্তমক কিয়ামগৈদা নম্ফুদা শানবা হোৎনবা নত্রগা ৱাথোক অসিনা মরম ওইরগা কেন্দ্র অনীমক্তদা হোস্পিটাল অসি শুকশা শাবা তৌদনা নমশিল্লগা থম্নবা হোৎনবসু অচুম্বা খোঙথাংদি নত্তে৷ মায়কৈ খুদিংমক্কী ৱা তারগা অচুম্বা মায়কৈ অমদা লেপ্লগা থবক তৌফম থোকই৷
লৈরিবা জিওগ্রাফিকেল পোজিসনগী মতুং ইন্না খুন্দ্রাকপম কেন্দ্রগী শগোলমাঙদা দিষ্ট্রিক্ট হোস্পিটাল অমা শাবা হায়বসিমদি য়াম্না চুম্বা খোঙথাং অমনি৷ অদুবু মমাঙগী কংগ্রেস সরকারগী মতমদা যাত্রা হুল্লবা মতুং শাংলবা চহী কয়া শাদনা লৈরম্লিবা অসিগী মনুংদা মরম অমদি শোয়দনা লৈগনি৷ শেল লৈতনা হোস্পিটাল শাগনি হায়না যাত্রা হুনবা য়াবা নত্তে৷ করিগুম্বা শেল লৈতনা মীয়ামদা নমথাক তৌরগা যাত্রা হুনবা ওইরম্লগনা মদুগী পারা অমসু মীয়াম্না মরী লৈনরিবা পোলিটিকেল পার্টিশিং অদুদা তম্বীবা তাবনি৷ ঙাইহাক্কী ভোট ফংনবা মীয়ামবু অপঙবা শীদুনা নমথাক তৌবা হায়বসিদগী হেন্না চাওবা ক্রাইম অমা লৈতে৷ মদু মীওই অমা খক্তদা নত্তে৷ কেন্দ্র অসিগী অকোয়বদা লৈরিবা মীয়াম পুম্নমক্তা তৌবা অচৌবা নমথাক অমনি৷ মসিসু মীয়াম্না নৈনফম থোকই৷ ২০১১দা হোস্পিটাল অদু শাগনি হায়না যাত্রা হুল্লম্লগা সরকার কায়খিবসু নত্তে৷ মদুগী মতুং ২০১৭গী মার্চ ফাওবা কংগ্রেস সরকার মপুং ফাবা মেজোরিতি ফংদুনা হাইনা হুম্না লৈরমখিবনি৷
মতমগী মতুং ইন্না কংগ্রেস সরকারগী মতম লোইদুনা বিজেপিনা লুচিংবা কোলিসন গভর্নমেন্ট লাকখ্রে৷ সরকার অসি হেক লাকপদগী শগোলমাঙদা দিষ্ট্রিক্ট হোস্পিটাল শানবা যাত্রা হুল্লম্লিবা মফম অসি লমগী চয়েৎনবা লৈ হায়দুনা কিয়ামগৈদা শানবা যাত্রা হুনখ্রে৷মসিনা কিয়ামগৈ মীয়ামদসু মথি ফোঙলুরবনিনা মরম অমা নত্রগা অমদা ৱাথোক লান্থোক থোক্নবগী অচৌবা মরম অমদি ওইহল্লে৷
লমগী চয়েৎনবা নত্রগা রাজনিতিগী খুদোংচাবা লৌনবা হোৎনবগী ৱাফম অদুনা নাকল নাম্মাদা থমখ্রগা খুন্দ্রাকপম কেন্দ্রগী শগোলমাঙদা দিষ্ট্রিক্ট হোস্পিটাল অমা শাবা হায়বসিদি জিওগ্রাফিকেল পোজিসনদা য়েংলুরগা য়াম্না মফম চাবা অমসুং মরম চাবা অমনি৷ শগোলমাঙ অসি ইম্ফালদগীসু লাপ্না লৈবগী মথক্তা সাইখুল, লম্লাই অমসুং উখ্রুল দিষ্ট্রিক্টকী শরুক খরগী ওইনদি অরুবা অনাবা কয়া নত্রগা ইমর্জেন্সি ওইবা অনাবশিং ইম্ফাল তম্না পুরক্নবা হোৎনবদা লম্বীদা লাইবক থীবা থৌদোক থোক্লোই হায়নিংঙাই লৈতে৷ মসিসু সরকারনা খঙফম থোকই৷ অদুবু মীয়ামগী ওইবা ইশু অসিদা রাজনিতিগী খুদোংচাবা লৌনবা হোৎনবা কাঙবুশিংসু মরুম ময়াদা য়াওশিল্লগা শিংচেপ থানবা হোৎনবা কয়াসু য়াওদবদি নত্তে৷ মদুনা মীয়াম্না চুম্না চঙশিল্লিবা ঈহৌ অসিদা মরিং মরাংবা ওইনা উবসু য়াওরি৷
কিয়ামগৈ অমসুং শগোলমাঙ অনীগী ওইনা য়েংনবদা কিয়ামগৈগী ওইনদি জেনিমস অমসুং রিমস হোস্পিটাল য়ৌরকপদা য়াম্না নকপা মসিগী মথক্তা শিংজমৈদসু অচৌবা কম্মু্যূনিতি হেলঠ সেন্টর অমা লৈরি৷অদুবু শগোলমাঙ, লম্লাই, সাইখুল অমদি উখ্রুল দিষ্ট্রিক্টকী মনুং চল্লিবা জগা খরগী ওইনদি মরক্তা জেনিমস নত্তনা ইনফ্রাষ্ট্রকচর শুনা লৈবা হোস্পিটাল অমত্তা লৈতে৷মসিমক্না কিয়ামগৈদা হোস্পিটাল শাগুমসি হায়বদি নত্তে৷ অনা-লায়েংশঙ হায়বসিদি মীওইবগী পুন্সি হিংবা অমসুং শিবা অনীগী মরক্তা মরী লৈনবনা মফম চাবা জগাশিংদা লোইনা থম্বা হায়বসিদি তঙাইফদে৷ অদুবু হৌজিক লৈরিবা ফিভম অসিদদি শগোলমাঙদনা হেন্না প্রাইওরিতি পীফম থোকই৷ অদুবু মসিদা লমগী চয়েৎনবা অমা লৈরে হায়রবনিনা হেক্তা ইরাই লাইনা তৌবা য়াবদি নত্তে৷ মতম শাংনা লৈহৌগদবা হোস্পিটাল অমা ওইবনা চয়েৎনবা য়াওদনা শানবা হোৎনবা চুম্মী৷ ফিভম অসিদা হেলঠ মিনিষ্টরনা লমগী চয়েৎনবা লৈরি হায়না চে-চাংশিং পুথোক্লগা ঙাংলি ৷ অদুগা নাকল অমরোমদনা খুন্দ্রাকপম কেন্দ্রগী এমএলএনা অতোপ্পা চে-চাং অমা পুথোক্লগা ঙাংলি৷ মসিদা কনানা লাল্লিবা নত্রগা চুম্লিবা হায়বদুদি কনামত্তা খঙদে৷ মরী লৈনরিবা দিপার্টমেন্টনা নত্রগা এসঅাইটি শেমদুনা ইনভেষ্টিগেসন চত্থরগা মদুগী ৱারোইশিন অমা পুথোকপা হায়বসিনা হেন্না অচুম্বা ওইগনি৷ মরক অসিদা চিফ মিনিষ্টরনা চয়েৎনরিবা অসিগী চপ চাবা অমা খঙদোক্নবা লমগী ৱাথোক অসি ভিজিলেন্স এন্দ এন্তি করপ্সন দিপার্টমেন্টতা শীন্নরগা থিগৎহনগনি হায়বসিমদি য়াম্না চুম্বা খোঙথাংনি৷ অদুবু থিগৎলিবনি হায়দুনা মতম লৌনবা থবক্তি তৌহন্নিংদে৷ চে-চাংদা বেজ তৌগদবনা শাংলবদা চয়োল অমা অনীগী মনুংদা লোইশিন্দুনা মদুগী ফাইন্দিং পুথোক্নবা হোৎনগদবনি৷ মসিদা মীয়াম্নসু মপুং ফানা সপ্পোর্ট তৌফম থোকই৷
করিগুম্বা ফাইন্দিং অদুদা লমগী চয়েৎনবা লৈরে হায়দুনা হোস্পিটাল শাবা তোক্লসি হায়বদুসু য়াফম থোক্তে৷ লৈরিবা ইশু অসি লমনা মরম ওইরগা ৱাথোক ওইজরবসু হেন্না মরু ওইরিবদি মায়কৈ অদুগী মীয়াম অমদি অকোয়বদা লৈরিবা কেন্দ্রশিংগী অনা লায়েংশঙ অমা মনাক নক্না থম্বীয়ু হায়বসিনি৷ ফাইন্দিং অদুদা লমগী চয়েৎনবা লৈরমদ্রগনা সরকারনা মীয়ামদা লাল্লে হায়না শেংদোকপগা লোয়ননা মদুদা ৱাথোক ওইহন্নবা ঈথিল পীরিবা কাঙবু অদু মীয়াম খঙনা চৈরাক পীগদবনি৷ অদুবু করিগুম্বা লমগী চয়েৎনবা লৈরম্লগনা নহানমখৈ মীয়ামদা নমথাক তৌরিবা মীওই নত্রগা কাঙলুপ অদু মীয়ামনা চৈরাক পীফম থোকই৷ ফিভম অদু লৈরম্বা তারগনা সরকারদা করি করম্বা মওংদা সোলুসন অমা পুরক্তুনা হোস্পিটাল অদু শানবা হোৎনবদা মীয়ামনা করি করম্বা থৌদাং লৌগদৌরিবনো হায়বদু নিংথিনা তান্নরগা থবক ওইনা পাঙথোক্নবা হোৎনবগা লোয়ননা সরকারনসু মীয়ামগী ঈহুল খঙনা অমসুং লৈরিবা জিওগ্রাফিকেল পোজিসন অদু য়েংলগা শগোলমাঙদা দিষ্ট্রিক্ট হোস্পিটাল শানবা মেকানিজম অমা পুথোক্তুনা মসিগী ৱারোইশিন অমা অথুবদা পুরক্নবা হোৎনফম থোকই৷


text:
জিকা ভাইরস
তোপিক অসিনা জিকা ভাইরসকী মতাংদা ইনফোর্মেসন পীরি।
জিকা ভাইরস (Zika virus) অসি কাংনা থোকহনবা ভাইরস অমনি। জিকা ভাইরস অসি অহানবা ওইনা ইং 1947দা উগান্দাগী জিকা উমংদা লৈবা য়োং অমদগী তোঙান্না খায়দোক্লকখি (isolated)।
মচংওইবা ৱাফমশীং
- জিকা ভাইরস লায়না অসি এদিস কাংশীং (মহৌশানা অয়ুক অমসুং নুমিদাংৱাই/ নুংদাংগী মতমশীংদা চিক্কল্লি)না চিকপদগী লৌনবা ভাইরস অমনা থোকহল্লি।
- জিকা ভাইরস লায়নানা নারবা মীওইশীংদা মহৌশানা পংকন কন্দবা লাইহৌ, উনশা ঙাংনা পোমখৎপা (এক্সানথেমা) অমসুং কঞ্জঙ্কতিভাইটিস অসি লৈগল্লি। লাইওংশীং অসি ময়ামগী ওইনা চাংচত্তা নুমিৎ 2-7 ফাউবা শাংথনা লৈগল্লি।
- হৌজিক্কী ওইনা অকক্নবা লাইয়েং নত্ত্রগা ভেক্সিন অমত্তা ফংদ্রি।
- মসিদগী ঙাকথোক্নবা খ্বাইদগী ফবা মওংদি কাং চিকহন্দনবা হোৎনবা হায়বসিনি।
- ভাইরস অসি অফ্রিকা, আমেরিকা, এসিয়া অমসুং পেসিফিকতা লৈ।
থোকহল্লিবা মরমশীং (Causes)
জিকা ভাইরস অসি মীশীংদা, এদিস জিনসকী মনুংদা লৈবা মহিক অসি চেল্লবা কাং, মরুওইনা ত্রোপিককী লমদমদা লৈবা এদিস এজিপটি অমনা চিকপদগী লৌনরকই। মসি দেঙ্গি, চিকনগুনিয়া অমসুং য়েল্লো ফিবর শন্দোক্লিবা চপ মান্নবা কাং অদুমক্নি।
লাইওংশীং
জিকা ভাইরসনা মহৌশানা কা-হেন্না কন্দবা অনাবা লৈহল্লি; মসি লায়না চেল্লবা কাং অমনা মীওই অমদা চিক্লবা মতুং নুমিৎ খরনিগী মতুংদা লাইওং উৎপগা লোয়ননা হৌরকই। জিকা ভাইরস লায়নানা নারবা মীওই অয়াম্বদা লাইহৌ খরা-খরা হৌবা অমসুং উনশা ঙাংনা পোমখৎপা লৈগল্লি। অতোপ্পশীংদা কঞ্জঙ্কটিভাইটিস, মসল অমসুং শরু-তাং নাবা, অমসুং চোকথবা ফাউবগী থৌওং লৈবসু য়াই। লাইওংশীং অসি মহৌশানা নুমিৎ 2 দগী 7নি ফাউবদা লোইখি।
লাকপা য়াবা কমপ্লিকেসনশীং
মফম খরদা ভাইরস অসি লাকপনা মকোক পীক্না (মাইক্রোসেফালি) অমসুং গুইলেইন-বারে সিন্দ্রোম (Guillain-Barre syndrome)গা লোয়নবা অঙাং মশীং পোকপা হেনগৎহনবা থেংনৈ। জিকা ভাইরস ইনফেক্সন অমসুং পোকপদা হকচাংগী মওং চুমদবা অমসুং ন্যুরোলোজিকেল সিন্দ্রোম (birth malformations and neurological syndromes)গা লৈনবা মরি অসি খংবা ঙমদ্রি, অদুবু অনিসি মরি লৈনৈ হায়বগী চিংনবদি চাং ৱাংই।
দাইএগ্নোসিস
জিকা ভাইরস অসি PCR (পোলিমরেজ চেন রিএক্সন) অমসুং ব্লদ সেম্পলশীংদগী ভাইরস তোখায়হনবগী খুত্থাংদা দাইএগ্নোস তৌই। ভাইরসশীংনা অতৈ ফ্লেভিভাইরসশীং হায়বদি দেঙ্গি, ৱেষ্ট নাইল অমসুং জেলো ফিবরগুম্বশীং অসিগা ক্রোস-রিএক্ট তৌবা ঙম্বা মরম্না সেরোলোজিনা দাইএগ্নোস তৌবসি অরুবা ওইবা য়াই।
মসিবু থীংবা
কাংশীং অমসুং মখোয়গী মরুম কোকফমশীং অসিনা জিকা ভাইরস ইনফেক্সনগী মরুওইবা রিস্ক ফেক্ট অমা ওইরি। মসিবু থীংবা অমসুং কন্ত্রোল তৌবা হায়বসিদা মফমশীং অসি হন্থহন্দুনা (মরুম কোকফমশীং লৈহন্দবা অমসুং শেমদোক-শাদোকপা)কাংশীং হন্থহনবা অমসুং কাং অমসুং মীগগী মরক্তা শম্নবা হন্থহনবা হায়বসি মরুওইবা অমনি।
মসি তিন-কাং হাৎনবা হিদাক শিজিন্নদুনা; হকচাংগী শরুকশীং য়ারিবমখৈ কুপশিনগদবা ফি-রোলশীং (হেন্না ফবদি মচু থোকপা ফি-রোলশীং) শেত্তুনা; স্ক্রিনশীং শিজিন্নদুনা অমসুং থোং-থোংনাউ থীংজিন্দুনা; অমসুং তুম্বদা কাংখল শীজিন্নদুনা মসি পাংথোকপা য়াই। বাল্টিন, লৈগী গম্লা নত্ত্রগা টায়রনচিংবা ঈশীং তুংবা য়াবা পোৎ-চৈশীং অসি ঈশীং তুংহন্দবা, নান্না থম্বা নত্ত্রগা মখুম কুপশিনবা হায়বসিসু, কাং মরুম কোকফমশীং লৈহন্দবদা য়াম্না মরুওই।
অঙাংশীং, অনাবা নত্ত্রগা অহল ওইরবশীংগুম্বা, মশানা মতিক চানা ঙাকথোকচবা ঙমদবশীংবু অখন্নবা পুক্নিং চংবীবা অমসুং মতেং পাংবীবা য়াম্না মরুওই।
লাইচৎ থোরকপা মতমদা, হেলথ ওথোরিটিশীংনা তিলহাৎ হিদাকশীং কাপথোক্নবা খংহল্লকপসু য়াই।
লম-তু চৎপশীংনা মখোয় মশাবু কাংনা চিকপদগী ঙাকথোক্নবা মথক্তা পীরিবা মরুওইবা মাংজৌনবা চেক্সিন থৌরাংশীং অসি লৌখৎকদবনি।
লাইয়েং
জিকা ভাইরস লায়না অসি মহৌশানা পংকন-কন্দবা ওইগল্লি অমসুং অকক্নবা লাইয়েং মথৌ তাগন্দে। জিকা ভাইরসনা নারবা মীওইশীংবু মতিক চানা পোত্থাহনগদবনি, মহি-মনাই মতিক চানা পীথক্কদবনি, অমসুং নাবা অমসুং লাইহৌ তৌবদু কমন ওইবা হিদাক-লাংথক্না লাইয়েংগদবনি। করিগুম্বা লাইওং অদু হেন্না ফৎচিল্লক্ত্রবদি, মখোয়না দোক্টরগী চেক্সিন-থৌরাং অমসুং পাউতাক লৌগদবনি। হৌজিক্কী ওইনদি মসিগী ওইনা ভেক্সিন অমত্তা লৈত্রি।
সোর্স : ৱার্ল্ড হেলথ ওর্গানাইজেসন
মসিবু কমদৌনা জিকা ভাইরস, দেঙ্গি, চিকনগুনিয়া, নত্ত্রগা মেলরিয়ানি খংবা ঙমগদগে?
লায়নাশীং অসিদা লাইহৌ, চিকপা-নাবা, অমসুং উনশা ঙাংশিনবনচিংবা খুদমশীং অসি চপ মান্ননা উবা ফংই। মসি মতম অমত্তদা অমদগী হেনবা লায়নানা শোকহনবগী ওইথোকপসু লৈ। খুদম খরনদি লায়নাশীং অসি অমগা অমগা খন্দোকপা ঙম্বসু য়াই।
- মেলরিয়া: মহৌশানা নিংথম চনবা (থক থক নিকপা), কোক চিকপা অসিনা হান্না হৌরকই, অমসুং মসিগী মথংদা নুমিৎ 2 নত্ত্রগা 3নি অরুম কন্না (40°C/104°F) হৌই। লাইহৌ হৌরিঙৈদা মীওই অদু মনিং মমাং চিংবা য়াই অদুগা অমুক নিংথম চল্লকপা য়াই। মেলরিয়াদদি উনশাদা ঙাংশিনবা লৈতে।
- দেঙ্গি: খংহৌদনা অরুম কন্না (40°C/104°F) হৌরকপা য়াই অমসুং মদু চয়োল অমফাউবা লৈবা য়াই। মহৌশানা মখাদা পীরিবা লাইওংশীং অসিগী মনুংদগী 2 নত্ত্রগা মসিদগী হেনবা খুদমশীং অসি অকনবা লাইহৌগা কোন্ননা উবা ফংলবদি মদু দেঙ্গি ওইরগনি। লাইওংশীং অদুদি: মসল অমসুং শরু তাংশীং শাথীনা চিকপা-নাবা, কোক চিকপা অমসুং মীৎকী মতুংদা (behind) নাবা ফাউবা, ওনিংবা নত্ত্রগা ওবা, নত্ত্রগা উনশা ঙাংশিনবা অসিনি। ঈ ওবা, মহৌশাগা মান্নদনা পোমখৎপা, নত্ত্রগা নাতোন, য়ারি, নত্ত্রগা উনশাদগী ঈ থোরকপা লৈব্রা হায়বসি মুন্না য়েংগদবনি মরমদি মখোয় অসি খুদক্কী ওইবা মতেং মথৌ তাগদবা য়াম্না খুদোঙথীনিঙাই ওইবা মখলগী দেঙ্গিগী খুদম ওইবা য়াই।
- চিকনগুনিয়া: মহৌশানা পংকন-কন্দবা লাইহৌ অমা লৈগল্লি অমসুং খুৎ, খোং, খুউ অমসুং নঙ্গন্দা নাবা ফাউবা য়াম্না কনবা তাং চিকপা-নাবা লৈগল্লি। শরু তাং চিকপা অদু অশুক্কী মতিক কল্লি মদুদি থৌওংসি লৈবা মীওইশীংনা নোন্থদুনা লৈ অমদি চৎপা ঙমদে। লাইহৌ অদু লৈত্রবা মতুংদা, শরু তাং চিকপা-নাবা অদু চয়োল কয়া নত্ত্রগা থা কয়া শাংথহৌবসু য়াউই।
- জিকা: মসিনা পংকন-কন্দবা লাইহৌ অমা লৈহল্লি অমসুং মহৌশানা উনশাদা ঙাংশিনবসু লৈগল্লি। মীৎ হাক্কচবা নত্ত্রগা “মীৎ ঙাংবা” (কঞ্জঙ্কটিভাইটিস) অসিসু তোইনা থোক্কল্লি।
জিকা ভাইরস লায়নাগী মতাংদা ঈ-পাউ পীনবগীদমক, 24*7 কন্ত্রোল রুম অমা মিনিষ্ট্রি ওফ হেলথ এন্ড ফেমিলি ৱেলফেয়র, গবর্ণমেন্ট ওফ ইন্দিয়ানা হাংদোক্তুনা লৈরে। কন্ত্রোল রুমগী নম্বরশীং অদুদি 011-23061469 অমসুং 23063205 অসিনি।
মরি লৈনবা রিসোর্সশীং
- এক্সন প্লান ফোর মেনেজিং জিকা ভাইরস দিজিজ
- কম্যুনিকেবল দিজিজ এলর্ট ওন জিকা ভাইরস
- গাইদলাইন্স ওন জিকা ভাইরস দিজিজ ফোলোৱিং এপিদেমিক ইন ব্রাজিল এন্ড অদর কন্ত্রিজ ওফ অমেরিকা
- গাইদলাইন্স ফোর ইন্টিগ্রেটেদ ভেক্টর মেনেজমেন্ট ফোর কন্ত্রোল ওফ AEDES মসক্যুইটো
- ফেক্ট শিট – জিকা ভাইরস
- অলগোরিথম ফোর জিকা দাইএগ্নোসিস


text:
সোশল ৱেলফ্যার
ডিষ্ট্রিক্ট সোসিএল ৱেলফিয়র ওফিস, চুরাচান্দপুরনা অহল ওইরবা মীওইশিং, শোইনায়রবা মীওইশিং অমদি লুখ্রাবীশিংগীদমক্তা মখল কয়ামরুমগী পায়খৎখ্রবা স্কিমশিংগী মমীং মখাদা পীরিঃ
চিফ মিনিস্তরগী শোৎথরবশিংগী তেঙবাং
সব স্কিমশিং:-
- কেয়র গিভর এলাৱেন্স/অতোপ্পগী মতেং লৌদবা য়াদ্রবা শোইনাইরবশিংবু ঙাকপী শেনবীনবগীদমক শেন্থং পীবা
- শোইনাইরবা মহৈরোইশিংদা স্কোলার্সিপ পীবা
- মখূৎ মশা হৈরবা শোইনাইরবা মীওইশিংদা মশানা মশাবু থবক পীজনবগীদমক্তা সবসিদিগা লোয়ননা শেল পূহনবা।
- শোইনাইরবা মীওইশিংদা চৎথোক চৎশিনগী গাড়ী ভারা হন্থনা অমদি লেম্না তোংহনবা।
- ময়ূম মকৈ লৈজদবা অহল ওইরবশিংগীদমক্তা শেল থুমগী তেঙবাং পীবা
ফংবদা চঙবা মরু ওইবশিং
- শেন্থংসিবু ফংনবা থারক্লিবা মীওই অদু মতিক চারবা মেদিকেল বোর্ড অমনা পীবা শোইনাই হায়বগী সার্টিফিকেট য়াওগদবনি।
- চৎথোক চৎশিন্দা মীমান্নদ্রবা(লোকোমোতোর দিসএবিলিতি এল দি ), মতম কুইনা শিংলী নাউরিগী অনাবা লৈরবা মীওই (ক্রোনিক ন্যুরোলোজিকেল ডিসওর্ডর নত্রগা ঈগী অনাবা (ব্লদ ডিসওর্ডর) লৈরবা মীওইশিং- নারিবদুগী চাং অদু ৮০%গী মথক্তা লৈবা ওইগদবনি।
- (ভিজুএল ইম্পয়রমেন্ত) উবগী শক্তি ৱাৎলবা – চহি ১৯দগী ৫৯ ফাওবগী মনুংদা লৈবা মীৎ শুকউ উদ্রবা মীওইশিং।
- ৱাখল মীমান্নদ্রবা (মেন্তেল রিটার্ডেসন) – মীমান্নদবগী চাংসি ৪০%গী মথক্তা লৈবা ওইগদবনি।
পীগদবা শেলফমগী (এলাৱেন্স)গী চাংশি থা অমদা লুপা ১৫০০ নী।
শোইনাইরবা মহৈ্রোইশিংগীদমক স্কোলার্সিপ পীবা –
স্কোলার্সিপ পীবগী চাং
মখূৎ মশা হৈরবা শোইনাইরবা মীওইশিংদা মশানা মশাবু থবক পীজনবগীদমক্তা সবসিদিগা লোয়ননা শেল পূহনবা অমসুং স্কিল ত্রেনিং পীবা
চহি ১৯দগী ৫৯ ফাওবগী মনুংদা লৈবা শোইনাইরবা মীওইশিংনা স্কিম অসিগী কান্নবা লৌবা য়াগনি।
শেলফমসি লন্নাই মীওইশিং, পেরেন্ট লূপশিং নত্রগা শোইনাইরবা মীওইশিংগী অপুনবা লূপশিংনসু ফংবা য়াই।
শোইনাইরবা মীওইশিংদা চৎথোক চৎশিনগী গাড়ী ভারা হন্থনা অমদি লেম্না তোংহনবা
পব্লিক ত্রান্সপোর্ট সিষ্টেমনা চলাইবা গাড়ীদা তোংবদা ভাড়া লেম্না তোংনবগীদমক মীওই অদু কার্ড পায়গদবনি।
মেন্টিনেন্স গ্রান্ট ফোর হোমলেস ওল্ডর পার্সন স্কিম অসি মশাগী চহী ৬০ অমদি মসিগী মথক্তা লৈবা মীওইশিং অমসুং ডিপার্টমেন্টনা শকখঙলবা ওল্ড এজ হোমদা লৈবা মীওইশিং মসিগী মনুং চনগনি।
তেঙবাংগী শেলফমগী চাংসি থা অমদা লুপা ১০০০ ওইগনি।
থাগদবা মওং
মখাগী পীরিবা ওফিসশিং অসিদগী ফোর্ম ফংগনি।
- ডাইরেক্তোরেট ওফ সোসিয়েল ৱেলফিয়র, ইম্ফাল
- ওফিস ওফ ডি ডিপুতি কম্মিস্নার, চুড়াচান্দপুর
- ওফিস ওফ ডি এস ডি ও, চুড়াচান্দপুর ডিষ্ট্রিক্ট
- ওফিস ওফ ডি ডি এস দব্লিউ ও, দি পি ও(আই সি দি এস ), চুড়াচান্দপুর
- ৱেবসাইট social welfare.nic.in ৱেবসাইটতগীসু লৌথবা য়াগনি।
সি এম এস তি (CMST) গী তেঙবাং মখাদা হৌজিক ফাওবদা শোইনাইরবা মীওই ৩০ থাদা লুপা ১৫০০ ফংখ্রে।
- নেস্নেল সোসিয়েল এসিষ্টেন্ট প্রোগ্রাম
- ইন্দিরা গান্ধি নেস্নেল ওল্ড এজ পেন্সন স্কিম-স্কিমশিগী মখাদা কান্নবা ফংবা মশীং ৫৯৮৭
- ইন্দিরা গান্ধি নেস্নেল ৱিডো পেন্সন স্কিম-স্কিমশিগী মখাদা কান্নবা ফংখ্রবা মশীং ৪৫৭
- ইন্দিরা গান্ধি নেস্নেল দিসএবল পেন্সন স্কিম-স্কিমশিগী মখাদা কান্নবা ফংখ্রবা মশীং ১১৯
- নেস্নেল ফেমিলি বিনিফিট স্কিম-কান্নবা ফংখ্রবা মশীং ৩৪৪৭
চহীসিগী মনুংদা ডিষ্ট্রিক্ট সোসিয়েল ৱেলফিয়র ওফিস, চুড়াচান্দপুরনা পাঙথোখিবা থৌরমশিং।
- কুমজা ২০১৭ কী নম্বেবর তাং ২৭তা শোইনাইরবশিংগী ওইবা এসেসমেন্ট কেম্প অমা পাঙথোকখি।
- ২০১৭ কী ওক্তোবরগী তাং ১দা মালেমগী অহল ওইরবশিংগী নুমিৎ থৌরম পাঙথোকখি।
- ২০১৭ কী নম্বেবর তাং ১৪দা মালেমগী অঙাংশিংগী নুমিৎ থৌরম পাঙথোকখি।
- ২০১৭ কী ওক্তোবর তাং ২ দা স্বাস ভারত ডিৱস পাঙথোকখি।


text:
মহাক্কী টুইট পাউজেল অমদা মোদীনা "অদোমনা অৱাং নোংপোক্কী ফজবা ফোতোশিং ইন্সটাগ্রামদা #MagnificentNortheast হায়বা হেসটেগ শিজিন্নদুনা পোস্ট তৌবিউ।
টুইট পাউজেল অমদা মোদীনা "অদোমনা অৱাং নোংপোক্কী ফজবা ফোতোশিং ইন্সটাগ্রামদা #MagnificentNortheast হায়বা হেসটেগ শিজিন্নদুনা পোস্ট তৌবিউ।মদুদগী ঐনা পামজবা খরা ঐগী পেজতা সেয়ার তৌগনি"মদুদগী ঐনা পামজবা ফোতো খরা ঐনা ঐগী পেজতা সেয়ার তৌগনি" হায়না ইরি। পনবা য়াই, থাংজা নুমিত্তা প্রধান মনত্রী নরেন্দ্র মোদী অৱাং নোংপোক্কী রাজ্য অহুম আসাম, অরুনাচল প্রদেস অমসুং ত্রিপুরাগী খোঙচৎতা লাক্কদৌরি।


text:
ডিষ্ট্রিক্ট ওফিসর, ত্রাইবেল এফ্যারস এন্দ হিলস, তমেংলোং
ত্রাইবেল ৱেলফ্যার হায়না খঙনরম্বা দিপার্টমেন্ট, হৌজিক্না ‘‘ত্রাইবেল এফ্যারস এন্দ হিলস’’ অসি মরু ওইনা মণিপুরদা লৈরিবা সেদু্ল ত্রাইব অমসুং সেদুল কাষ্ট কী মীওইশিংগী য়ুম্লৈ কৈরৈ অমসুং শেল-থুম ফগৎহন্নবগী মীৎয়েং থম্বা ওফিস অমনি। মসি চাওরাক্না মীৎয়েং ২ (অনি) থোক্না য়েংবা য়াই মদুদি:-
- লনাইগী য়ুম্লৈ কৈরৈ ফগৎনবা হোৎনবা।
- সমাজগী ওইবা চাওখৎ থৌরাংগী ফিভম ফগৎহন্নবা হোৎনবা।
১) লনাইগী য়ুম্লৈ কৈরৈ ফগৎনবা হোৎনবাঃ থৌরাং অসিগী মখাদা পিরিবা কান্নবশিংদি মরু ওইনা – লৌউবা, হৈ-রা থবা, শা-ষন য়োকপা, ঙা য়োকপা, য়েন য়োকপা, ওক য়োকপা, হিংনবগী শেনমিৎলোন ফগৎহনবা, নুপী অঙাংগী য়াইফা থৌরাং, অনা লায়েংগী থবক, লোয়ননা মহৈ মশিং লাইরিক তমহনবগী থবক অসিনচিংবা।
২) সমাজগী ওইবা চাওখৎ থৌরাংগী ফিভম ফগৎনবা হোৎনবাঃ থৌরাং অসিগী মখাদা পীরিবা কান্নবশিংদি মরু ওইনা – খুঙ্গংগী লম্বী থোং শেমগৎপা, মীতিনশঙ শাবা, স্কুল শাবা, হোষ্টেল শাবা, থক্নবা ঈশিং পীবা, ঈথৈ লৌখোং শেম্বা অসিনচিংবনি।
ত্রাইবেল ৱেলফ্যার ওফিস, হায়রিবা ওফিস অসি শক ১৯৭৬ তা শ্রী প্রোঙ্গো, এম.সি.এস. না দিরেক্তর ওইনা থৌ পুহল্লগা ইম্ফালদা অহানবা ওইনা হাংদোকখি। মরু ওইনা মথক্কী পান্দম অসিগী মখাদা মণিপুরদা লৈরিবা সেদুল ত্রাইবস এন্দ সেদুল কাষ্টকী য়াইফা থৌরাংগীদমক্তা লিংখৎপা ওফিসনি। মতম মতমগী চাউখৎ থৌরাংগী মতুং ইন্না মণিপুর গভর্ণমেন্টগী কেবিনেট মীফমগী ৱারেপ মতুং ইন্না শক ১৯৮৯ দা মণিপুরগী প্রজাশিংদা হেন্না খুদোং চানবগী পান্দমদা ব্রাঞ্চ ৬ থোক্না খাইদোকখি মদুদি – চুরাচান্দপুর, চান্দেল, উখ্রুল, সেনাপতি, তমেংলোং, অমসুং গাম্নোম সপরমৈনাগী সদর হিলস (হৌজিক্কী কাংপোকপী) অসিনি।
মতম মতমগী ওইবা অহোংবা চাউখৎ থৌরাংগী তুংইন্না ‘‘ষ্টেট লেভেল ৱার্ক এদভাইজরি বোর্দ অমনা চহি খুদিংগী কান্নবা পীরম্বদু ব্রাঞ্চ ৬ তা ডিষ্ট্রিক্ট লেভেল বেনিফিসরি সেলেক্টেদ কম্মিটি শেমদুনা ৱার্ক প্রোগ্রাম কয়াসু শেম্লগা প্রজাশিংদা হকথেংননা কান্নবা ফংহল্লে।
লোয়শঙ অসিগী অচৌবা অহোংবা অমা শক ২০১১ দা লাকখ্রে, মদুদি ওটোনোমস ডিষ্ট্রিক্ট কাউন্সিলগী ইলেক্সন তৌদুনা মীরেপশিং খল্লে। সেদুল কাষ্টকী চাকথুংসু দিরেক্তোরেট ফোর মাইনোরিটিজ এন্দ আদর বেকৱার্দ ক্লাসেসতা হোংদোকহখ্রে। অদুগা দিরেক্তোরেট অসিগী মমিংসু ‘‘ত্রাইবেল এফ্যারস এন্দ হিলস দিপার্টমেন্ট’’ হায়না মিং হোংখ্রে।গভর্ণমেন্টগী অহোংবা অসিনা দিপার্টমেন্ট অসিগী ফন্দসু ৫০% দি এ.দি.সি. দা খাইদোকখ্রে অদুগা ডিষ্ট্রিক্টতা পীরম্বা থবক থৌরমসু সেনত্রেলাইজ তৌদুনা দিরেক্তোরেট ওফিসতা পুনশিনখ্র। মরম অসিনা ডিষ্ট্রিক্ট ওফিসতা হৌজিক ফাওবগী ওইনা পোলিসি প্রোগ্রাম অমত্তা লৈত্রে।
শক ২০১৩-১৪ দা ক্লাস IX & X তম্লিবা সেদুল ত্রাইব/সেদুল কাষ্ট মহৈরোইশিংগীদমক্তা অনৌবা প্রি-মেত্রিক স্কোলারশিপ সেনত্রেল গভর্ণমেন্টনা পীরকখ্রে। মসি হান্নগী পোষ্ট মেত্রিক স্কোলারশিপকী মথক্তনি। অকুপ্পা মরোলগীদমক্তা website:https://manipur.gov.in/ দা য়েংবিয়ু। ২০১১ দা দিরেক্তোরেট ফোর মাইনোরিটিজ এন্দ আদরস বেকৱার্দ ক্লাসেস সেদুল কাষ্টকী পীথোকখিবা চাকথুং অদুসু দিরেক্তোরেট, ত্রাইবেল এফ্যার এন্দ হিলস দিপার্টমেন্টদা অমুক হল্লকখ্রে। মরম অসিনা দিপার্টমেন্ট অসিগী মমিং অসি ত্রাইবেল এফ্যারস, হিলস এন্দ সেদুল কাষ্ট দিভেলপমেন্ট হায়না ওন্থোকখ্রে।
মণিপুর গভর্ণমেন্টগী ওর্দর নম্বর 26/20/2011-TD (MISC) dated ১৪/১০/২০১৬ অমসুং দিরেক্তোরেট ওর্দর নম্বর 17/98/2014-TAH dated ২৯/১১/২০১৬ দা সেদুল কাষ্টকী চাকথুং অদু অমুক হন্না দিরেক্তোরেট ফোর মাইনোরিটিজ এন্দ আদর বেকৱার্দ ক্লাসেস, ইম্ফালদা পীথোকখ্রে। মরম অসিনা দিপার্টমেন্ট অসিগী মমিং অসি অমুক হন্না দিরেক্তোরেট ওফ ত্রাইবেল এফ্যারস এন্দ হিলস হায়না লৈরে।
ওফিস স্তাফস:
- শ্রী এম জিললা সিংহ ,ডিষ্ট্রিক্ট ওফিসার, (টি.এ এন্দ ঐচ) তমেংলোং
- শ্রী এন.জি চান্দবাবু সিংহ, ই.ও.এগ্রি.(টি.এ এন্দ ঐচ) তমেংলোং
- শ্রী ও.কে. গুনামনি সিংহ, এস.ও (টি.এ এন্দ ঐচ) তমেংলোং
- শ্রী আর.কে পোঙমাং, আর,এম (টি.এ এন্দ ঐচ) তমেংলোং
- শ্রী হুজিংঙাই পানমে, কেজুয়েল এল.দি.সি. (টি.এ এন্দ ঐচ) তমেংলোং
- শ্রী হোঙ্গেনাং গোনমৈ, পিওন (টি.এ এন্দ ঐচ) তমেংলোং
- শ্রী খেল্লানাং, পিওন (টি.এ এন্দ ঐচ) তমেংলোং
- শ্রী টিংসাংবোনলিয়ু, পিওন, (টি.এ এন্দ ঐচ) তমেংলোং
হৌজিক ফাওবগী ওইনদি ডিষ্ট্রিক্ট ওফিসার, ত্রাইবেল এফ্যার এন্দ হিলস, তমেংলোংগী ওইনা চাওখৎ থৌরাংগী প্রোগ্রাম অমতা লৈত্রে।


text:
শ্রী বিনিত জেন,
ভারত অমসুং মপান লৈবাক্কী শক্নাইরবশিং
ময়াম পুম্নমক তরাম্না ওকচরি।
নখোয় ময়ামগা লোয়ননা অমুক হন্না গ্লোবে বিজিনেস সমিৎ শরুক য়াবদা ঐ হরাওই। বিজিনেস সমিৎ অমগী থিম ওইনবা অহানবা ৱাহৈ ওইনা খুন্নাই হায়রিবা ৱাহৈ অসি নখোয়না খনবগীদমক অহানবদা ঐনা নখোয় ময়াম থাগৎলি।
তুংকোইনা চৎনগদবা চাউখৎ-থৌরাংগী থবকশিংদা থেংনরিবা খুদোংচাদবশিংগী মতাংদা নখোয়গী থিমগী অনিসুবা ৱাহৈ ওইনা ময়াম্না খন্নবা অসিগীদমকসু ঐ হরাওই।
মসিগী সমিৎ অসিগী থিমগী অহুমসুবা ৱাহৈ ওইনা স্কেলএবিলিতি হায়রিবা ৱাহৈ অসি শীজিন্নবা অসিনা, নখোয়না ভারতকী খুদোংচাদবশিং কোকহন্নবা তশেংনা খন্নরি হায়না ঐনা থাজবা থম্লি।
মরূপশিং,
২০১৩গী তঙ্খাই চল্লকপা অমসুং ২০১৪গী অঙনবা শরুক্ত লৈবাক অসিনা থেংনখিবা অৱাবশিং মফম অসিদা তিল্লিবা নখোয় ময়াম্না হেন্না খঙলমগনি।
য়ুমথোং খুদিং মমল হেনগৎপগী অৱাবা মায়োক্নখি।
করেন্ত একাউন্ত দিফিজিৎ অমসুং ফিসিকেল দিফিজিৎ ৱাংবগী শেন-থুমগী শিংনবা কয়া লৈবাক অসিনা মায়োক্নখি। লৈবাক অসি মপুং ফানা পেরালাইসিস তৌখি।
ঙসি ওইরিবা ইকোনোমিগী ফিবম অসি য়ৌরক্নবা হোৎনবদা অপনবা কয়া থেংনখি। মালেমগী লৈবাকশিংনা ফিবম চাদ্রবা লৈবাক মঙাগী ক্লবতা য়াওবদা নুংনাংবা পোকখি।
মরূপশিং,
হায়রিবা ফিবম অদুদা ঐখোয়গী সরকারনা মীয়ামগী সেবা তৌবা হৌরকখি অমসুং হৌজিক অহোংবা কয়া উবা ফংলে। ২০১৪গী মতুংদা নিংবা কাইবশিং থাজবনা মহুৎশীনবা হৌরে। থাজবনা অপনবশিংগী মহুৎশীল্লে। ৱাথোক কয়া থবকশিংনা মহুৎশীল্লে। ২০১৪দগী হৌনা ভারতনা মালেমগী রেঙ্কিংশিংদা শিংথাবা য়ানা ফগৎলক্লে। মসিনা ভারতনা হোংলক্লিবশিং উৎপতা নত্তনা ভারতকী হোংলক্লিবা অসিদা মালেম্না কমদৌনা উরিবগে হায়বা উৎলে। মীওই খরনা রেঙ্কিংশিং অসি চে খক্তদা লৈবনি, তশেংনা হোংবা লৈতে হায়বা য়াওরি। মসি অরানবনি হায়না ঐনা খল্লি। থবকশিং অহানবদা তশেংনা অহোংবা লাকপা ঙাক্তনি অমসুং তুংদা মতম খরা লৈরগা রেঙ্কিং লাকপনি। খুদম ওইনা ইজ ওফ দুইং বিজিনেস রেঙ্কিং লৌরগা য়েংসি।
চহি মরি অসিদা ঐখোয়গী রেঙ্কিং অসি ১৪২দা লৈরম্বদগী ৭৭দা হাইগৎলে। অহোংবশিং অসি থবক ওইনা উরবা মতুংদা রেঙ্কিং হাইগৎলকপনি। হৌজিক অনৌবা ললোন-ইতিক্কী থবকশিং হৌনবা অয়াবা পীবগী থবক য়াংশিল্লে অমসুং মৈ শম্নবগী থবকশিং য়াংশিল্লে। হৌজিল লুপা লাখ ৪০ ফাওবগী তর্নওভর লৈবা ললোন-ইতিক্কী থবকশিং ইনকম তেক্স পীবা মথৌ তাদ্রে। হৌজিক লুপা ক্রোর ১.৫গী তর্নওভর লৈবা ললোন-ইতিক্কী থবকশিং মমিংতগী ওইনা তেক্স পীরগনি। ৱাল্দ ত্রাবেল এন্দ তুরিজম কম্পিতিতিপনেস ইন্দেক্সতা ভারতকী রেঙ্কিং অসি ২০১৩দা ৬৫দা লৈরম্বদগী ২০১৭দা ৪০দা হাইগৎলকখি। ভারত্তা লাকপা মপান লৈবাকশিংগী লমকোয়বা মীওইশিং চাদা ৪৫ হেনগৎলকখি অমসুং অয়াবা পীরবা হোতেল মশিং চাদা ৫০ হেনগৎলকখি অমসুং ২০১৩ অমসুং ২০১৭গী মরক্ত তুরিজমদগী লাকপা ফোরেন একচেঞ্জ চাদা ৫০ হেনগৎলকখি। মসিগা চপ মান্ননা, গ্লোবেল কম্পিতিতিপনেস ইন্দেক্সতা ভারতকী রেঙ্কিং অসি২০১৪দা ৭৬দা লৈরম্বদগী ২০১৮দা ৫৭দা হাইগৎলকখি।
মরূপশিং,
অহোংবশিং অসি অনৌবা মখলগী লৈঙাক লাকপদগী ওইরকপনি অমসুং মসি য়াম্না নুংঙাইবা মওংদা ঙাইহাক লৈতনা উবা ফংলে।
২০১৪দগী কয়া য়াম্না অহোংবশিং লাক্লবগে হায়বগী খুদমশিং ঐনা নখোয়দা পীবা পাম্মি। হৌজিক ঐখোয়না মখল কয়াগী চাংদম্নবা উবা ফংলে।
মন্ত্রীশিংগী মরক্ত চাংদম্নবা,
রাজ্যশিংগী মরক্ত চাংদম্নবা,
চাউখৎপগী চাংদম্নবা অমা
পান্দমশিং ফংনবা চাংদম্নবা অমা।
ঙসিদি, ভারতনা অহানবা ওইনা চাদা ১০০ সেনিতেসন লৈনবা নৎত্রগ চাদা ১০০ মৈ ফংহন্নবা চাংদম্নবা লৈরে। মী তাবা খুঙ্গংশিং অহানবা ওইনা লম্বী লৈহন্নবা নৎত্রগা অহানবা য়ুমশিংদা গ্যাস কন্নেক্সন ফংহন্নবা চাংদম্নবা লৈরে। শেন হেন্না থারক্নবা রাজ্যশিংগী মরক্ত চাংদম্নবা লৈরে। লায়রবশিংগী য়ুম য়াম্না থুনা শানবা রাজ্যশিংগী মরক্ত চাংদম্নবা লৈরে।
২০১৪গী মমাংদা, ঐখোয়না চাংদম্নবা অমা তাখি, মদু তোঙানবা মখল অমা ওইখি।
মন্ত্রীশিংগী মরক্ত চাংদম্নবা অমা,
লনাই মীওইশিংগী মরক্ত চাংদম্নবা অমা,
শেঞ্জা-থুমজাগী চাংদম্নবা অমা,
থবক থেংনবগী চাংদম্নবা অমা।
কনানা শেন হেন্না চাবা ঙম্বগে হায়বগী চাংদম্নবা লৈরমখি,
কানানা য়াম্না য়াংনা শেঞ্জা-থুমজা তৌবা ঙম্বগে হায়বগী চাংদম্নবা লৈখি
কানানা অনৌবা মখলগী শেঞ্জা-থুমজাগী থবকশিং পাংথোকপা ঙম্বগে হায়বগী চাংদম্নবা লৈখি
কোয়লানা নৎত্রগা স্পেকত্রম্না কমদৌনা শেন হেন্না ফংবা য়াগনি হায়বগী চাংদম্নবা লৈখি
সি দব্লিউ জি নৎত্রগা দিফেন্স দিলনা কমদৌনা শেন হেন্না ফংগনি হায়বগী চাংদম্না লৈখি।
হায়রিবা চাংদম্নবা অদুদা কনা কনা মরুওইনা শরুক য়াবগে হায়বা ঐখোয়না উরে। মসিদা করম্বা মখলগী চাংদম্নবা নহাক্না হেন্না পাম্বগে হায়বদু নশানা লেপচগদবনি।
মরূপশিং,
চহি কয়া ভারতনা পাংথোকপা ঙমদবা থবক খরগী ৱারি শানদুনা লাকখি। ২০১৪দগী লৈবাক অসিনা চাউখৎলক্লিবা অসিনা ঐঙোন্দা থাজবা পীরে মদুদি ভারতমচা ক্রোর ১৩০ তৌবা ঙমদবা অমত্ত লৈতে।
नामुमकिन अब मुमकिन है.
মসিনা হায়রি মদুদি অনানবা ভারত অমা ওইহনবা ঙম্লোই, অদুবু ভারতনা মসি ঙমহল্লে।
ভারত্তা শেঞ্জা-থুমজা লৈতবা সরকার অমা লৈহনবা ওইথোক্লোই হায়খি অদুবু ভারতকী মীয়াম্না মসি ঙমহল্লে। লায়রবশিংদা তেক্নোলোজিগী কান্নবা য়ৌহনবা ঙম্লোই হায়খি, অদুবু ভারতকী মীয়াম্না মদু ঙমহল্লে।
থৌশিল শেম্বদা মীচং-মীখাই নাইবা লৌথোকপা ঙম্লোই হায়খি, মদু ভারতকী মীয়াম্না মদু ঙমহল্লে। ভারত্তা শেন-থুমগী অওনবশিং পুরকপা ঙম্লোই হায়খি অদুবু ভারতকী মীয়াম্না মদু ঙমহল্লে। মতম অমতদা সরকারনা চাউখৎনবা অমসুং লায়রবশিং য়াইফনবা থবক পাংথোকপা ঙম্লোই হায়খি, অদুবু ভারতকী মীয়াম্না মদু ঙমহল্লে।
১৯৯১গী মতুংদা লিবেরেলাইজেসন মতুংদা ওইখিবগুম, মমল হেনগৎলকপগী অৱাবা থেংনদনা, চাউখৎলক্লিবা ইকোনোমি অমনা মতম শাংনা অৱাংবা রেত্তা চাউখৎপা ঙম্লোই হায়না হায়নবা অমা লৈখি। ঐখোয়গী লৈবাক্ত লৈখিবা সরকার অয়াম্বনা মসিগী খুদোংচাদবা অসি মায়োক্নখি।
নহাক্না নিংশিংলমগনি, ১৯৯১ অমসুং১৯৯৬গী মরক্ত ঐখোয়গী সরকার অমা লৈখি, মদুদা গ্রোথ রেত চাদা ৫ ওইখি অমসুং মমল হেনগৎপগী চাং চাদা ১০ হেনখি। ২০০৯ অমসুং ২০১৪গী মরক্ত ঐখোয়গী মমাংদা লৈখিবা সরকার অদুদা গ্রোথ চাদা ৬ ওইখি অমসুং মমল হেনগৎপা অদু দিজিৎ অনি ওইখি।
মরূপশিং,
২০১৪ অমসুং ২০১৯গী মরক্ত, লৈবাক অসিনা চাংচৎতা গ্রোথ ৭.৪ ওইখি অমসুং ইনফ্লেসন চাদা ৪.৫গী মখাদা লৈখি। ভারতকী ইকোনোমি লিবেরেলাইজেসন মতুংদা, মসিনা চাংচত্তা খ্বাইদগী য়াংবা গ্রোথ অমসুং চংচত্তা খ্বাইদগী নেম্বা ইনফ্লেসন লৈবা সরকার ময়াম মরক্তগী সরকার অসিনা ওইখি। হায়রিবা অওনবশিং অমসুং অহোংবা ময়াম অসিনা ঐখোয়গী ইকোনোমি চাউখৎলকখি।
কেপিতেল মার্কেত্তগী ফন্দ খোমগৎলকপা অদু খুদম ওইনা য়েংসি। ২০১১-১২ দগী ২০১৩-১৪গী মনুংদা, মসিগী সরকার অসিগী চহি অহুমগী মমাংদা, চহিদা ইকুইতিদগী ফন্দ খোমগৎপা অসি লুপা ক্রোর লিশিং ১৪ ওইখি। মসি চাংচত্তা চহিদা লুপা ক্রোর লিশিং ৩ রোম্নি।হৌখিবা চহি মরিদা চহিদা লুপা ক্রোর লিশিং ৪৩ খোমগৎখি। মসি শরুক অহুম হেল্লবনি। ২০১১দগী ২০১৪ ফাওবগী মনুংদা অলতরনেতিপ ইনভেসমেন্ত ফন্দগী খোমগৎপা শেনফম অসি লুপা ক্রোর লিশিং লিশিং ৪ ওইখি।
ইকোনোমিদা শেন হেন্না থাদরক্নবা ঐখোয়গী সরকারনা থৌরাং কয়া পায়খৎখি। মদুগী মহৈ ওইনা ২০১৪দগী ২০১৮ ফাওবগী মনুংদা চহি মরিদা অলতরনেতিপ ইনভেসমেন্ত ফন্দগী খোমগৎপা শেনফম অসি লুপা ক্রোর লিশিং লিশিং ৮০ হেনখি। তেল্লবা মতম অসিদা শরুক ২০ হেন্না খোমগৎখি।
কোরপোরেত ফন্দশিংদা শেন থাদরকপশিং ঐখোয় খুদম ওইনা য়েংসি। ২০১১দগী ২০১৪গী মনুংদা মসিগী খুৎথাংদা খোমগৎলকপা ফন্দ অসি লুপা ক্রোর লাখ ৩ ওইখি। হৌখিবা চহি মরি অসিদা লুপা ক্রোর লাখ ৫.২৫ নৎত্রগা দোল্লর বিলিয়ন ৭৫ য়ৌখি। মসি চাদা ৭৫ হেনগৎলবনি। হায়রিবশিং অসি ভারতকী ইকোনোমি থাজবগী খুদম্নি। ঙসিদি মসিগী থাজবা অসি লৈবাক মনুংগী ইনভেস্তরশিং খক নত্তনা মালেম শীনবা থুংবগী ইনভেস্তরশিংনা উৎলে।ভারত্ত মখা তানা উৎলিবা থাজবশিং অসিনা মীখল মমাংদা লৈরম্বা চৎনবীশিং অদু থুগাইরে।
হৌখিবা চহি মরি অসিদা ভারতনা ফংখিবা এফ দি আই অসি ২০১৪গী চহি ৭গী মমাংদা ফংখিবা অদুগা মান্নখি। মসি ফংনবা ভারতনা অওনবা কয়া পুরকপা দরকার ওইখি। বেঙ্করপসি কোদ, জি এস তি, রিয়েল ইস্তেদ এক্ত চৎদুনা হেন্না চাউখৎনগী য়ুমফম থোনখি।
চহি মরিগী মমাংদা, ললোন তোনবশিংনা লুপা ক্রোর লাখ ৩ শিংলক্কনি হায়না কনানা থাজবা লৈখি। মসি বেঙ্করপসি এন্দ সোলভেন্সি কোদকী কান্নবনি। মসিনা লৈবাক অসিনা শেন-থুমগী কান্নবশিং চাং মান্ননা য়েন্থোকপদা মতেং পাংখি।
চহি কয়া হুন্দোকতুনা থম্লম্লবা ইকোনোমি অমা শেমগৎপগী থবক ঐখোয়না পাংথোক্লি, ‘তপ্না চৎলু, থবক তৌরি’ হায়না থাবা বোর্দ অমা থেৎতনবা ঐখোয়না ৱারেপ লৌরে। হায়রিবা অওনবশিং অসি মীয়ামগী য়াইফনবা থবকশিং লেপহন্দনা পাংথোক্লি।
মরূপশিং,
ভারত অসি অপাম্বা ক্রোর ১৩০ লৈবা লৈবাক অমনি অমসুং কৈদৌঙৈদা চাউখৎ-থৌরাং অমসুং নুংঙাইনগী অমা খক্ত ওইবা মীৎয়েং য়েংবা য়ারোই। অনৌবা ভারতকী ঐখোয়গী মীৎয়েংদি কাংলুপা, ধর্ম্ম অমসুং লোনগী খেন্নবা লৈতনা খু্ন্নাইগী কাংলুপ খুদিংমক চাউখৎমিন্নবনি। ভারতমচা ক্রোর ১৩০গী মঙলানশিং মঙফাওননবা অনৌবা ভারত অমা শেম্নবা ঐখোয়না থবক কন্না পায়খৎলি। ঐখোয়দা লৈরিবা অনৌবা ভারতকী মঙলান অসিদা মমাংগী খুদোংচাদবশিং কোকহনবা অমসুং তুংগী লাক্কদবা শিংনবশিং থেংনবা য়াওরি।
ঙসিদি ভারতনা লৈবাক অসিগী খ্বাইদগী য়াংবা ত্রেন শারে, লৈবাক অসিনা মী থমদবা রেলৱেজ ক্রোসিং পুম্নমক লৌথোক্লে। ঙসি ভারতনা আই আই তিশিং অমসুং এ আই আই এমশিং য়াংনা শাগৎলে। লৈবাক অসিনা স্কুলশিংদা তোইলেতশিং শারে।
ঙসিদি ভারতনা লৈবাক শীনবা থুংনা স্মার্দ সিতি ১০০ শেমগৎলে, লৈবাক অসিনা এস্পিরেসনেল দিস্ত্রিক ১০০ হেন্না য়াংনা শেমগৎলি।
ঙসিদি, ভারত মপান্দা মৈ য়োনবা লৈবাক অমা ওইরে, নিংতম্বদগী অমম্বদা লৈরক্লবা য়ুম ক্রোর কয়া মৈ ফংহল্লে। ঙসিদি ভারতনা মার্চদা মীৎয়েং থম্বগা লোয়ননা ভারতমচা খুদিংমক্কী য়ুম অমমম লৈহন্নবা হোৎনরি। ঙসিদি ভারত অসি মালেমদা য়াংনা চাউখৎলক্লিবা ইকোনোমি অমা ওইরে।
মরূপশিং,
ঐখোয় এ, বি,সিগী ৱাখল্লোন্দগী থাপতোক্লে, মদুদি
“এ” হায়বনা এভোইদিং,
“বি” হায়বনা বুরয়িং অমসুং
“সি” হায়বনা কনফুসিং ।
ৱাথোক অমা নান্থোক্নবা হোৎনবগী মহুৎ, ঐখোয়না ৱাথোক অদু থেংনরি ; ৱাথোক অমা নমশিন্নবা মহুৎ,মদু ঐখোয়না খোৎতোক্লি অমসুং মীয়ামদা পাউ ফংহল্লি ; অমসুং সিস্তেম অমা ভাবা তাহনদবগী মহুৎ, ঐখোয়না মদুগী ওইথোকপা য়াবা উপায়শিং থিরি। মসিনা ঐখোয়দা খুন্নাইগী য়াইফনবা মখা তানা থবক তৌনবগী থাজবা পীরি।
ঐখোয়না অপীকপা অমসুং লায়রবা লৌমী ক্রোর ১২দা চহি অমদা লুপা ৬০০০ মতেং পীরি। মসিনা মথং চহি ১০দা ঐখোয়গী লৌমীশিংদা লুপা ক্রো লাখ ৭.৭ ফংহনগনি। ইনফোরমেল সেক্তরদা থবক তৌরিবা শিন্মী ক্রোর কয়াগী ঐখোয়না পেন্সন স্কিম অমা হৌদোক্লে। সরকার অসিগী চাউখৎপগী ইঞ্জিন অসি খমব্রাংনবা লম্বী অনিদা চেল্লি –লম্বী অমনা খুদোংচাবা ফংহৌদ্রবশিংদা খুন্নাইগী কান্নবা ফংহনবা অমসুং অতোপ্পা লম্বী অমনা পুম্নমক্কী দরকার ওইবা মচাক-মথুমশিং শেমগৎপনি।
মমাংদা থোকখিবশিং অদু ঐখোয়গী খুত্তা লৈখিদে, অদুবু তুংদা লাক্কদৌরিবশিং অদু তশেংনা ঐখোয়গী খুত্তা লৈরি। মমাংদা ইন্দস্ত্রিগী অওনবা লৈখিদবগী ঐখোয়না তত্তনা থেংথারি,অদুবু ঙসিদি ভারত অসি মরিসুবা ইন্দস্ত্রিয়েল রিভোলুসনদা মরুওইবা মতেং পাংবা লৈবাক অমা ওইবগী চাউথোকচবা পোক্লি। ঐনা মতেং পাংবগী চাং অসি মালেম্না অঙকপা পোক্কনি।
অহানবগী ইন্দস্ত্রিয়েল রিভোলুসন অহুমগী বস ভারত তোংবা ফংহৌদে হায়না ঐনা থাজবা থম্লি, অদুবু হন্দক্কী অসিদা ভারতনা বস তোংবদা নত্তনা থৌবসু ওইরগনি। ইন্নোবেসন অমসুং তেক্নোলোজিনা মসিগী য়ুমফম ওইরগনি।
দিজিতেল ইন্দিয়া, স্তার্দ অপ ইন্দিয়া, মেক ইন ইন্দিয়া অমসুং ইন্নোবেত ইন্দিয়াগী মহৈ চাবা হৌরে। ২০১৩ অমসুং ২০১৪দা পেতেন্ত ৪০০০ রোম পীবা মতমদা, ২০১৭-২০১৮দা পেতেন্ত ১৩০০০ পীখি হায়বসি নখোয় খঙবরা ? মসি শরুক অহুম হেনগৎখি।
২০১৩-১৪দা ত্রেদ-মার্কস লিশিং ৬৮ রেজিস্তার তৌখি অদুগা ২০১৬-১৭দা লাখ ২.৫ রেজিস্তার তৌখি। মসি শরুক মরি হেনগৎলবনি। রেজিস্তার তৌরবা স্তার্দ-অপশিংগী চাদা ৪৪ তয়র ২ অমসুং তয়ার ৩ সহরশিংদগনি হায়বা নখোয়না খঙবদা হরাওগনি। ইন্নোবসেনগী থবকশিং ফগৎহন্নবা লৈবাক শীনবা থুংনা স্কুলশিংদা অতল তিনকরিং লেবস কয়া লিংখৎলে। মসিনা ঐখোয়গী মহৈরোইশিং তুংগী ইন্নোবেতর অমা ওইনবা য়ুমফম ওইগনি।
লিন পুবা কাংলুপগী নুপীমচা অমনা কমদৌনা মাওজ ফজনা পায়খিবা অমসুং দিজিতেল ইন্দিয়াগী শরুক অমা ওইখিবদা ঐঙোন্দা অঙকপা পোকখি। কম্পিতিতিপ একজামশিং মাইপাক্নবা খুঙ্গংগী নহারোলশিংনা কমদৌনা ৱাই-ফাই অমসুং দিজিতেলগী খুৎলায়শিং শীজিন্নবগে হায়দা অঙকপা পোকহনখি। ঐখোয়গী লৈবাক্ত তেক্নোলোজিনা লায়রবা অমসুং ইনাকখুনবশিং অমত্তা ওইহল্লে। অসিগুম্বা ৱারিশিং অসিনা ভারতকী পুৱারিগী অনৌবা তাঙ্কক অমা ইরে।
মরূপশিং,
মীয়ামগী মতেংদগী, ভারত অসি ২০১৪দগী য়াংনা চাউখৎলে। মসি জন ভাগিদারি য়াওদনা ওইথোক্লোই। মসিনা ঐখোয়দা ভারতকী মীয়ামদা চাউখৎনবা অমসুং নুংঙাইনবা চপ মান্নবা খুদোংচাবা পীনবা থাজবা হেনগৎহল্লে।
ভারত ত্রিলিয়ন দোল্লর ইকোনোমি অমা ওইহন্নবা ঐখোয়না মাংলোমদা চংশিল্লি,
ভারত অহুমসুবা খ্বাইদগী চাউবা ইকোনোমি অমা ওইহন্নবা ঐখোয়না মাংলোমদা চংশিল্লি,
ঐখোয়না ভারতকী মশীং থিঙমদ্রবা স্তার্দঅপশিং লৈহনবা পাম্মি,
ঐখোয়না রিনিউয়েবল ইনর্জিগী লমদা মালেমদা মাংজিল থাবা পাম্লি,
ঐখোয়না ঐখোয়গী মীয়ামদা ইনর্জি ফংহনবা পাম্মি
ঐখোয়না মপান্দগী পোৎ পুশিল্লকপা হন্থহনবা পাম্মি ;
ঐখোয়না ভারত অসি ইলেকত্রি গারিশিং অমসুং ইনর্জি তুংশিন্নবা খুৎলায়শিংদা মাংজিল থাবা পাম্লি
হায়রিবা পান্দমশিং অসি ৱাখলদা থমদুনা, ঐখোয়গী অনৌবা ভারত অমা শেমগৎনবা অমুক হন্না ঐখোয় কৎথোক্লসি।
ময়াম থাগৎচরি !
ময়াম ঙমখৈ লৈতনা থাগৎচরি !


text:
খা অফ্রিকানা প্রধান মন্ত্রী নরেন্দ্র মোদী অমসুং বি.জে.পি.গী পার্তীদা চাউনা মাই পাক্লকপগীদমক থমোই শেংনা নুংঙাইবা ফোংদোকচরি। অনিরকশুবা ওইনা অদোম্না হল্লকপা অসিদা ঐখোয়না য়াইফ-পাউজেল পীজরি অমসুং ঐখোয়গী লৈবাক অনিগী অফবা মরী অসি মখা তানা চেৎসিলহন্নবগীদমক ঐখোয় শেম শাদুনা লৈরি।
ভারতকী মীখলদা অদোম্না ময়েক শেংনা মাই পাক্লকপগীদমক নরেন্দ্র মোদী নুংঙাইবা ফোংদোকচরি। ঐখোয়না ঐখোয়গী মরী মরু ওইনা ত্রেদ অমসুং ইন্দস্ত্রী অসি মপাঙ্গল কলহন্নবগীদমক মিৎয়েং থম্লি।
ঐখোয়, চাউথোকচরবা ভারত মচা অমা ওইনা – য়াম্না ময়েক শেংনা শেমগৎ-শাগৎপগী মশক ওইরবা অমা খঞ্জরে অমসুং হৌজিক্তি ঐখোয় অনীংবা অপাম্বশিং মপুং ফাহন্নবগীদমক মহাক্কী মতুং ইনবা অমদি মহাক্কা লোইননা থবক তৌমীন্নবগী মথৌ তাই। মীখলগী য়াথং অমসুং দেমোক্রেসী অসি মাই পাকপা অমনি। প্রধান মন্ত্রী নরেন্দ্র মোদীজী, বি.জে.পি. অমসুং মসিগী লুচিংবশিংগী মফমদা হায়নীংঙাই লৈতনা নুংঙাইবা ফোংদোকচরি।
ভারতকী মীখলদা মশক থোক্না মাই পাক্লকপগীদমক নরেন্দ্র মোদী নুংঙাইবা ফোংদোকচরি। হকশেল, মচি ওইবা চিঞ্জাক অমসুং চাউখৎ-থৌরাংদা অদোম্না মখা তানা থাজবা থম্বীখিবা অদুনা মীওই কয়াগী পুন্সিদা ময়েক শেংনা ফগৎহল্লগনি।
নরেন্দ্র মোদীজী নুংঙাইবা ফোংদোকচরি। ঐখোয়না থাজৈ মদুদি ভারত অসি অদোমগী মিৎয়েংগা লোইননা হেন্না ৱাংবা মফম অদু য়ৌবা ঙম্লগনি। জয় হিন্দ।
অদোম্না মীখলদা মাই পাক্লকপদা নরেন্দ্র মোদী অমসুং ভারতকী মীয়ামদা নুংঙাইবা ফোংদোকচরি। ঐখোয়না স্ত্রাতেজিক বাইলেতরেল রিলেসনশিং অসি খুমাং চাউশিলহন্নবা অমদি ঐখোয়গী মীয়ামগীদমক চাউখৎপা অমদি ৱাৎত-পাদবা পুরক্নবা পুন্না থবক তৌমীন্নবদা মিৎয়েং থম্লি।
ভারতকী পর্লিয়ামেন্তকী মীখলদা মহাক্কী পার্তীনা মাই পাক্লকপদা অমেরিকাগী মপাং অমসুং মরূপলোই প্রধান মন্ত্রী নরেন্দ্র মোদীদা নুংঙাইবা ফোংদোকচরি। মসি ভারতকী মীয়াম্না দেমোক্রেসীদা থাজবা থম্বা অদুগী অচৌবা মফোংদোক অমনি! ঐখোয়না মনীং তম্বা, শোইদ-ঙামদবা, অমসুং হেন্না চাউখৎপা লমদম অমা ওইহন্নবগীদমক ভারতকা লোইননা মখা তানা থবক তৌমীন্নবা পাম্মি।
মালেমগী খ্বাইদগী চাউবা দেমোক্রেসীদা ভোৎ তৌখ্রে। ঐনা প্রধান মন্ত্রী মোদীবু থমোই শেংনা নুংঙাইবা ফোংদোকচরি। ঐনা মহাক্কা অথুবা মতমদা উননবা অমসুং ভারত-ফ্রান্স স্ত্রাতেজিক্কী মরি অসি চেৎশিলহন্নবা ঙাইরি।
ভারতকী প্রধান মন্ত্রী ওইনা অমুক হন্না খল্লকপদা নরেন্দ্র মোদীদা নুংঙাইবা ফোংদোকচরি। মহৈ-মশিং অমসুং ইন্নোবেসন, ত্রেদতা ইনভেস্তিং, অমসুং ক্লাইমেৎ চেঞ্জ মায়োক্নবগা লোইননা কনাদিয়ন অমসুং ভারতকী মীয়ামগী পুন্সি মহিং ফগৎনবগীদমক ঐখোয় মখা তানা পুন্না থবক তৌমীন্নগনি।
অদোম্বু অমুক হন্না খল্লকপা অমসুং ভারতকী মীয়াম্না অদোমগী মফমদা থাজবা থম্লিবা অসিগীদমক প্রধান মন্ত্রী নরেন্দ্র মোদীদা নুংঙাইবা ফোংদোকচরি। অদোম অমদি ভারতকী মাই পাক্নবগীদমক্তা ঐনা য়াইফ-পাউজেল পীজরি। ঐখোয়না ঐখোয়গী লৈবাক অনিগী মরক্তা লৈনরিবা শাহৌ লৈবা মরি অসিগীদমক্তা মতম পুম্নমক্তা অচেৎপা ৱাফম ফোংদোক্নরি।
নুংঙাইবা ফোংদোকচরি, প্রধান মন্ত্রী নরেন্দ্র মোদীজী! মসি অদোমগী তুং কোইনা উবা ঙম্বা লুচিং অদুগী উইল অমনি অমসুং ভারতনা অপুনবা, দিজিতেল-ফার্স্ত ইকোনোমী অমগী মাইকৈদা খুমাং চাউশিল্লি। ভারতকী দিজিতেলগী খোংচৎ অসিদা কিস্কো অমদি ঐনা অদোমগা মখা তানা মপাং ওইমিন্ননবা মিৎয়েং থম্লি।
প্রধান মন্ত্রী নরেন্দ্র মোদীবু খল্লকপগীদমক্তা ঐনা ভারতকী মীয়ামদা ইকাই খুম্নবা উৎচরি। মহাক অসি মঙোন্দা ভোৎ পীখিবশিং অদুগীদমক্তা নত্তনা ভারতকী মীপুম খুদিংমক্কী অফবা মপাং অমা ওইগনি।


text:
থৌবাল দিষ্ট্রিক্টনা নোংপোক থংবা মণিপুর তম্পাকী অয়াম্বা শরুক কল্লি। মসি 24°30’24.688″ N তগী 24°43’16.689″ N লেটিটুঠ অমসুং 93°53’17.016″ E তগী 93°53’18.118″ E লঙ্গিচুডি কী শরুক্তা লৈ। দিষ্ট্রিক্ট অসিগী অৱাং-নোংচুপ্তা ইম্ফাল ৱেস্ট, অৱাং-নোংপোক্তনা কাংপোকপী অমসুং তেংনৌপল দিষ্ট্রিক্ট অদুগা খাদনা ক্কচিং দিষ্ট্রিক্ট লৈ। সমুদ্রাগী ইমাইদগী মসিনা ৱাংবসি লেমহৌরিবা তম্পাক্কী মফমশিংদগী য়াম্না খেৎনদনা ৭৯০ মিঃ ওই। থৌবাল অসি তম্পাক্কী শরুক ওইজরবসু, দিষ্ট্রিক্টকী মফম পুম্নামক তম্পাক ওইদে। তুরেল কয়ামরুম দিষ্ট্রিক্ট অসি ফাওরগা চেল্লি অমসুং পাৎ কয়ামরুমসু লৈ। পাৎ খরা অমদি মমাংঙৈগী ফুঙ্গা ৱারীগা মরি য়াম্না লৈনৈ। মদুগী মনুংদা খম্বা-থোইবিগী নুংশি ৱারিদা ঙা ফাবা চৎপানচিংবাগী ৱারি য়াওই। তশেংনা হাইরবদা লোক্তাক নত্তনা অয়াম্বা পাৎতি দিষ্ট্রিক্ট অসিদা লৈ। মণিপুর স্টেট গোর্ভমেন্টনা পাৎশিং অসি লিঝদা পুথোকলগা চহিগী য়াম্না পীকপা ইন্কম খরা তামলই। মমাংঙৈগী অরিবা ইতিহাস য়াম্না খংদ্রাসু য়াম্না কুইদ্রিঙৈগী মমাংদা ঈ-নাই তান্না লান খরা থোকনখি। পন্বা য়াবদি খোংজোম লাননি। দিষ্ট্রিক্ট অসি ফাওরগা এসিয়ান হায়ৱে এনআইচ-১ চালগা মেনমার(ব্রামা) মোরে ফাওরগা তাই। হাইরিবা লম্বী অসি মণিপুরগী নিংখা তমদ্রিঙৈ মমাংদা মণিপুরনা ব্রামাদা অদুগা ব্রামানা মণিপুরদা ,ইকোন কোন্না ব্রিটিশ লালমীনা লানজংবদা শিজিনরমই।
মসিগী দিষ্ট্রিক্ট অসিদনি মণিপুরগী নিং-খা তম্বাগী লান শোক ১৯৮১ ইং গী এপ্রিলগী তাং ২৩দা খোংজোমদা মণিপুরগী খুৎলাই মতিক চানা পাইদবা লান্মীশীংগা লান থেংনখি মসিগী লান অসিদা থৌনা ফরবা পাওনা ব্রাজবসি অমসুং মহাক্কা লোয়নবা লান্মীশিংনা মথৱাই মমা লৈবাক্কীদমক্তা কৎখিবা লানফম অদুদা শিরনি/মাইথিরনি খংলফাওবা হনবা লৈত্তনা লান শোক্নরগা মথৱাইনা পোন্থা ওইখি হায়দুনা অথৌবা মণিপুরীশিংনি হাইনা ঙসিফাওবা শিংথানরি। মমাংঙৈদা থোকখিবা নেচরেল কেলামিটি শিংদা পনবা য়বদি শোক ১৯৩১ ইংদা থোকখিবা কোইলেরা ইপিদরমিক নি মদুদা তম্পাকী অয়াম্বা শরুক্তা পাক শন্না মীয়ামদা শোকহনখি থৌবাল দিষ্ট্রিক্টসু য়াওখি। দিষ্ট্রিক্ট অসি শোক ১৯৮৩ ইংগী মেগী তাং ২৪দা মণিপুর গোর্ভরমেন্টনা নোটিফিকেসন অমা থোক্লাগা শেমখি। হাইরিবা নোটিফিকেসন অদুগা মণিপুর সেনট্রেন দিষ্ট্রিক্টকী থৌবাল সব-দিভিজন লৌথোক্লগা মপুং ফাবা দিষ্ট্রিক্ট অমা ওইহনখি। অনৌবা দিষ্ট্রিক্ট অসিগী হেড ক্বাতরনা থৌবালদা ওইখি।
থৌবাল দিষ্ট্রিক্ট অসিদা চাওখৎ থৌরাংগীদমক ব্লোক অহুম থোক্না খাইদোকই মখোইদুদি ১) লিলোং ২) থৌবাল অমসুং ৩) ৱাংজিং তেন্থানি, মসিদা তাউন ৬ লৈ মদুদি লিলোং(থৌবাল), থৌবাল, য়াইরিপোক, শিখোং সেকমাই, ৱাংজিং লমদিং, অমসুং হৈরোক মিনুসিপালিটিনি।


text:
ঙসি মায়পাক্লবা মরুওইবা মীরেপশিংগী মনুংদা বিজেপীগী রাজ্য সভাপতি সর্বানন্দ সোনোৱাল, ডাঃ হিমন্ত বিশ্ব শর্মা, প্রসান্ত ফুকোন, সিদ্ধার্থ ভট্টাচায্য । এজিপি দোলগী বৃন্দাবন গোস্বামী, প্রফুল্ল কুমার মহন্ত, কেশব মহন্ত, অতুল বোরা, রামেন্দ্র নারায়ন কলিতা। বিপিএফকী প্রমিলা রাণী ব্রহ্ম, চন্দন ব্রহ্ম, কংগ্রেস দোলগী মুখ্যমন্ত্রী তরুন গোগোই, লৌউ শিংউ মন্ত্রী রকীবুল হুসেন, অজন্তা নেওগ অমসুং ৱাজেদ আলী চৌধুরী য়াওরি।
মায়থিহৌরবা মরুওইবা মীওইশিংগী মনুংদা এআইয়ুডিএফকী বদরুদ্দিন আজমল, মহৈ মশিং মন্ত্রী শরৎ বরকটকী, ঙায়োকশঙগী মন্ত্রী বসন্ত দাস, প্রনতি ফুকন, গৌতম রায়, নীলমনি সেন ডেকা, পবন সিং ঘাটোৱার অমসুং অকন বোরা পনবা য়াই।
বরাক তম্পাক্কী মায় পাক্লবা মরুওইবা মীওইশিংদি শিলচরগী এমএলএ দিলীপ পাল, লক্ষীপুরগী এমএলএ রাজদীপ গোৱালা, কমলক্ষ দে পুরকাস্থ, জামাল উদ্দিন অহমেদ, কৃপানাথ মালাহ অমসুং পরিমোল শুক্লবৈদ্যগী মীং পনবা য়াই। তম্পাক অসিগী মায়থিহৌরবা মরুওইবা রাজ্য মন্ত্রী মরী অদুদি মন্ত্রী গৌতম রায়, অজিৎ সিং, গিরীন্দ্র মল্লিক অমসুং সিদ্দেক অহমেদ। রাজ্যগী সেক্রেটরী মনিলাল গোৱালা, ডাঃ রুমী নাথ। হৌজিক হৌজিক এমএলএ ওইরিবা এনামুল হোক, আটাউর রহমান মাঝারভুইয়া, এমএলএ ওইরম্বা রাহুল রায়, মীশন রঞ্জন দাস, বিথীকা দেব, আনুৱার হুসেন লস্কর অমসুং মন্ত্রী ওইরম্বা মিসবাউল ইসলাম লস্কর সু মায়থিহৌরে।
বরাক তম্পাক্কী সিট ১৫গী কাছার জিলাগী সিট ৭কী মনুংদা সিট ৬ বিজেপিনা অদুগা ১ না কংগ্রেসনা মায় পাকলে। করিমগঞ্জ জিলাগী সিট ৫ গী মনুদা ২ বিজেপি, ২ কংগ্রেস ২ অমসুং ১ না এআইয়ুদিএফ না মায় পাকলে। সিট ৩ লৈবা হাইলাকান্দি জিলাদা সিট অহুম্মক এআইয়ুদিএফনা মায়পাকলে।
Download Android Apps >>> http://bit.do/lakhipuronline-apk


text:
কালা-অজার
তোপিক অসিনা কালা-অজার লায়নাগী মরমদা অমসুং মসিবু কন্ত্রোল তৌনবা গবর্ণমেন্টনা পায়খৎলিবা থৌরাংশীংগী মতাংদা ইনফোর্মেসন পীরি।
কালা-অজার হায়বসি করিনো?
- কালা-অজার (Kala-Azar) হায়বসি জিনস লৈসমেনিয়াগী প্রোটোজোয়ান পেরাসাইট অমনা থোকহনবা খোংজেল তপ্পা লমদমসিগী ওইবা (indigenous disease) লায়না অমনি।
- ভারত্তদি লৈসমেনিয়া দোনোভানি অসি লায়না অসিবু থোকহল্লিবা অমত্তা ঙাইবা পেরাসাইটনি।
- পেরাসাইট অসিনা মরুওইনা রেতিক্যুলোএন্দোথেলিএল সিষ্টেমদা শোকহল্লি অমসুং বোন মেরো (bone marrow), স্প্লিন অমসুং লিভরদা মরাং কায়না ফংবা য়াই।
- পোষ্ট কালা-অজার দর্মেল লৈসমেনিয়াসিস (PKDL) অসি, লৈসমেনিয়া দোনোভানিনা উনশাগী সেলশীংদা লান্দাবা, লৈবা অমসুং দিভেলপ তৌবা মতমদা অমসুং উনশা থাগৎলকপদৌনা (dermal leisions) উরকপা মতমদা লৈবা কন্দিসন অমনি। কালা-অজারগী কেস খরদি চহি খরগী লাইয়েং মতুংদা PKDL লাকপা উবা ফংই। চৎখিবা মতম খরসিদা, PKDL অসি ভিসেরেল ষ্টেজ (visceral stage) ফাউদনা লাকপসু য়াই হায়বগী থাজবা লৈরে। অদুম ওইনমক, PKDL লাকপা উবগী মতাংদা মতিক চাবা দেটা পুথোকপা মথৌ তারি।
কালা-অজারগী খুদম অমসুং লাইওংশীং অদু করি করিনো?
- মরক মরক্তা শরুক অনি হেন্না কনখৎলকপা হঞ্জিন-হঞ্জিন লাকপা লাইহৌ।
- চানিং-থক্নিংবা পোক্তবা, কুচু থোক্তবা অমসুং অরুম্বা হন্থবা অমসুং তপ্না-তপ্না য়াং কংশিল্লকপা।
- স্প্লিনোমেগালি – স্প্লিন অদু য়াংনা, মহৌশানা থোৎনা অমসুং পায়বদা নাদবা মওংদা য়াম্না চাউথোরকপা।
- লিভর – স্প্লিননা চাউথোক্লিবগী চাংদু য়ৌদনা, থোৎনা, নান্না, অমসুং মচিন তুম্না চাউথোরকপা।
- লিম্ফএদিনোপেথি – ভারত্তা য়াম্না তোইনা উবা ফংদে।
- উনশা অদু মরেক-মহাউ থোক্তবা, পাথরকই অমসুং মকু থোক্লকই অমসুং শম কেল্লকপসু য়াউই। কুচু ঙৌ বা মীওইশীংদা খুৎ, খোং, পুক অমসুং মায়গী উনশাশীংদা উৎ মচু (grayish) উবা হৌরকই, অমসুং মসিদগী ভারত্তা মসিবু কালা-অজার, অর্থদি “ব্লেক ফিবর” হায়রগা খংনরি।
- এনেমিয়া (Anaemia) – য়াংনা দিভেলপ তৌরকই।
- শোন্থবা লৈরকই।
হকচাং কংশীল্লকপা অমসুং স্প্লিনোমেগালিগা লোয়নবা এনেমিয়া অসিনা অনাবশীংদা তোপ-তোপ্পা মওংগী শকফম অমা লাকহ
ল্লি।
পোষ্ট কালা-অজার দর্মেল লৈসমেনিয়াসিস (PKDL) হায়বসি করিনো?
পোষ্ট কালা-অজার দর্মেল লৈসমেনিয়াসিস হায়বসি লৈসমেনিয়া দোনোভানি পেরাসাইটশীং অসি উনশাদা ফংলকপা কন্দিসন অমনি। PKDL অসি ভারত্তা লৈবা কালা-অজারগী অনাবা খরদা, মহৌশানা কালা-অজারদগী ফরবা মতুং চহি 1-2 নত্ত্রগা মসিদগী হেনবা মতমদা দিভেলপ তৌরকই, অমসুং কালা-অজারনা নাদ্রবদি মসি তোইনা উবা ফংদে।
PKDLগী খুদম অমসুং লাইওংশীং অদু করি করিনো?
মোর্ফোলোজিকেল লেজনশীংগী (morphological lesions) মখলশীং:
- লেপ্রোমেটস লেপ্রোসিগী কুচু ওল্লবা উনশাশীংগী মওংগা মান্নবা অঙনবা হায়পোপিগমেন্টেদ মেক্যুলশীং (Early hypopigmented macules), অদুবু মহৌশানা সেন্টিমিটর 1দগী হন্থবা ওই। মহৌশানা মসি মায়দা থোক্কল্লি অদুবু মসিনা হকচাংগী শরুক অমহেক্তদা শোকহনবা ঙম্মী।
- মতুং তারকপা মতমদা (থা নত্ত্রগা চহি খরগী মতুংদা) মেক্যুলশীংদুগী নোদ্যুলর লেজনশীংদু কায়রকই।
- নুংশাদা থোক্লুবা মতমদা হেন্না শোকচিনগদবা এরিথেমেটস বটরফ্লাই রাশ (Erythematous butterfly rash) অসি PKDLগী অঙনবা লাইওং খুদমনি।
- এরিথেমাটস পেপ্যুলশীং অমসুং নোদ্যুলশীং অসি মহৌশানা মায়, মরুওইনা খদাংদা লাক্কল্লি।
- লেজনশীং (Lesions) অসি চহি কয়া চংনা তপ্না তপ্না লাক্কল্লি, মশা মথন্তসু ফজগন্দে।
PKDLগী তাংনা উবা ফংবশীংগী মনুংদা মখাদা পীরিবশীংসি চল্লি:
- অশোকপা মফম কয়ানা হেন্না চাউবা উনশা থাগৎপা অশোকপা মখল (larger plaque type lesions) শেম্লকপা।
- মচিন থোক্লকপা অশোকপশীং (খুৎ অমসুং খোংশীংদা)
- কোইনা পোমথোরকপশীং (Papillomatous lesions) (চিন, নাতোন, খদাং অমসুং চিনগী মতোনথংবা শরুক্তা)
- হকচাং কয়াৎ চাউথোরকপা (মীৎপানশীং, নাতোন অমসুং চিনবানশীং)
- উনশা ঙাংনা পোমখৎপা (শেগ্রাক্তা, পাম্বোম থেকচিনফম, ফৈগন তাইনফম, মীৎকী মপানথংবা মীৎথক অমসুং মীৎখা তাইনফম কাচিন)।
- উনশা কংদুনা কেনবা মওংগী অশোকপা।
ঐচআইভি অমসুং কালা-অজার পুন্না নাবা (HIV and Kala-azar co-infection)
- ভিসেরেল লৈসমেনিয়াসিস (VL) অসি ঐচআইভি (HIV) অমসুং অতৈ ইম্যুন ৱাৎপা অনাবশীংদা হেন্না নাগনবা ওই।
- লৈবাক 25দগী HIV অমসুং VL গী কেস 1000 হেন্না লৈবা উখ্রে। অদুম ওইনমক, মসি ভারত্তা হৌজিক ফাউবদি শাথীবা প্রোব্লেম অমা ওইদ্রি।
- VL অসি সিম্পতম লৈত্রিবা HIV-I গী ইনফেক্সন লৈরবা মীওইদা অহানবা ওপোরচুনিষ্টিক ইনফেক্সন (Opportunistic Infection) ওইবা য়াই।
- মসি AIDS কী এদভান্স ওইরবা ষ্টেজদসু থোকই।
- অনি অসি পুন্না নাবা অনাবা পুম্নমক লাইওং উত্তবা মখলদি ওইদে।
- লাইওংশীং অদু অতেনবা মতমগী ওইবা মরম্না দাইএগ্নোসিস (লায়না খংদোকপা) অদু ওন্নবা য়াউই; ফিবর অমসুং স্প্লিন অদু মার্ক তৌদবা য়াই; লৈসমেনিয়া এন্টিবোদিশীং অসি দিতেক্ট তৌবা (খংদোকপা) ঙমদবা য়াউই।
- অদুম ওইনমক বফিকোটকী পেরিফরেল ব্লদ স্মিয়ার অমসুং ব্লদ কলচরনা চানবা ফল পীবা য়াই।
- লাইয়েংগী ফল লিকই; দ্রগকী সাইদ ইফেক্টনা হেনবা য়াই অমসুং অনাবদু অমুক হঞ্জিল্লকপা হায়বসি তোইনা থোকই।
মতৌ করম্না কালা-অজার অসি লৌনরকপগে/ শন্দোকপগে?
- কালা-অজার অসি ভেক্টর বোর্ন দিজিজ (এজেন্ট অমগী খুত্থাংদা শন্দোকপা লায়না) অমনি।
- জিনস ফ্লেবোটোমস অর্জেন্টিপিজগী মনুং চনবা সেন্দফ্লাই অসি ভারত্তা কালা-অজার শন্দোক্লি হায়না শকখংলবা অমত্তা ঙাইরবা এজেন্টনি।
- ভারতকী কালা-অজার অসি এনথ্রোপোনোটিক ওইবগী তোপ-তোপ্পা এপিদেমিওলোজিকেল ফিচর (লাইচৎ শন্দোকপগী মশক) লৈ; মীওইবা অসি অমত্তা ঙাইরবা ইনফেক্সনগী রিজর্বর ওইনা শকখংই।
- ফিমেল সেন্দফ্লাইশীংনা, মহিক অসি চেল্লবা মীওইবদা চিকপা মতমদা পেরাসাইট অসি (অমাষ্টিগোট নত্ত্রগা LD বোদিশীং) পুরকই।
- পেরাসাইট অসিনা মোর্ফোলোজিকেলগী অহোংবা চত্থদুনা ফ্লেজিলেট (প্রোমাষ্টিগোট নত্ত্রগা লেপটোমোনাদ) ওইরকই, মসিনা সেন্দফ্লাইশীংগী গটতা (gut) দিভেলপ তৌদুনা অমদি মশীং য়ামখৎলক্তুনা মচিনগী শরুকশীংদা চংদুনা লৈখি।
- মশা-মউ ফবা হ্যুমেন হোষ্টশীংদা (মীওইবশীংদা) মহিক অসি চেল্লবা সেন্দফ্লাই ভেক্টরশীংনা চিক্লবা মতমদা ইনফেক্সন লাকই।
ভারত্তা কালা-অজার ভেক্টর
- ফ্লেবোটোমস অরেজেন্টিপিজ অসি ভারত্তা লৈবা কালা-অজারগী অমত্তা ঙাইরবা সেন্দফ্লাই ভেক্টরনি।
- সেন্দফ্লাইশীং অসি, কাং অমগী শরুক মরি থোকপগী অমরোমতমক চাউবা অপিকপা তিন (ইন্সেক্ট) অমনি। সেন্দফ্লাই অমগী মশাগী অশাংবা অসি মিলিমিটর 1.5দগী 3.5 ফাউবা ওই।
- মপুং-মরৈ ফারবা সেন্দফ্লাই অমসি মতু চোম্বা অপিকপা, অচৌবা চপ তিংবা মশা পানবা হয়িং (ফ্লাই) অমনি। মশাশীং য়াউনা মশা (বোদি) পুম্নমক্তা অশাংবা মতুশীংনা কুংনা পাল্লি।
- মখোয়গী লাইফ সাইকলদা মরুম, মরুমদগী মচা, তিন মচা ওল্লকপা অমসুং মপুং-মরৈ ফারকপগী থাক মরি অসি য়াউই। সাইকল অসিনা মপুং ফাবদা থা অমদগী হেন্না চংই, অদুম ওইনমক, মসিগী মতম অসি টেম্পেরেচর অমসুং অতৈ ইকোলোজিগী ওইবা ফিভমশীংগী মখা পোল্লি।
- মখোয়না রিলেটিভ হ্যুমিদিটি ৱাংবা, অশাবা টেম্পেরেচর লৈবা, অৱাংবা সবসোইল ৱাটর অমসুং উ-ৱা মরাং কায়বা মফমদনা হেন্না লৈগল্লি।
- সেন্দফ্লাইশীং অসিনা, মরুমদগী ওল্লকপা মচাশীংগী মচিঞ্জাক ওইগদবা ওর্গানিক্কী মচাক ৱাংনা ফংবা চুনবা মাইক্রো-ক্লাইমেটিক কন্দিসনশীংদা মরুম কোকই।
- মখোয় অসি ইকোলোজিগী ওইনা সেন্সিটিভ ওইবা অমসুং য়াম্না শোনবা (fragile) ঈশীং মনিল লৈত্রবদি হিংবা ঙমদবা তিন-কাংশীংনি।
মতৌ করম্না কালা-অজার অসি দাইএগ্নোস তৌগদগে?
ক্লিনিকেল: চয়োল 2দগী হেন্না লাইহৌ হৌরবা অমসুং এন্টিমেলেরিয়া অমসুং এন্টিবাইওটিকশীংনা ফহনবা ঙমদ্রবা থৌওং। ক্লিনিকেল লেবোরেটরিদা ফংবশীংগী মনুংদা এনেমিয়া, প্রোগ্রেসিভ ল্যুকোপেনিয়া থ্রোম্বোসাইতোপেনিয়া অমসুং হায়পরগামাগ্লোবুলিনেমিয়া অসি মনুং চনবা য়াই।
লেবোরেটরি:
- সেরোলোজি তেষ্টশীং: কালা-অজারগী দাইএগ্নোসিসকীদমক মখল-মখা কয়াগী টেষ্টশীং ফংই। খ্বাইদগী হেন্না কমন ওইনা শিজিন্নবা টেষ্টশীং অসি রিলেটিভ সেন্সিটিভিটিদা য়ুম্ফম ওই; স্পেসিফিসিটি অমসুং ওপরেসনগী মতুংইনবা ফিসিবিলিটিগী মনুংদা দাইরেক্ট এগ্লুটিনেসন টেষ্ট (DAT), rk39 দিপষ্টিক অমসুং ELISA অসি য়াউই। অদুম ওইনমক টেষ্ট পুম্নমক অসিনা শাংনা চৎপা IgG এন্টিবোদিশীং খংদোকই। এলদিহায়দ টেষ্ট (Aldehyde Test) অসি কমন ওইনা শিজিন্নৈ অদুবু মসি নন-স্পেসিফিক টেষ্ট অমনি। IgM দিটেক্টিং টেষ্টশীং অসি শেমগৎলি অমসুং ফিল্ডদা শিজিন্ননবগীদমক্তদি ফংদ্রি।
- বোন মেরো/ স্প্লিন/ লিম্ফনোদ এস্পিরেসন নত্ত্রগা কলচর মেদিয়মদা পেরাসাইট দিমোন্সত্রেসন পাংথোকপা অসিনা লাইওং কনফার্ম তৌনবা টেষ্টশীংনি। অদুম ওইনমক, এস্পিরেসনগীদমক খল্লবা ওর্গান অদুগী মতুংইন্না সেন্সিটিভিটি অসি অমগা অমগা মান্নদে। স্প্লিন এস্পিরেসন অসিনা খ্বাইদগী ৱাংবা সেন্সিটিভিটি অমসুং স্পেসিফিসিটি (গোল্ড ষ্টেন্দর্দনি হায়না লৌনৈ) লৈরবসু মসি স্কিল লৈরবা প্রোফেসনেল অমনা চুনবা মাংজৌনবা চেক্সিন-থৌরাংশীংগা লোয়ননা অফবা হোস্পিটালগী ফেসিলিটি অমদখক্তদা পাংথোকপা য়াগনি।
দিফরেন্সিএল দাইএগ্নোসিস:
- টাইফোইদ
- মিলিয়ারি ট্যুবরক্যুলোসিস
- মেলরিয়া
- ব্রুসিলোসিস
- এমোবিক লিভর এবসেস (Amoebic liver abscess)
- ইনফেক্সিয়স মোনোন্যুক্লিওসিস (Infectious mononucleosis)
- লিম্ফোমা, ল্যুকেমিয়া (Lymphoma, Leukemia)
- ত্রোপিকেল স্প্লিনোমেগালি (Tropical splenomegaly)
- পোর্টেল হায়পরটেন্সন (Portal hypertension)
কালা-অজারগী লাইয়েং অদু করি করিনো?
- ভারত্তা ফংলিবা কালা-অজারগী হিদাকশীং।
- সোদিয়ম ষ্টিবোগ্লুকোনেট (লৈবাক অসিদা শুংজবা, শিজিন্নবা অমসুং য়োন্নবগীদমক রেজিষ্টর তৌরবা)।
- পেন্টামিদিন আইসেথিওনেট: (ইম্পোর্ট তৌরবা, শিজিন্ননবগীদমক রেজিষ্টর তৌরবা)।
- এম্ফোটেরিসিন B: (লমদম অসিদা শুংজবা, শিজিন্ননবা অমসুং য়োন্নবগীদমক রেজিষ্টর তৌরবা)।
- লাইপোসোমেল এম্ফোটেরিসিন B: (লমদম অসিদা শুংজবা অমসুং ইম্পোর্ট তৌরবা, শিজিন্ননবা অমসুং য়োন্নবগীদমক রেজিষ্টর তৌরবা)।
- মিলটেফোসিন (ইম্পোর্ট তৌরবা/ শিজিন্ননবা অমসুং য়োন্নবগীদমক রেজিষ্টর তৌরবা)।
ফার্ষ্ট লাইনগী দ্রগশীং (First Line Drugs)
A. অতেনবা মতমগী (Short Term)
- SSG সেন্সিটিভিটিগা লোয়নবা এরিয়াশীং >90%
নোংমদা কেজি অমদা SSG IM/IV 20mg X নুমিৎ 30
- SSG সেন্সিটিভিটিগা লোয়নবা এরিয়াশীং <90%
এম্ফোটেরিসিন কেজি অমদা B 1mg, ইনফ্যুজন 15-20গীদমক্তা নোংমদা নত্ত্রগা নোংমা কাল্লগা ইনফ্যুজন b.w. IV পীবা। মপুংফানা রেস্পোঞ্জ লৈতবা অনাবশীংদদি দোজ হেনগৎহন্দুনা ইঞ্জেক্সন 30 পীবা য়াই।
B. অশাংবা মতমগী (Long Term)
- SSG রেসিষ্টেন্সকী অৱাংবা লেভেলগা লোয়নবা এরিয়াশীং (>20%)
- নোংমদা মিল্টেফোসিন 100 mgগী চাংদা চয়োল 4 পীবা (ফেজ IIIগী মতুংদা শাফবা অমসুং তৌবা ঙম্বগী মপাঙ্গল লৈ হায়বগী প্রমাণ লৈ)।
- SSG সেন্সিটিভিটিগা লোয়নবা এরিয়াশীং >80%
- নোংমদা কেজি অমদা SSG IM/IV 20mg X নুমিৎ 30
- নোংমদা মিল্টেফোসিন 100 mg x চয়োল 4 পীগদবা (ফেজ IIIগী মতুংদা শাফবা অমসুং তৌবা ঙম্বগী মপাঙ্গল লৈ হায়বগী প্রমাণ লৈ)।
- অনিশুবা লাইনগী দ্রগশীং (Second Line Drugs)
A. SSG গী মায়পাক্তবশীং (Failures)
এম্ফোটেরিসিন কেজি অমদা B 1mg, ইনফ্যুজন 15-20গীদমক্তা নোংমদা নত্ত্রগা নোংমা কাল্লগা ইনফ্যুজন b.w. IV পীবা। মপুংফানা রেস্পোঞ্জ লৈতবা অনাবশীংদদি দোজ হেনগৎহন্দুনা ইঞ্জেক্সন 30 পীবা য়াই।
B. SSG অমসুং মিল্টেফোসিনগী মায়পাক্তবশীং (Miltefosine Failures)
লাইপোসোমেল এম্ফোটেরিসিন B (শাফরে অমসুং মপাঙ্গল লৈরে হায়না প্রমান তৌবগা লোয়ননা অরোয়বা ফলশীং ফংবা মতমদা)।
PKDLগী লাইয়েং
- KAগী ওইনা মহৌশাগী ওইবা দোজদা SSG অসি নুমিৎ 120 ফাউবা পীবা য়াই।
- এম্ফোটেরিসিন B গী হঞ্জিনবা কোর্স 3-4 ফাউবদি SSGগী লাইয়েং মায়পাক্ত্রবা অনাবশীংদা পীবা য়াই।
ভারত্তা কালা-অজারগী প্রোব্লেম অসি কয়াম শাথীবগে?
- ভারতকী নোংপোক থংবা ষ্টেটশীং, মমীং ওইনা পল্লবদা বিহার, ঝারখন্দ, উত্তর প্রদেশ অমসুং ৱেষ্ট বেঙ্গলদা লাইচৎ থোকই।
- দিষ্ট্রিক্ট 48দা লাইচৎ ওইনা শন্দোকখি; অতৈ দিষ্ট্রিক্ট খরদদি মরক-মরক্তা থোকপা থৌওং ওইখি।
- ষ্টেট 4দা চাউরাক্না মীশীং মিলিয়ন 165.4দা রিস্ক লৈহনখি।
- মরুওইনা খুঙ্গংগী লমদা লৈবা লায়রবা সোসিও-ইকোনোমিক গ্রুপ অয়াম্বদা শোকহনখি।
ভারত্তা পায়খৎলিবা কালা-অজারগী থৌরাংশীং (Kala-azar Control Efforts in India)
- ইং 1990-91দা লাইচৎ থোক্লিবা মফমশীংদা ওর্গানাইজ তৌরবা সেন্ত্রেল্লি স্পোন্সর কন্ত্রোল প্রোগ্রাম অমা হৌদোকখি।
- গবর্ণমেন্ট ওফ ইন্দিয়ানা কালা-অজারগী হিদাকশীং, তিলহাৎ হিদাকশীং অমসুং তেক্নিকেল সপোর্ট পীখি অমসুং ষ্টেট গবর্ণমেন্টশীংনা প্রোগ্রাম অদুবু প্রাইমারি হেলথ কেয়র সিষ্টেম অমসুং দিষ্ট্রিক্ট/ জোনেল অমসুং ষ্টেট মেলরিয়া কন্ত্রোল ওর্গানাইজেসনশীংগী খুত্থাংদা পায়খৎখি অমসুং ষ্ট্রাটেজি ইমপ্লিমেন্টেসনদা চংখিবা অতৈ শেনফমশীং পীখি।
সোর্স: নেসনেল ভেক্টর বোর্ন দিজিজেস কন্ত্রোল প্রোগ্রাম, মিনিষ্ট্রি ওফ হেলথ এন্ড ফেমিলি ৱেলফেয়র


text:
25th August 2018 |
থৌদাং পাউমীদগী
ইম্ফাল, অগষ্ট ২৫ঃহৌখিবাচহী ২০১৬-১৭ দাসেকেন্দ এম অারগী দি জি পি পুল অার্মরিদগী নাইন এমএমগী পিষ্টোল ৫৬ অমসুং মেগজিন ৫৮ মাংখিবগী থৌদোক্কা মরী লৈননা এন অাই এনা ইনভেষ্টিগেসন কেস অার সি -০২ ৷ ২০১৮ ৷ এন অাই এ- গুৱাহাটিগী মখাদা চত্থরকখিবাইনভেষ্টিগেসনগী মনুং চন্না ঙরাং ফাগৎখিবাকে অার এগী চিফ দেভিদ হংসিংদগী নাইন এম এমগী পিষ্টোল ৬ রিকোভর তৌখ্রে৷ মখা তানা এন অাই এনা দেভিদ হংসিং দ্যুটি মেজিষ্ট্রেট অমদা পুথোক্তুনা থা অসিগী ২৭ ফাওবা পুলিস কষ্টদি রিমান্দ লৌথখ্রেহায়রি৷
পাউ অসিনা মখা তানা হায়রিবনা, এন অাই এনা দেভিদ হংসিংগী মথক্তাচত্থখিবাইনভেষ্টিগেসন অদুদা মহাক মশামক্না ঙরাং এন অাই এগীস্পেসিয়েল কোর্টতাপুথোক্তুনা কেস অসিগা মরী লৈননা নুমিৎ ১৫নিগী জুদিসিয়েল কষ্টদি রিমান্দ লৌথখিবা কংগ্রেস এমএলএ য়ামথোং হাওকিপতগীসেকেন্দ এম অারগী দি জি পি পুল অার্মরিদগী হুরাল্লকখিবা নোংমৈশিং অদু ফংবনি হায়বা মশানা য়াজখিবগালোয়ননা মহাক্না হায়দোরকপগী মতুংইন্না নোংমৈ ৬ অদুইম্ফালদগী কিলোমিটর ২০ লোম লাপ্না লৈবা ইম্ফাল ইষ্টকী জগা অমদগী এন অাই এনা ঙসি রিকোভর তৌখিবনি৷ ফাগৎলবা নোংমৈ ৬কী মনুংদা অমদি সেরিয়েল নম্বর মুত্থৎলম্লে৷ নোংমৈ ৫ অমদি সেরিয়েল নম্বর মান্নৈ হায়রি৷
পনবা য়াবদি সেকেন্দ এম অার গী দি জি পি পুল অার্মরিদগী নোংমৈ মাংখিবা থৌদোক্কা মরী লৈননা এন অাই এ না য়ুকে এল এফকী চেয়ারমেন সোসোন হাওকিপগী মন্ত্রিপুখ্রিদা লৈবা য়ুমদা হৌখিবাশগোলশেল নুমিৎতা চত্থখিবা রেইদ অমদা হুরানখিবা নাইন এম এম গী পিষ্টোল ৯ রিকোভর তৌবা ঙমখ্রবনি৷ অদুবু মসিদাচেন্নরিবা সোসোন হাওকিপহৌজিক ফাওবা ফাবা ঙমদনা লৈরিবনি৷ হৌজিক ফাওবদা এন অাই এনা চত্থরকখিবাইনভেষ্টিগেসন অসিগা মরী লৈননা সেকেন্দ এম অারগী দি জি পি পুল অার্মরিদগী হুরানখিবা নোংমৈ ৫৬কী মনুংদা ২০দি রিকোভর তৌবাঙম্লে৷ মখা তাবাইনভেষ্টিগেসনগী থবক চত্থরি৷ পনবা য়াবদি য়ুকে এল এফ অমসু কে অার এ অসি হৌজিক হৌজিক সরকারনা ‘সু’ সাইন তৌনদুনা পিছটোক চত্থরিবনি৷


text:
হকশেল বীভাগনা অহান্বা ওইনা থম্লীবা পান্দমদি মরুওইনা ডিষ্ট্রিক্ট অসিগী অমশুং থংনবা ডিষ্ট্রিক্টশিংগী প্রজাশিং অসিবু মশা-মউ ফনা অমদি নাদ-য়েক্তনা থম্বা অসিনি। সেকেন্দরী হেল্ঠ ক্যেয়র অসি ডিষ্ট্রিক্ট হোসপিটালদা তৌই। ডিষ্ট্রিক্টকী হেল্ঠ সর্ভিস অসি মরুওইনা সরকারগী লয়েংশঙশিংদা তৌই। ডিষ্ট্রিক্ট অসিদা লনাই হোসপিটাল অমশুং নর্সিং ক্যেয়র সেন্টর খরাসু মতেং পাংদুনা মথৌ তোরি। ডিষ্ট্রিক্টকী হেল্ঠ সর্ভিসশিং অসি ডিরেক্টর হেল্ঠ সর্ভিসকী লমজিং মখাদা চিফ মেডিকেল ওফিসার (সিঃএমঃওঃ)না ডিপুটি কম্মিসনারগী খুৎথাংদা য়েংশিল্লি।অতোপ্পা পন্বা য়াবা সর্ভিস অমনা নেস্নেল হেল্ঠ মীশন অসিনি, মসিগা লোয়ননা মতম-মতমগী হেল্ঠ ক্যেয়র সর্ভিস কয়া অমসু পায়খৎলি।
থৌবাল ডিষ্ট্রিক্ট হোসপিতালঃ-
থৌবাল ডিষ্ট্রিক্ট হোসপিতাল অসি ডিষ্ট্রিক্ট অসিগী অমত্তা ঙাইরবা সরকারগী লায়েংশঙনি। মসিদা থৌবাল, ককচিং, চান্দেল অমশুং তেংনৌপল ডিষ্ট্রিক্টতা লৈবা মশিং য়াম্লবা অনাবশিংবু লায়েংলি।
লৈফমঃ-
খাঙবোক, বাসু গ্রাউন্দ মনাক, থৌবাল – 795138, মণিপুর, পিঃওঃ থৌবাল, কোওর্ডিনেটঃ24°37’29″N 94°0’45″E
খুদোংচবশিংঃ-
- ফমুং ১০০ লৈ।
- ঈ লৌফম অমশুং থম্ফম লৈ।
- ওপ্রেসন তৌফম লৈ।
- ওঃপিঃডিঃ লৈ।
- য়াম্না থুনা লায়েংদবা য়াদবশিংগী লায়েংফম লৈ।
- এক্স-রে, ইঃসিঃজিঃ, অলত্রাসাফন্দ অমসুং অতৈ-অতৈ চাংয়েং তৌফম লৈ।
থৌবাল ডিষ্ট্রিক্তা লৈবা প্রাইমরী হেল্ঠ সেন্টর (পিঃআইচঃসিঃ)শিংগী মমিংঃ-
- লিলোং প্রাইমরী হেল্ঠ সেন্টর
- চরাংপাৎ প্রাইমরী হেল্ঠ সেন্টর
- লৈশাংথেম প্রাইমরী হেল্ঠ সেন্টর
- নোংপোক সেকমাই প্রাইমরী হেল্ঠ সেন্টর
- খোইরোম প্রাইমরী হেল্ঠ সেন্টর
- ৱাংজিং-লমদিং প্রাইমরী হেল্ঠ সেন্টর
- শঙ্গাইয়ুম্ফম প্রাইমরী হেল্ঠ সেন্টর
এৱার্ড (মনা-মথুম)-
মীনিষ্ট্রী ওফ হেল্ঠ এন্দ ফেমিলি ৱেলফ্যির, গোভর্মেন্ট ওফ ইন্দিয়ানা পাইখৎপা লু-নান্বা অমশুং প্রজাশিংদা মগুণ লৈবা অনা-লায়েংগী থবক তৌবগীদমক্তা পীবা “কায়াকাল্প এৱার্ড” অসি ফেব্রুৱারী টরিখ ১১, ২০১৬ইং দা থৌবাল ডিষ্ট্রিক্ট হোসপিতালনা ফংখি। মসিদা সর্টিফিকেৎ ওফ কম্মেন্দেসন অমশুং শেল ওইনা লুপা লাক্ষ অহুম (৩)গী মনা য়াওরি।


text:
অশোক-অপন থীংবা
তোপিক অসিনা অশোক-অপন থীংবগী মতাংদা ইনফোর্মেসন পীরি।
- অশোক-অপনশিংনা চহি পুম্নমক্কী অঙাংশীংবু শোকহল্লি। চহি 5গী মখাদা লৈবা নুপীমচা অমসুং নুপামচাশীং অসি মরুওইনা রিস্ক লৈ। নুপীমচাশীংদগী নুপামচাশীংনা হেন্না অশোক-অপনশীংদগী শি।
- খ্বাইদগী তোইনা থোকপা শোক-পনবশীং অদুদি গারি থৌবদা শোক-পনবা, শীবা য়াবা নত্তনা ঈরাক্নবা (করিগুম্বা মতমদা ঈরাক্নগে তৌবা হায়নসু কৌনবা), মৈনা চাকপা, তাবা অমসুং পোইজনিং অসিনি।
- গারি থৌবদা শোক-পনবা অমসুং ঈরাক্নবা অসি শোক-পনবনা থোকহনবা শিবগী মরুওইবা মরমশীংনি।
- অঙাংশীংনা শোক-পনগনবা খ্বাইদগী কমন ওইবা মফম অসি মখোয়গী ময়ুমগী অকোইবসিনি।
- শোক-পনবা অয়াম্বশীংদি থীংবা ঙম্মী।
মরুওইবা ৱাফমশীং:
- করিগুম্বা মমা-মপাশীং অমসুং শেন্নরিবা মীওইশীংনা অঙাংশীংবু চেক্সিন্না শেন্নরবদি অমসুং মখোয়গী অকোয়রোন অদু শাফনা থম্লবদি শাথীনা শোক-পনবা কয়া থীংবা ঙম্মী।
- চহি নৌরিবা অঙাংশীংদি শোরোক্তা নত্ত্রগা শোরোক্কী মনাক্তা রিস্ক লৈ। মখোয়না শোরোক্তা নত্ত্রগা শোরোক্কী মনাক্তা শান্নরোইদবনি অমসুং মখোয়না শোরোক লানবা মতমদা মতম চুপ্পদা অহন অমা লোয়নগদবনি। মখোয়না বাইসাইকল নত্ত্রগা মোতোরসাইকল অমা থৌবা মতমদা হেলমেট অমা উপকদবনি অমসুং গারিদা তোংহনবা মতমদা চহিগা চান্নবা ফানবা মরি অমনা ফাজিনগদবনি।
- অঙাংশীংদি মিনট অনিদগী হেন্না তাথবা মতমদা অমসুং ঈশীং য়ামদবা মফম অমদসু হায়বদি, ঈরুজনবা অচৌবা খুদেংদফাউবা ঈরাক্নবা ঙম্মী। মখোয়বু মথন্তা নত্ত্রগা ঈশীং মনাক্তা থাদোক্লোইদবনি।
- অঙাংশীংবু মৈ, থোংনবা ষ্টোবশীং, অশাবা মহি অমসুং চিঞ্জাকশীং, অমসুং মকু য়াউদবা ৱায়রশীংদগী লাপ্না থমদুনা মৈ চাকপদগী থীংবা য়াই।
- মথক্তগী তাবা হায়বসি চহি নৌরিবা অঙাংশিংগীদমক্তদি শোক-পনবা থোকহন্নবগী খ্বাইদগী অচৌবা মরম্নি। কৈরাক, বেলকোনি, য়ুমথক, থোংনাউ, শান্ননবা অমসুং তুম্নবগী মফমশীং অসি ভর্টিকেল ওইবা বারশীং অমসুং পলশীং শিজিন্নদুনা শাফবা ওইহন্দুনা অঙাংশীংবু তাবদগী ঙাকথোকপা য়াই।
- মেদিসিনশীং, পোইজনশীং, তিলহাৎ হিদাকশীং, ব্লিচ, এসিদ অমসুং হারশীং অমসুং পেরাফিনগুম্বা (কেরোসিন) ফুএলশীং অসি অঙাংশিংনা উরোইদবা অমসুং ফংলোইদবা মফমশীংদা চেক্সিন্না থমগদবনি। খুদোংথীবা য়াবা পোৎ-চৈশীং, ময়েক শেংনা মমীং থারবা পাত্রশীংদা থমগদবনি অমসুং কৈদৌঙৈদা থক্নবা বোতলশীংদা থম্লোইদবনি। পোইজন চেনবা পোৎ-চৈগীদমক্তদি, অঙাংশীংনা চংলোইদবা মফমদা থমগদবনি।
- ছুরিশীং, কাতিশীং, অথৌবা নত্ত্রগা অতুম্বা পোৎ-চৈশীং অমসুং অকায়বা গ্লাসশীংনা শাথীবা অশোক অপনশীং থোকহনবা য়াই। পোৎ-চৈশীং অসি অঙাংশীংনা ফংলোইদবা মফমদা থমগদবনি। শ্বর ফুলহনবা য়াবা প্লাষ্টিক খাউশীং অসি চহি নৌরিবা অঙাংশীংদগী লাপ্না থমগদবনি।
- চহি নৌরিবা অঙাংশীংদি পোৎ-চৈশীং অসি মখোয়গী মচিন্না হুকচিল্লি। খৌনাউদা পনবা থোক্তনবা, শেলয়েক, হৱাই মরু অমসুং কুদামশীংনচিংবা অপীকপা পোৎ-চৈশীং অসি মখোয়না ফংলোইদবা মফমদা থমগদবনি। অঙাংশিংগী চানবশীং অদু লায়না শায়বা অমসুং য়োৎপা য়ানবা পীক্না শোইগদবনি।
সপোর্ট তৌরিবা ইনফোর্মেসন
করিগুম্বা মমা-মপাশীং অমসুং শেন্নরিবা মীওইশীংনা অঙাংশীংবু চেক্সিন্না শেন্নরবদি অমসুং মখোয়গী অকোয়রোন অদু শাফনা থম্লবদি শাথীনা শোক-পনবা কয়া থীংবা ঙম্মী।
চহি নৌরিবা অঙাংশীংনা, মরুওইনা মখোয় মশানা চেন-চোংবা ঙম্লকপা থা 12দগী চহি 4গী মরক্তা লৈবা মতমদা মখোয়গী য়ুম মনাক্তা অশোক-অপন থোকপগী রিস্ক য়াম্না ৱাংই। অশোক-অপন অয়াম্বদি থোকহন্দবা য়াই। অঙাংশীংবু চেক্সিন্না য়েংশীনবীবা অমসুং মখোয়বু থোং-থাকপগী মৈশিং, ঈশীংগী সোর্সশীং, মখোয়না তাবা য়াবা মফমশীং, লম্বীশীং, অমসুং হু চেনবা, খৌনাউদা পনবা নত্ত্রগা শোকহনবা য়াবা খুদোংথীবশীংদগী লাপ্না লৈহন্দুনা থম্বা হায়বসি মরুওই।
চহি নৌরিবা অঙাংশীংদি শোরোক্তা নত্ত্রগা শোরোক্কী মনাক্তা রিস্ক লৈ। মখোয়না শোরোক্তা নত্ত্রগা শোরোক্কী মনাক্তা শান্নরোইদবনি অমসুং মখোয়না শোরোক লানবা মতমদা মতম চুপ্পদা অহন অমা লোয়নগদবনি। মখোয়না বাইসাইকল নত্ত্রগা মোতোরসাইকল অমা থৌবা মতমদা হেলমেট অমা উপকদবনি অমসুং গারিদা তোংহনবা মতমদা চহিগা চান্নবা ফানবা মরি অমনা ফাজিনগদবনি।
অঙাংশীংনা লম্বীদা লান্থোকপা নত্ত্রগা চৎপা মতমদা, নত্ত্রগা করিগুম্বা মখোয়না লম্বী মনাক নক্না শান্নবা মতমদা শোকপা য়াই। চহি নৌরিবা অঙাংশীংদি মখোয়না লম্বীদা চেন্দ্রিঙৈদা তুং-মাং য়েংদে।
ইমুং-মনুংশীংনা:
- অঙাংশীংবু চেক্সিন্না য়েংবা মথৌ তাই।
- অঙাংশীংবু লম্বীদা চেনখিদনবা য়ুম অদু খাজিনবা অমসুং গেট অদু লোনশীনবা তাই।
- অহল নত্ত্রগা চহি হনবা অঙাং অমগা লোয়নদনা লম্বী লান্থোক্তনবা নত্ত্রগা লম্বীদা চত্তনবা চহি নৌরিবা অঙাংশীংবু তাকপীবা মথৌ তাই।
- অঙাংশিংবু লম্বী মনাক নক্না শান্নবা থীংবা মথৌ তাই।
- লম্বীদা নত্ত্রগা লম্বীগী মনাক্তা চেনখিবা বোলশীং, অচেনবা শান্নপোৎশীং নত্ত্রগা তেলঙ্গানচিংবা তান্নদনবা অঙাংশিংবু তাকপীবা মথৌ তাই।
- অঙাংশীংবু লম্বীদা চেল্লিবা গারিশীংগা মায়োক্ননা লম্বীগী মতাইদা চৎনবা তাকপী-তম্বীবা মথৌ তাই।
- করিগুম্বা মতাইদা চৎনবা লম্বীগী শরুক লৈরবদি, অঙাংশীংবু শোরোক্তা চৎপগী মহুত্তা মদুদা চৎনবা তাকপী-তম্বীবা মথৌ তাই।
শোরোক লান্থোকপা মতমদা, চহি নৌরিবা অঙাংশীংবু:
- শোরোক্কী নাকলদা লেপ্নবা তাকপীগদবনি।
- নাকল অনিমক য়েংনবা তাকপীগদবনি।
- লান্থোক্ত্রিঙৈগী মমাংদা কার নত্ত্রগা অতোপ্পা গারিশীংগী মখোল তানবা তাকপীগদবনি।
- অতোপ্পা মীওই অমগী মখুত্তা শম্নবা তাকপীগদবনি।
- চৎকদবনি অমসুং চেল্লোইদবনি হায়বা তম্বীগদবনি।
- সহরগী মফমশীংদা, খোংলম্বী শীজিন্ননবা তাকপীগদবনি।
- অকোনবা নত্ত্রগা খামদুনা থম্বা কারগী মরক্তা শোরোক লান্দনবা তাকপীগদবনি।
- গারি কন্না থৌরিবা শোরোকশীংদা লান্থোক্তনবা তাকপীগদবনি।
অঙাংশীংনা করিগুম্বা কারগী মমাংগী সিত্তা তোংদুনা চৎলবা, ত্রক নত্ত্রগা লৌউ-শিংউগী মেছিনশীংগী ফম্ফমদা য়েংশিন্দনা তোংহল্লবা নত্ত্রগা মোতোরসাইকল অমদা তোংহল্লবদি শাথীনা শোক-পনবগী অহেনবা রিস্ক লৈ।
কার অমদা, অঙাংশীংনা সেন্টিমিটর 150 ৱাংলবা নত্ত্রগা চহি 10 শুদুনা এদল্টকী সিট বেল্ট অমা শিজিন্নবা ঙমদ্রিফাউবা, মখোয়না চহিগা চুনবা চাইল্ড রেষ্ট্রেন্ট নত্ত্রগা বুষ্টর সিট অমা শীজিন্নগদবনি।
মোটোরবাইক অমদা মমা-মপা নত্ত্রগা অতৈ শেন্নরিবশীংগা চৎমীন্নবা মতমদা, অঙাং য়াউনা তোংলিবা মীওই খুদিংমক্না, এক্সিদেন্ট থোক্লবসু নান্থোক্তনবা মওংদা, খদাংদা ফজনা ফাজিল্লবা হেলমেট অমা উপকদবনি।
বাইসাইকল এক্সিদেন্টশীং অসিনা অঙাংশীংবু শোক-পলহনবগী অমসুং শিহনবগী তোইনা থোকপা মরম অমা ওইরি। অঙাং পুম্নমক্না রোদ সেফটিগী মরমদা খংজিনগদবনি অমসুং বাইক অমা থৌবা মতমদা বাইসাইকল হেলমেট অমা উপকদবনি।
অঙাংশীংদি মিনট অনিদগী হেন্না তাথবা মতমদা অমসুং ঈশীং য়ামদবা মফম অমদসু হায়বদি, ঈরুজনবা অচৌবা খুদেংদফাউবা ঈরাক্নবা ঙম্মী। মখোয়বু মথন্তা নত্ত্রগা ঈশীং মনাক্তা থাদোক্লোইদবনি।
ঈরাক্নবনা ব্রেন শোক-পনবা নত্ত্রগা শিহনবা য়াই। অঙাংশীংবু ঈরাক্নবদগী ঙাকথোক্নবা, মমা-মপা অমসুং অতৈ শেন্নরিবশীংনা ঈশীং মনাক্তা নত্ত্রগা ঈশীংদা লৈরিবা অঙাংশিংবু মতম চুপ্পদা কুপ্না শেন্নগদবনি।
ঈশীং লৈবা মফমদা, মখাগীসি পাংথোকপা মরুওই:
- অঙাংশীংনা হাংদোকপা ঙমদনবা গুহা অমসুং ঈশীংগী তেঙ্কিশীং মখুম কুপশীনবা।
- শিজিন্নদবা মতমদা খুদেং অমসুং বাল্টিনশীং উপশীন্দনা থম্বা, অমসুং ঈরুজরিবা অঙাংশিংবু মতম চুপ্পদা য়েংশিনবীবা।
- অঙাংশীংবু খোং অমসুং কেনেলশীংদগী লাপ্না লৈনবা তাকপীবা।
- অঙাংশীংবু ঈশীং মনাক্তা চৎপা থীংনবা, পুখ্রি-তুরেলগী মনাক নক্না লৈবা ইমুংশিঙনা য়ুমগী অকোয়বদা শম্বল খাজিনবা অমসুং গেট লোন্সিনবা।
- অঙাংশীংনা ঈশিংদা চত্তনবা পুখ্রিশীং অয়ুংবা রেলশীংনা কুংনা খাজিনবা।
- ঈশিংদা লৈবা ইমুংশীংগী অঙাংশীংবু ঈশীংদা তাবা থীংনবা বেরন্দা, থোংনাউশীং অমসুং থোংশীংদা বারনা য়ুংনা খাজিনবা।
- ঈশীংদা নত্ত্রগা হি অমদা শান্নবা মতমদা ঈরোইবা হৈত্রিবা অঙাংশিং অমসুং চহি নৌরিবা অঙাংশীংবু এপ্রুভ তৌরবা তাউখৎনবা দিভাইস (লাইফ জেকেট) অমা লিৎপা।
- ঈরোইরিবা অঙাং পুম্নমকপু কুপ্না শেন্নবীবা।
- অঙাংশীংবু অকনবা ঈচেল লৈরিবা তুরেলশীংদা ঈরোইদনবা অমসুং কৈদৌঙৈদা মথন্তা ঈরোইদনবা তাকপী-তম্বীবা।
- ঈচাউ থোক্কনবা মফমশীংদা, ঈশীং হেনগৎলকপা মতমদা অঙাংশীংবু চেক্সিন্না য়েংবা; লৌশিং তারবা অঙাংশিং য়াউনা ইমুংগী মীওই পুম্নমকপু, করিগুম্বা য়ুম অদু থুনা থাদোক্কদবা ওইরবদি করম্বা শাফবা মফমদা চৎকদগে হায়বদু তাকপীবা।
অঙাংশীংবু মৈ, থোংনবা ষ্টোবশীং, অশাবা মহি অমসুং চিঞ্জাকশীং, অমসুং মকু য়াউদবা ৱায়রশীংদগী লাপ্না থমদুনা মৈ চাকপদগী থীংবা য়াই।
মৈনা চাকপা অমসুং পোকপা হায়বসি চহি নৌরিবা অঙাংশীংদা শাথীবা অশোক-অপন থোকহনবগী খ্বাইদগী তোইনা থেংনবা মরমশিংনি। মৈনা চাকপনা মতম পুম্বগী ওইনা দাকফম লৈহল্লি, অমসুং খরদি শিবফাউবা য়াই। মখোয় অসিগী মনুংদা অয়াম্বদি থোকহন্দবা য়াবা ওই।
খ্বাইদগী কমন ওইবা মৈনা চাকপগী থৌওং অসি মৈ নত্ত্রগা মৈরিগা হকথেংননা শোক্নবা নত্ত্রগা অশাবা পোৎ পায়রুবসিনি। অসিগুম্বা মখলগী মৈনা চাকপসি থীংনবগীদমক্তা:
- চহি নৌরিবা অঙাংশীংবু চাক থোংলিবা মৈ, মৈখেৎ, কেরোসিনগী থাউমৈ, কেন্দল অমসুং পেরাফিন অমসুং কেরোসিনগুম্বা মৈ হৌগনবা মহিশীংদগী লাপ্না থম্বীগদবনি।
- ষ্টোবশীংবু অপাকপা, অঙাংশিংনা ফংলোইদবা ৱাংখৎপা ফম্বাক অমদা থমগদবনি।
- করিগুম্বা ওপন ওইবা চাকথোংবগী মৈ অমা শিজিন্নরবদি, মদু হকথেংননা লৈমায়দা মৈ হৌগনু, মদুগী মহুত্তা লৈবাক্না শেম্বা লৈরং অমদা হৌ। লৈখোম, ৱা নত্ত্রগা অতোপ্পা পোৎশক্কী নত্ত্রগা প্লেপেন অমনা খাজিন্দুনা অপিকপা অঙাংশীংবু চাক থোংলিবা মফম অদু ফংহন্দবা য়াই।
- অপিকপা অঙাংশীংবু মৈ নত্ত্রগা থোং-থাক্লিবা মফমদা মথন্তা থাদোক্লোইদবনি।
- অঙাংশীংবু হিতর, অশাবা ইষ্ট্রি অমসুং অতৈ অশাবা খুৎলাঈশীংদগী লাপ্না থমগদবনি।
- কেন্দল অমা থাল্লিবা নত্ত্রগা মৈ হৌরিবা কা অমদা অঙাং অমবু কৈদৌঙৈদা মথন্তা থাদোক্লোইদবনি।
মৈ চাকপগী অতোপ্পা মরুওইবা মরম অমদি অশাবা মহি নত্ত্রগা চিঞ্জাকশীংনা মৈ চাকহনবসিনি। মসি থোকহন্দনবা:
- থোং-থাক্নবা কোলশীংগী পাইনবা হেন্দলশীং অদু অঙাংশিংনা ফংলোইদবা মফমদা থমগদবনি।
- অশাবা চিঞ্জাক অমসুং মহিশীং শাফবা মফম অমদা অমসুং অঙাংশীংনা ফংলোইদবা মফমদা থমগদবনি।
- অঙাংশীংনা ইরুজবা নত্ত্রগা ঈশীং চাইথবা মতমদা অশাবা ঈশীংগী কোঞ্জিন অদু মশা মথন্তনা লৈথোকহল্লোইদবনি।
- করিগুম্বা অঙাংনা অশাবা ঈশিং অদু থারবদি মৈনা পোকপদগী থীংনবা, ঈশীংগী হিটরশীংগী তেম্পেরেচর অদু মেদিয়ম ওইবা সেটিং অমদা থমগদবনি।
- অশাবা থক্নবশীং পায়রিবা মীগী নত্ত্রগা চাক শেম-শারিবা চাকশংগী অকোয়বদা অঙাংশীং চেন-চোংদুনা শান্নহল্লোইদবনি।
- অশাবা মহি নত্ত্রগা মপংশীং চারিঙৈদা অঙাং অমবু কৈদৌঙৈদা পায়রোইদবনি।
অঙাংশীংনা করিগুম্বা ইলেক্ত্রিসিতিগা শোক্নরুরবদি শাথীনা শোক চৎহনবা নত্ত্রগা মৈনা চাকহনবা য়াই। শোক চৎপা অমসুং মৈনা চাকপা থীংনবা:
- অঙাংশিংবু মখোয়গী খুৎশাশীং নত্ত্রগা অতৈ পোৎশকশীং ইলেক্ত্রিক্কী সোকেটশীংদা থীংজিন্দনবা তাকপীবা তাই।
- মৈগী সোকেটশীং শিজিন্নদনবা কুপশিনবীবা তাই।
- ইলেক্ত্রিক্কী ৱায়রশীং অঙাংশীংনা ফংদনবা মওংদা থম্বীগদবনি।
- য়াম্না খুদোংথীবা থোকহনবা য়াবা, মকু য়াউদবা ইলেক্ত্রিক্কী ৱায়রশীং ইন্সুলেটিং তেপ শীজিন্নদুনা কুপশীনগদবনি।
মথক্তগী তাবা হায়বসি চহি নৌরিবা অঙাংশিংগীদমক্তদি শোক-পনবা থোকহন্নবগী খ্বাইদগী অচৌবা মরম্নি। কৈরাক, বেলকোনি, য়ুমথক, থোংনাউ, শান্ননবা অমসুং তুম্নবগী মফমশীং অসি ভর্টিকেল ওইবা বারশীং অমসুং পলশীং শিজিন্নদুনা শাফবা ওইহন্দুনা অঙাংশীংবু তাবদগী ঙাকথোকপা য়াই।
অঙাংশীংনা চৎপা, চেনবা অমসুং চোংবা তম্বদা তোইনা তুশিল্লি। অসিগুম্বা তুশিনবশীংসিনা খেত্তৎহল্লি নত্ত্রগা খোত্তৎহল্লি। করিগুম্বা মতমদা তুশীনবনা শরু তেকহনবা, কোক শোকহনবা নত্ত্রগা শিবা য়াউনা অতৈ শাথীনা শোক-পনবশীং থোকহল্লি।
য়েংশিন্দনা থম্বা অঙাংশীংনা ফমুং নত্ত্রগা চারপাইদগী ওন্থবা য়াই। অপীকপা অঙাংশীংনা কৈরাক্কী মখারোমদা নত্ত্রগা থোংনাউদগী নত্ত্রগা বেলকোনিদগী তারকপা য়াই।
অঙাংশিংনা কাবা পাম্মী। করিগুম্বা মখোয়না অৱাংবা মফমদগী তারক্লবা নত্ত্রগা অরুম্বা ফর্নিচরগী মতোন্দা কাখৎনবা হোৎনবদা মখোয়গী মথক্তা তাশিল্লক্লবদি মখোয়দা শাথীনা শোকহনবা য়াই।
য়েংশিনবীবগী মথক্তা, অঙাংশীংনা শাথীনা তারকপদগী থীংনবা খোংথাং খরগী মনুংদা মখাগীসি চল্লি:
- শাফদবা মফমশীংদা অঙাংশীংনা কাখত্তনবা হায়বা অমসুং থীংবা
- অঙাংশীংবু কৈরাক অমসুং বেলকোনিশীংদা শান্নহন্দবা, অমসুং করিগুম্বা মখোয়না শান্নবা তারবদি, মখোয়বু চেক্সিন্না য়েংবীগদবনি।
- কৈরাকশীং, থোংনাউশীং নত্ত্রগা বেলকোনিশীংদা চানবা মরাক অমসুং অৱাংবগী ওইবা বারগী রেলিং শিজিন্নবা।
- য়ুমবু তরু-তনান্না, ঙালহন্দুনা অমসুং অথৌবা পোৎশকশীং অমসুং মচিনশীং লৈহন্দবা।
- অৱাংবা চৌক্রিশীংদা অঙাংশীংনা ফম্বা মতমদা ফজনা য়েংশিনবা।
- পীক্লিবা অঙাংশীংবু ফমুং, চারপাই নত্ত্রগা ৱাল্কর নত্ত্রগা অঙাংশীংগী অতৈ পোৎ-চৈশীংদা শেন্নদনা থাদোক্তবা।
- ফমুং, চৌক্রি অমসুং অঙাংগী ফমুং মচানচিংবা ফর্নিচরশীংবু থোংনাউশীংদগী লাপ্না থম্বা।
- অপীকপা অঙাংশীংগী পুক্নিং চিংশিনগদবা মওংদা শান্নপোৎ নত্ত্রগা অতোপ্পা আইতেমশীং অৱাংবা উপুগী থাকশীংদা থম্লোইদবনি, অমসুং কেবিনেট নত্ত্রগা পোৎ-চৈ থম্নবা উপুগী থাকশীং ফক্লাংদা ফাজিন্দুনা থম্লোইদবনি।
মেদিসিনশীং, পোইজনশীং, তিলহাৎ হিদাকশীং, শুনু, এসিদ অমসুং হারশীং অমসুং পেরাফিনগুম্বা (কেরোসিন) ফুএলশীং অসি অঙাংশিংনা উরোইদবা অমসুং ফংলোইদবা মফমশীংদা চেক্সিন্না থমগদবনি। খুদোংথীবা য়াবা পোৎ-চৈশীং, ময়েক শেংনা মমীং থারবা পাত্রশীংদা থমগদবনি অমসুং কৈদৌঙৈদা থক্নবা বোতলশীংদা থম্লোইদবনি। পোইজন চেনবা পোৎ-চৈগীদমক্তদি, অঙাংশীংনা চংলোইদবা মফমদা থমগদবনি।
পোইজনিং অসি অপিকপা অঙাংশীংদা শাথীনা খুদোংথীনিঙাই ওই। ব্লিচ, তিন অমসুং উচিগী পোইজন, পেরাফিন (কেরোসিন) অমসুং য়ুমগী দিটরজেন্টশীংনা অঙাং অমবু হাৎপা নত্ত্রগা মতম পুম্বগী ওইনা শোকহনবা য়াই।
পোইজন কয়ানা হাৎপা, ব্রেন মাং-তাকহনবা, মীৎ তাংহনবা নত্ত্রগা মতম পুম্বগী ওইনা শোকহনবা ঙম্মি, করিগুম্বা মখোয় অসি:
- য়োৎশিল্লুরবা মতমদা
- শ্বর হোঞ্জিল্লুরবা মতমদা
- উনশাদা থেংলুরবা মতমদা
- মিৎ মনুংদা চংখ্রবা মতমদা
পোইজনিং থীংবগী মরুওইবা থৌরাংদি মাং-তাক্নিংঙাই ওইবা পোৎশকশীং অদু অঙাংশীংনা ফংলোইদবা মফমদা থম্বসিনি।
- পোইজনশীং অসি সোফট দ্রিঙ্ক নত্ত্রগা বিয়র বোটলশীং, জারশীং নত্ত্রগা কপশীংদা থম্লোইদবনি, মরমদি মখোয়দু অঙাংশীংনা শোয়দুনা থক্লুবা য়াই। হিদাক, কেমিকেল অমসুং পোইজন পুম্নমক মশাগী ওরিজিনেলগী পাত্রশীংদা, কন্না লৈশীন্দুনা অমসুং অঙাংশীংনা ফংলোইদবা মওংদা থমগদবনি।
- দিটরজেন্ট, ব্লিচ, কেমিকেল অমসুং হিদাকশীং অসি অঙাংশীংনা ফংলোইদবা মফমদা থমগদবনি। মখোয় অদু কন্না লৈশিন্দুনা অমসুং মমিং থাদুনা থমগদবনি। মখোয় অদু উপু নত্ত্রগা ত্রঙ্ক নত্ত্রগা অৱাংবা পোৎ-চৈ থম্ফমশীংদা, অঙাংশীংনা উরোইদবা নত্ত্রগা ফংলোইদবা মওংদা থমগদবনি।
- অহলশীংদা শীজিন্ননবা হিদাকশীং অসিনা অপিকপা অঙাংশীংবু শোক-পলহনবা নত্ত্রগা শিহনবা য়াই। হিদাক অসি করিগুম্বা অঙাংদুগীদমক প্রেস্ক্রাইব তৌরবা মতমদতা অঙাংদুদা পীজগদবনি। করিগুম্বা মদু অহল অমগী নত্ত্রগা অতোপ্পা অঙাং অমগীদমক প্রেস্ক্রাইব তৌরবদি মদু অঙাং অমদা পীজবীরোইদবনি। অঙাং অমনা মশানা নত্ত্রগা মশামক্কী হিদাক অদু কৈদৌঙৈদা চারোইদবনি। হিদাক অদু মথৌ তারকপা মতমদা মমা-মপা নত্ত্রগা অতৈ শেন্নরিবা মীওই অমনা মদু পীজগদবনি। হিদাক-লাংথকশীং অসি অঙাংশীংনা ফংলোইদবা নত্ত্রগা উরোইদবা মফমদা থমগদবনি।
- পোইজন ওইবা পোৎ-চৈশীং থম্বা কন্তেনরশীংদা, করিগুম্বা ফংলবদি চাইল্ড-রেসিষ্টেন্ট ক্লোজরশীং শিজিন্নগদবনি।
ছুরিশীং, কাতিশীং, অথৌবা নত্ত্রগা অতুম্বা পোৎ-চৈশীং অমসুং অকায়বা গ্লাসশীংনা শাথীবা অশোক অপনশীং থোকহনবা য়াই। পোৎ-চৈশীং অসি অঙাংশীংনা ফংলোইদবা মফমদা থমগদবনি। শ্বর ফুলহনবা য়াবা প্লাষ্টিক খাউশীং অসি চহি নৌরিবা অঙাংশীংদগী লাপ্না থমগদবনি।
অকাইবা গ্লাসনা শাথীনা শোকহনবা, ঈ থোকহনবা অমসুং ইনফেক্সন থোকপা অশোকপশীং ওইহনবা য়াই। অথৌবা ধাতুগী পোৎ-চৈশীং, মেছিনরি অমসুং কোলহিং কাবা কৌতাশীংনা শাথীনা ইনফেক্সন থোকহনবা য়াবা অশোকপশীং লৈহনবা য়াই।
ইমুং মনুংশীংনা করিগুম্বা মখাগী থৌওংশীং অসি পাংথোক্লবদি গ্লাস অমসুং অথৌবা পোৎ-চৈশীংনা অঙাংশীংবু শোকহনবগী রিস্কশীং হন্থহনবা য়াই:
- গ্লাস বোটলশীং অসি অপিকপা অঙাংশীংনা য়ৌরোইদবা মফমদা থম্বীবা অমসুং য়ুম অমসুং শান্নফম এরিয়া অদু অকায়বা গ্লাস অমসুং অকায়-অতোইশিং থম্বীদবা
- থাং, রেজর অমসুং কাতিশীং অসি অঙাংশীংনা ফংলোইদবা মওংদা, দ্রাৱরশীং নত্ত্রগা লোনশিল্লবা কেবিনেটশীংদা থম্বা
- অকায়বা বোটলশীং অমসুং শীজিন্নখ্রবা কৌতাশীং য়াউনা য়ুমগী অকায়-অতোইশীং শাফবা মওংদা হুন্দোকখিবা
য়ুমগী অকোয়বদা থোকপা অতৈ অশোক-অপনশীংদি অঙাংশীংদা, নুং নত্ত্রগা অতৈ অথৌবা পোৎ-চৈশীং লংবগী অমসুং থাং নত্ত্রগা কাতিনা শান্নবগী খুদোংথীবশীং অদু তাকপীদুনা থীংবা য়াই।
শ্বর ফুনবা থোকহন্দনবা, প্লাষ্টিক খাউশীং অসি অপীকপা অঙাংশীংনা ফংলোইদবা মওংদা লাপ্না থমগদবনি।
চহি নৌরিবা অঙাংশীংদি পোৎ-চৈশীং অসি মখোয়গী মচিন্না হুকচিল্লি। খৌনাউদা পনবা থোক্তনবা, শেলয়েক, হৱাই মরু অমসুং কুদামশীংনচিংবা অপীকপা পোৎ-চৈশীং অসি মখোয়না ফংলোইদবা মফমদা থমগদবনি। অঙাংশিংগী চানবশীং অদু লায়না শায়বা অমসুং য়োৎপা য়ানবা পীক্না শোইগদবনি।
অপিকপা অঙাংশীংনা মখোয়গী অকোয়রোন অসি খংদোক্নবগী লম্বী অমদি মখোয়গী মচিন্দা পোৎ-চৈশীং চাশিনবসিনি। মসিনা মখনাউদা ফুলহনবা য়াই। মসিদসু নত্তনা, অপিকপা অঙাংশীংনা অকনবা মিথাইগুম্বা চানবা খরদি শায়বা অমসুং য়োৎপদা অরুবা ওইনা থোকই। মসিনসু মখোয়বু মখনাউদা ফুলহনবা য়াই।
মমা মপা নত্ত্রগা অতৈ শেন্নরিবা মীওইশীংনা:
- শান্ননবা অমসুং তুম্ননবা মফমশীং অদুদা কুদাম, বিদ, বেলুন, কলম মখুম, শেলয়েক, মরু-মরাংশীং অসি লৈহল্লোইদবনি।
- অনৌবা শান্নপোৎশীংবু অঙাংশীংদা শান্ননবা পীদ্রিঙৈ মমাংদা অঙাংশীংনা য়োৎশিনখিবা নত্ত্রগা শোকপা য়াবা, তেকপা য়াবা অথৌবা নত্ত্রগা অকোম্বা মচেকশীং লৈব্রা হায়বদু কুপ্না য়েংবা।
- অঙাংশীংদা মখনাউদা ফুলহনবা য়াবা লৈবাক হৱাই, অপিকপা মশীং নত্ত্রগা মরুশীং য়াউবা অকনবা অথুম্বা চানবশীং অপিকপা অঙাংশীংদা কৈদৌঙৈদা পীরোইদবনি।
- অপিকপা অঙাংশীংনা চারিঙৈদা মতম পুম্বদা য়েংশিনবীগদবনি, অমসুং অঙাংশীংগী চিঞ্জাকশীং অদু কোম্না শায়বা নত্ত্রগা য়োৎপা ঙম্নবা পীক্না ককপীগদবনি।
লোক খুবা, মচিন্দা নমশিনবা অমসুং মখোল থোক্না শ্বর হোনবা নত্ত্রগা খোঞ্জেল অমত্তা থোকহনবা ঙম্লক্তবনা শ্বর হোনবা ৱাবা অমসুং মখনাউদা ফুনবগী খুদম পী। করিগুম্বা কনাগুম্বা অমত্তনা অঙাং অদুনা মচিন্দা করিমত্তা হাপচিনবা উখিদবা তারবফাউবদা, অঙাং অদুনা শ্বর হোনবা ৱাবগী মতৌ উৎলক্লবদি, মমা-মপা অমসুং অতৈ শেন্নরিবশীংনা অঙাং অদু শ্বর ফুল্লে হায়বগী চিংনবা লৈবীগদবনি।
সোর্স: UNICEF


text:
ডিস্ট্ৰিক ইন্দস্ট্ৰিস সেন্তৰ
ডিস্ট্ৰিক ইন্দস্ট্ৰিস সেন্তৰ চলাইবদা বেঙ্কশিংগী রোল অসি তরাইনা লৌবা য়াদে। বেঙ্ক য়াওদ্রব্দি থবক পাঙথকপা য়াদবা ইস্কিম খরা হায়বদি Seed/মাৰ্জিন স্কিম অমদি সেল্ফ এম্প্লোয়মেন তু দা ইদুকেতেদ অন এম্প্লোয়দ য়ুত নত্রগা পী.এম.অাৰ.ৱাই নচিংবা লৈরি।ম্পুং ওইনা চলাইরিবা বেঙ্ক অনি হাইবা তারবদি উনাইতেদ কমৰশেল বেঙ্ক, বিষ্ণুপুৰ ব্ৰান্স অমসুং য়ুনাইতেদ বেঙ্ক ওফ ইন্দিয়া, মোইৰাং ব্ৰানস।অনিসিগী মথক্তা ডিস্ট্ৰিক সিগী চাওখৎ থৌরাংগী থবক্তা মাইপুননা থবক তৌরিবা অতৈ বেঙ্কশিংদি মনিপুৰ ইস্টেত কো-ওপৰেতিফ বেঙ্ক, নম্বোল মসুং বিষ্ণুপুৰ ব্ৰান্স, মনিপুৰ ৰুৰেল বেঙ্ক নম্বহোল, ক্ৱাকতা অমসুং কুম্বী ব্ৰান্স অমদি মোইৰাং প্ৰিৰাইমাৰি কো-ওপৰেতিফ অসিনচিংবনি।


text:
কন্টেক অজ
মসিগী ৱেবসাইট অসি নেসনেল ইনফোর্মেটিক সেন্টরনা ডিজাইন্ড অমসুং ডিভলপ তৌদুনা শেমগৎপনি অমসুং O/o DC Chandel Govt. of Manipurঅসিনা ঙাক-শেনদুনা থমবনি। ৱেবসাইট অসিগী মরমদা নংনা খংনিংবা লৈরবদি ৱেব ইনফোর্মেসন মেনেজর, dc-cdl[at]nic[dot]inদা মেল ইবিরকউ। ফীডবেক্কী সেকসন অসিদা ফীডবেক য়াওরিবাসিগী মরি লৈনবা ডিজাইন্ নত্রগা টেক্নোলোজিগী মতাংদা ইবিরকউ। মখাগী এদ্রেস অসিদা নংনা ঐখোয়গা কন্টেক তৌবা য়াগনি।
ডিপুটি কম্মিসনার/একজিকিয়ুটিব ডিঅরডিএ চান্দেল
চান্দেল – 795127
লেন্দলাইন:(0) 03872 – 232221 (R) 03872 – 232247
ই-মেল:dc-cdl[at]nic[dot]in


text:
সোসিএল ৱেলফিয়র
ডিষ্ট্রিক্ট সোসিএল ৱেলফিয়র ওফিস, সেনাপতি অহল ওইরবা মীওইশিং, শোইনায়রবা মীওইশিং অমদি লুখ্রাবীশিংগীদমক্তা মখল কয়ামরুমগী পায়খৎখ্রে।
স্কিমশিংগী মমীং মখাদা পীরিঃ
- কেয়র গিভর এলাৱেন্স/অতোপ্পগী মতেং লৌদবা য়াদ্রবা শোইনাইরবশিংবু ঙাকপী শেনবীনবগীদমক শেন্থং পীবা।
- শোইনাইরবা মহৈরোইশিংদা স্কোলার্সিপ পীবা।
- মখূৎ মশা হৈরবা শোইনাইরবা মীওইশিংদা মশানা মশাবু থবক পীজনবগীদমক্তা সবসিদিগা লোয়ননা শেল পূহনবা।
- শোইনাইরবা মীওইশিংদা চৎথোক চৎশিনগী গাড়ী ভারা হন্থনা অমদি লেম্না তোংহনবা।
- ময়ূম মকৈ লৈজদবা অহল ওইরবশিংগীদমক্তা শেল থুমগী তেঙবাং পীবা।
ফংবদা চঙবা মরু ওইবশিং
- শেন্থংসিবু ফংনবা থারক্লিবা মীওই অদু মতিক চারবা মেদিকেল বোর্ড অমনা পীবা শোইনাই হায়বগী সার্টিফিকেট য়াওগদবনি।
- চৎথোক চৎশিন্দা মীমান্নদ্রবা(লোকোমোতোর দিসএবিলিতি এল দি ), মতম কুইনা শিংলী নাউরিগী অনাবা লৈরবা মীওই (ক্রোনিক ন্যুরোলোজিকেল ডিসওর্ডর নত্রগা ঈগী অনাবা (ব্লদ ডিসওর্ডর) লৈরবা মীওইশিং- নারিবদুগী চাং অদু ৮০%গী মথক্তা লৈবা ওইগদবনি।
- (ভিজুএল ইম্পয়রমেন্ত) উবগী শক্তি ৱাৎলবা – চহি ১৯দগী ৫৯ ফাওবগী মনুংদা লৈবা মীৎ শুকউ উদ্রবা মীওইশিং।
- ৱাখল মীমান্নদ্রবা (মেন্তেল রিটার্ডেসন) – মীমান্নদবগী চাংসি ৪০%গী মথক্তা লৈবা ওইগদবনি।


text:
24th August 2018 |
থৌদাং পাউমীদগী
ইম্ফাল, অগষ্ট ২৩ঃ মণিপুর য়ুনিভর্সিটি এ পি পান্দে মফম লৌথোক্কদবনি হায়না এম য়ু কম্ম্যুনিটিনা চংশিল্লকখিবা খোঙজংনা মরম ওইরগা নুমিৎ ৮৬নি চুপ্না থোং লোল্লুরবা মণিপুর য়ুনিভর্সিটি এ ব্লোক ঙসিদগী হাংদোক্তুনা মহৌশাগুম মথৌ তৌবা হৌখ্রে৷
য়ুনিভর্সিটি কম্ম্যুনিটিনা ৱাথোক কয়াদা চেন্নরবা ভি সি এ পি পান্দেগী মথক্তা ইনক্বারি তৌবা য়াওনা মরালগী মতিক চাবা দন্দি পীগদবনি হায়না চংশিল্লকখিবা খোঙজং অদু মণিপুর সরকারনা মপুং ওইবা দাইত্য লৌদুনা হ্যুমেন রিছোর্স দিভলপমেন্ট মিনিষ্ট্রিগী ওফিসিয়েলশিং ইম্ফালদা লাক্তুনা ৱারী শান্নরবা মতুং এম ও য়ু সাইন তৌনদুনা য়ানবা পুরকখিবগা লোয়ননা মিনিষ্ট্রিগী মাইকৈদগী এম য়ু কম্ম্যুনিটিগী দিমান্দশিং অদু ইন টোটো থবক ওইনা ওন্থোক্কনি হায়বগী থাজবা পীরকপদগী খোঙজং হন্দোক্তুনা ঙসি এ ব্লোক হাংদোক্তুনা মহৌশাগুম থবক তৌবা হৌখিবনি৷
ঙসি অয়ুক পুং ১১.৩০ রোম তাবদা এম য়ুগী এ ব্লোক হাংদোকপগী থৌরম অদুদা সিভিল সোসাইটি ওর্গনাইজেসনশিংগী লুচিংবশিংসু য়াওখি৷ য়ানবা পুরকখিবদগী এম য়ু ব্লোক হাংদোক্তুনা মথৌ তৌখ্রবসু মখোয়না তাল্লিবা দিমান্দশিং অদু থবক ওইনা পাঙথোক্ত্রিবা ফাওবা খোঙজং হন্দোকপগী ৱাফমদি লৈতে হায়রি৷
মুসুগী প্রসিদেন্ট দয়ামন্দনা হায়খিবদা, য়ুনিভর্সিটি অসি মতম কুইনা থোং লোল্লুবনা মহৈরোইশিংগী পুন্সিদা চাওনা অকায়বা লাকপা অদুগা সরকারগা য়ানখিবা অদুগী মতুংইন্না ঙসি এ ব্লোক হাংদোকখিবনি হায়রি৷
অমরোমদা এম য়ু কম্ম্যুনিটি অমসুং ঐচ অার দি মিনিষ্ট্রিগী ওফিসিয়েলশিংগা এম ও য়ু সাইন তৌনখিবা অদুগী মতুংইন্না য়ুনিভর্সিটি অসিগী হান্নগী রেজিষ্ট্রার প্রোঃ এম শ্যামকিশ্বরগী মহুৎতা য়ুনিভর্সিটি অসিগী অাই সি এ ক্যুগী ডাইরেক্টর প্রোঃ ঐচ দোরেন্দ্রজিৎ মহাক্কী নোর্মেল দ্যুটিগী মথক্তা ইনক্বারি চত্থরিঙৈ মনুং নুমিৎ ৩০নিগী ওইনা ভি সি ইন চার্জগী ফম পুহনখ্রে৷(মখা লা ৪দা)


text:
করম্না য়ৌগনি
নোংথক্কী লমীদাঃ ইম্ফালদগী কিঃমিঃ ৫ রোম চত্লগা লৈবা বির তিকেন্দ্রজিত্ ই-টরনেসেণল ইযারপোর্ট (হান্না তুলিহল ইযারপোর্ট হাযনা খঙনরমা) না ইম্ফালগা দেল্লি, বেঙ্গলুরু, চেন্নাই, মুমাই, আগরতালা, আইজোল, গুবাহাতি অমদি সিলচরগা শম-হল্লি। ইয়ার ইন্দিয়া, ইন্দিগো, ইয়ার এসিয়া অমদি জেট ইয়ারৱেজগী ফ্লাইট ১০ হেনবনা ইম্ফালদগী নুমিত্ খুদিংগী পাইরি।
রেল লম্বীদা – খআইদগী নক্নাবা রেলহেড অসি নাগালেণ্ডগী দিমাপুরদা (কিঃমিঃ ২১৫, অবাংদা) লৈ অমদি মসিনা কোহিমা ফাওরগা ইম্ফালগা শম-হল্লি। অতোপ্পা রেলহেড অমনা আসামগী শিলচরদা (নোংচুপ্তা কিঃমিঃ ২৭৩) লৈ অমদি ইম্ফালগা এনঐচ ৩৭ খুত্থাংদা শম্নৈ।
লম্বীদা – ইম্ফাল অসি এনঐচ ২না গুবাহাতি, দিমাপুর অমদি কোহিমাগা শম-হল্লি। এঐচ ১৫০না চুরাচানদপুর ফাওরগা ইম্ফালগা আইজোলগা শমনহল্লি। এনঐচ – ৩৭না জিরিবাম ফাওরগা ইম্ফালদগী আসামগী সিলচর ফাওবা শম্নৈ।